
Facultatea  din  etiiştnău  şl  încă  —  ceva. 

Printr’o  recentă  decizie  a  Ministerului  instruc¬ 
ţiunii  sa  hotărât  creiarea  unei  Facultăţi  de  teologie 
pe  lângă  Universitatea  din  Iaşi.  Sediul  acestei  Fa¬ 
cultăţi  va  fi  în  Chişinău.  Astfel  capitala  Basarabiei 
se  înzestrează  cu  cea  dintâi  şcoală  academică,  iar 
fraţilor  noştri  basarabeni  li  se  realizează  o  veche 
şi  justă  dorinţă. 

Cea  dintâi  constatare  îmbucurătoare  pe  care  o 
facem  în  legătură  cu  acest  important  moment  din 
viaţa  noastră  bisericească  este,  că’n  toată  ţara  nu 
sa  găsit  un  singur  om  care  să  ridice  cuvânt  împo¬ 
triva  creiării  unui  nou  aşezământ  de  înaltă  cultură 
religioasă.  E  un  semn  bun,  din  cale  afară  de  îmbu¬ 
curător. 

Sufletul  neamului  nostru  este  încă,  în  mare  parte, 
un  ogor  nelucrat  El  îşi  aşteaptă  lucrătorii  —  lucră¬ 
tori  înţelepţi,  harnici  şi  devotaţi.  Nici  o  instituţie  nu-i 
chemată  să-i  dea  în  măsura  în  care  e  chemată  Bi¬ 
serica. 

Ea  i-a  dat  în  trecut  şi-i  va  da  în  viitor. 

Bar  pentru  a-şi  putea  împlini  această  superi¬ 
oară  chemare  ea  are  lipsă  de  tot  mai  multe  şi  mai 
bune  aşezăminte  de  cultură  religioasă,  aşezăminte 
menite  să  pregătească  tot  mai  temeinic  pe  lumină- 

lorii  neamului,  pe  purtătorii  luminii  dumnezeeşti,  pe 
preoţii  satelor  şi  oraşelor  noastre. 

Până  acum  fiecare  provincie  din  cuprinsul  tării 
şi-a  avut  o  şcoală  teologică  superioară.  Basarabia 
singură  a  fost  lipsită  de  ea.  Acum  o  are.  Şi  e  bine 
că  i  s’a  dat  Căci  dacă  o  asemenea  instituţie  îşi  are 
rostul  ei  superior  în  orice  parte  a  ţării,  în  capitala 
Basarabiei  cu  atât  mai  mult  Pentru  Basarabia  în¬ 
temeierea  Facultăţii  dela  Chişinău  nu  e  numai  o 
chestiune  de  prestigiu  cultural,  cu  atât  mai  puţin  de 
orgoliu  provincial,  ci  ea  însemnează  împlinirea  în¬ 
ţeleaptă  a  unei  arzătoare  necesităţi. 

Aşezată  în  calea  „vântului  dela  răsărit",  obiectiv 
al  proiectoarelor  de  „lumină  roşie11,  Basarabia  este 
expusă,  mai  mult  decât  oricare  altă  parte  a  ţării, 
tuturor  curentelor  anarhice.  Sufletul  fraţilor  noştri 
dintre  Prut  şi  Nistru  nu  poate  fi  ferit  de  ispita  acestor 
curente  decât  printr’o  înţeleaptă  politică  culturală, 
realizată  prin  Şcoală  şi  Biserică.  Fireşte,  prin  acest 
postulat  nu  micşorăm  deloc  rostul  superior  ce-1  au 
în  această  politică  culturală  o  armată  disciplinată  şi 
eroică,  o  administraţie  cinstită,  o  justiţie  neprihănită. 

Biserica  este  instituţia  care  e  în  stare  să  cre- 
ieze  singura  disciplină  trainică,  disciplina  internă,  a 
sufletelor  —  garanţia  celei  din  afară.  Dar  numai  o 
armată  de  preoţi  înzestraţi  cu  toată  armura  ştiin¬ 
ţelor  moderne  şi  cu  entuziasmul  misionar  sorbit  din 
îndelungata  şi  temeinica  „ispitire  a  scripturilor  sfinte", 
va  realiza  această  anevoioasă  operă  de  zidire  spi¬ 
rituală. 

Cine-ar  putea  nega  că  Basarabia  are  lipsă  im¬ 
perativă  de  această  armată  de  preoţi?  Ii  va  da  noua 
Facultate?  Să  nădăjduim. 

* 

Daca,  cum  am  constatat,  nime  nu  s’a  ridicat 
principial  împotriva  înfiinţării  unui  nou  aşezământ 
de  înaltă  cultură  religioasă,  chestiunea  oraşului  de 
reşedinţă  a  nouei  Facultăţi  de  teologie  ortodoxă  a 
stârnit  o  discuţie  dintre  cele  mai  vii.  Şi  —  ca  de 
obiceiu  —  s’au  amestecat  în  discuţie  şi  lucruri  cari 

nu  erau  absolut  indispensabile  pentru  lămurirea  che¬ 
stiunii.  Cu  alte  cuvinte  discuţia  nu  totdeauna  şi-a 
păstrat  nivelul  academic  pe  care-1  reclama  şcoala 
de  care  era  vorba.  S’au  rostit  chiar  sentinţe  nedrepte 
asupra  Bisericii  şi  preoţimii  basarabene,  care  dacă 
azi  nu  e  cum  credem  că  va  fi  mâine,  nu  e  nici  aşa 
de...  rusificată,  după  cum  le  place  unora  s’o  zugră¬ 
vească. 

De  altfel  aproape  toate  argumentele  aduse  contră, 
pledează  pentru  înfiinţarea  la  Chişinău  a  şcoalei 
celei  noua. 

Iaşii?  Dar  cine-ar  îndrăsni  să  nege  glorioasa 
tradiţie  culturală-bisericească  de  care  se  bucură  ca¬ 
pitala  Moldovei  ?  Şi  cine  nu  recunoaşte  intensa  viaţă 
culturală-religioasă  care  pulsează  şi  astăzi  în  centrul 
eparhiei  de  sub  cârmuirea  duhovnicească  a  I.  P' 
S.  Mitropolit  Pimen  ?  Mediu  prielnic  pentru  o  şcoală 
academică  de  teologie  este  şi  la  Iaşi.  Credem  totuşi, 
că  înfiinţarea  unei  asemenea  şcoli  aici  nu  constitue 
o  necesitate  aşa  de  imediată,  cum  e  cazul  pentru 
Chişinău.  Câtva  timp  ea  ar  mai  putea  fi  suplinită  de 
Facultatea  dela  Cernăuţi. 

Dar,  să  trecem  la  altceva:  Oricât  de  tardivă  ar 
fi  înfiinţarea  Facultăţii  de  teologie  din  Chişinău,  ea 
vine  prea  curând  faţă  de  stadiul  lucrărilor  de  re¬ 
formă  a  învăţământului  teologic.  Ori,  mai  bine  zis, 
aceste  lucrări  întârzie  prea  mult.  Să  fi  fost  gata 
reforma  ce  se  proiectează,  chestiunea  instituţiei  aşa 
de  mult  dorite  de  Biserica  basarabeană  se  soluţiona 
şi  mai  neted  şi  mai  potrivit. 

Şi  iată  de  ce.  In  anii  dintâi  de  după  răsboiu 
Arhiepiscopia  Basarabiei  cerea  o  Academie  Teolo¬ 
gica  „sub  înalta  oblăduire  a  Sfântului  Sinod  al  Bi¬ 
sericii  Autocefale  Române“  [vezi  adresa  arhiepis¬ 
copiei  Chişinăului  cătră  Sf.  Sinod,  Nr.  14128  din  3 
Oct.  1921).  Tot  de  Academie  Teologică  [„Mitropo¬ 
litul  Petru  Movilă"  —  nume  de  toată  frumuseţea!] 
este  vorba  şi  în  adresa  cu  aceeaş  dată  a  aceleiaşi 
arhiepiscopii  către  Ministerul  Cultelor  şi  artelor.  In 
1923  tot  Academie  [„duhovnicească"]  se  cere,  [vezi 

adresa  arhiepiscopiei  Chişinăului  către  sf.  Sinod,  Nn. 
15363  din  29  Oct.  1923 J.  Dar  „cum  tipul  de  Acade¬ 
mie  teologică,  sub  directa  conducere  a  Bisericii,  nu 
era  încă  prevăzut  de  lege‘\  adunarea  eparhială  a 
arhiepiscopiei  a  hotărât  [în  1926]  să  ceară  înfiin¬ 
ţarea  la  Chişinău  a  unei  Facultăţi  de  Teologie  de 
stat  „aşa  cum  sunt  în  Bucureşti  şi  Cernăuţi".  Silită 
de  împrejurări,  arhiepiscopia  Chişinăului  cere  deci  o 
Facultate  în  Ioc  de  Academie  Teologică. 

Dintr’o  grabă  pe  care  o  putem  înţelege  dar  no 
putem  aproba  „Arhiepiscopia  Chişinăului  a  făcut 
pasul  greşit:  De  dragul  de  a  avea  cât  mai  repede 
aşa  de  mult  doritul  aşezământ  de  cultură  religioasă 
a  jertfit  un  principiu  sănătos,  un  drept  de  o  covâr¬ 
şitoare  importanţă,  al  Bisericii  —  dreptul  de  a-şi 
oblădui  singură  şcoalele  menite  să  pregătească  pe 
slujitorii  altarului 

Intr’adevăr  noua  lege  de  organizare  a  Bisericii 
ortodoxe  române  asigură  sfântului  Sinod  dreptul 
oblăduirii  îuvăţământului  teologic  de  toate  gradele 
—  afară  de  cel  universitar.  Arhiepiscopia  Chişină¬ 
ului  [şi  sf.  Sinod]  însă,  în  loc  să-şi  pună  în  cumpănă 
întreaga  autoritate  şi  să  facă  toate  sforţările  posi¬ 
bile  pentru  legiferarea  cât  mai  grabnică  a  reformei 
învăţământului  teologic  şi  să  obţină  astfel  creiarea 
unui  nou  tip  de  şcoală  teologică  [Academia]  sub 
conducerea  directă  a  Bisericii  —  s’a  pripit  să-şi  dea 
asentimentul  pentru  înfiinţarea  unei  facultăţi,  în  a 
cărei  conducere  sf.  Sinod  nare  decât  dreptul  bine¬ 
cuvântării  sacerdotale.  Ba  sântem  convinşi,  că  această 
învoire  nu  s’a  dat  fără  un  anume  sentiment  de  sa¬ 
tisfacţie,  întrucât  era  vorba  doar  de  creiarea  unei 
Facultăţi,  nu  a  unei  simple  Academii  teologice. 

Cazul  —  nu  e  cel  dintâi  —  e  destul  de  carac¬ 
teristic  pentru  a  ne  servi  o  lecţie  cel  puţin  pentru 
viitor. 

Viitorul  instituţiei  sacre  este  în  funcţie  de  cali¬ 
tatea  pregătirii  ce-o  vor  avea  sluijtorii  ei  de  mâne. 
La  rândul  ei  această  calitate  este  în  funcţie  de  or¬ 
ganizarea  şi  îndrumarea  învăţământului  teologic. 

Biserica  nu  are  dreptul  să  aştepte  ca  Ministerul 
instrucţiei  să  îndrameze  acest  învăţământ  în  alt  duh 
decât  în  tradiţionalul  duh  de  progresivă  laicizare  — 
în  „duhul  lumii  acesteia11.  Tocmai  de  aceea  e  timpul 
ca  Biserica  să  între  efectiv  în  drepturile  sale,  luând 
ea  însăşi  conducerea  aşezămintelor  de  cultură  reli¬ 
gioasă  existente  şi  creiându-şi  alte  aşezăminte,  mai 
înalte,  în  conformitate  cu  postulatele  vremii.  Dacă 
statul  nu  este  aplicat  să  cedeze  Bisericii  oblăduirea 
Facultăţilor  de  teologie,  Biserica  să-şi  creieze  alt  tip 
de  şcoală  academică,  [Suntem  siguri  că  statul  nu-i 
va  refuza  concursul!]  indiferent  de  titlul  care-1  va 
purta.  La  urma  urmelor  nu  titlul  unei  şcoale  teolo¬ 
gice  este  în  stare  să  garanteze  cultura  şi  entuziasmul 
ucenicilor  ei,  ci  duhul  înţelept  în  care  e  condusă  şi 
entuziasmul  pe  care  e  ’n  stare  să-l  aprindă  în  su¬ 
flete  dascălii  propoveduitori  ai  ştiinţei  sacre. 

Reforma  învăţământului  teologic  e  în  curs  de 
pregătire.  Credem  că  ea  nu  va  întârzia  prea  mult. 
.Şi  mai  ales  nădăjduim  că  ea  se  va  face  în  confor¬ 
mitate  cu  interesele  superioare  ale  sfintei  noastre 
Biserici,  cari  pretind,  pe  lângă  alte  înnoiri,  învăţă¬ 
mânt  teologic  superior  —  academii  teologice  —  sub 
oblăduirea  autorităţii  bisericeşti  —  cel  puţin  în  toate 
centrele  noastre  mitropolitane.  n.  Colan. 


Mântuitorul  ca  director  de  teatru 
şi  cinematograf. 

După  munca  obositoare  a  unui  an  au  sosit  în  sfârşit 
lunile  de  vară  care  înseamnă  în  calendarul  profesional 
^imp  de  odihnă  şi  de  refacere  a  energiilor  fizice  şi  su¬ 
fleteşti,  un  timp  neocupat  cu  muncă  obligatorie,  cu  un 
cuvânt  curent,  vacanţa. 

Plugarul  se  odihneşte  iarna.  Muncitorul  din  fabrică 
Dumineca  şi  sărbătorile.  Intelectualul  în  cele  2  luni  de 
vară,  Iulie  şi  August. 

Plugarul  se  odihneşte  muncind  mai  uşor  îngrijind 
de  vite  şi  dregându-şi  uneltele  de  muncă.  Funcţio¬ 
narul  cu  stare  se  recrează  cercetând  staţiuni  climaterice 
şi  balneare. 

In  celălalt  timp  al  anului  în  zilele  de  Dumineci  şi 
sărbători  cât  şi  în  vacanţa  de  vară  —  orăşanul  mun¬ 
citor  manual  sau  intelectual,  se  «distrează»  mai  ales 
prin  spectacul  —  prin  teatru  şi  cinematograf. 

Este  pare  cel  mai  popular  mijloc  de  recreaţie,  cel 
mai  pasionant  şi  deci  şi  cel  mai  mult  folosit.  Organi¬ 
zarea  spectacolelor  trebue  să  împlinească  un  rol  îndoit : 
să  distreze  instruind,  sau  dacă  distrează  fără  să  instru¬ 
iască  să  nu  obosească  nervii  şi  să  nu  primejduiască  să¬ 
nătatea  fizică  şi  morală  a  publicului. 

Scena  şi  ecranul  pot  face  o  operă  de  corupţie  şi 
îmbolnăvire  socială  —  dacă  ele  sunt  puse  în  slujba  per¬ 
versiunii. 

Ele  pot  recrea  şi  civiliza  dar  pot  şi  descreera  şi 
animaliza  pe  om. 

Atâtea  desechilibrări  mentale  şi  morale  ale  tinere¬ 
tului  nostru  se  datoresc  în  mare  măsură  contagiunii 
imoralităţii  teatrale  şi  cinematografice. 

De  aceia  între  rolurile  sociale  în  care  am  pus  pe 
Mântuitorul  să  figureze  pentru  a  exemplifica  astfel  per¬ 
fecţiunea  pe  care  ele  trebue  să  o  atingă,  a  fost  şi  acela 
de  director  de  teatru  şi  cinematograf. 

Mai  întâiu  Mântuitorul  nu  ar  face  din  întreprin¬ 
derea  de  teatru  sau  cinematograf  o  întreprindere  pur 
comercială.  Căci  calitatea  morală  a  scopului  determină 
calitatea  morală  a  mijloacelor. 

Ca  director  de  teatru  El  ar  admite  în  repertorul 
său  numai  piese  cari  nu  aduc  umbrele  păcatului  în  su¬ 
flete  şi  nu  familiarizează  fiinţa  omenească  cu  viţiul  şi 
anarhiile  lui. 

Mântuitorul  ar  face  prin  urmare  o  riguroasă  selecţie 
morală  a  operelor  dramatice  şi  a  filmelor.  El  ar  ridica 
producţia  scenică  la  un  nivel  superior  de  spiritualitate 
capabilă  să  pună  în  vibraţie  energiile  profunde  şi  curate: 

ale  sufletului  omenesc  şi  să  le  dea  astfel  o  funcţiune 
valabilă  din  punct  de  vedere  etic. 

Ar  refuza  rolul  de  impresariu  al  pieselor  şi  filmelor 
aşa  zise  «senzaţionale»  şi  în  care  se  înfăţişează  cu 
mijloace  savante  de  fascinaţie,  viţiul  şi  satanicele  lui  ra¬ 
finamente. 

Tot  repertoriul  teatrului  sau  cinematografului  con¬ 
dus  de  Mântuitorul  ar  însemna  un  omagiu  adus  virtuţii 
şi  o  sentinţă  de  osândă  împotriva  imoralităţii  de  orice  fel. 

Concurenţa  morală  pe  care  El  ar  face-o  teatrelor  şi 
cinematografelor  de  pervertire  şi  depravare  ar  ajunge 
la  însăşi  desfiinţarea  lor  prin  susţinerea  unui  boicot 
conştient  şi  organizat  din  partea  publicului  creştin  şi 
cucerit  definitiv  idealurilor  unei  arte  curate  şi  respon¬ 
sabile. 

Trivialităţile  crude  sau  exprimate  cu  discreţia  alu¬ 
ziilor  care  caracterizează  «revistele»  contimporane  şi  cari 
fac  deliciul  publicului  nostru  semi-moral,  ar  fi  eliminate 
fără  indulgenţă,  oricât  «geniu  comic  şi  satiric»  ar  fi  pus 
în  ele. 

Scena  ar  fi  o  arenă  pe  care  ar  triumfa  în  totdeauna 
eroismul  moral,  sugestiv  şi  pilduitor  pentru  spectatori. 

Dramatizarea  momentelor  de  idealitate  şi  de  biru¬ 
inţă  spirituală  a  fiinţii  omeneşti  pentru  a  face  sensibilă 
datoria  supraumanizării  prin  efort  moral  şi  prin  sacri¬ 
ficiu  ar  fi  pentru  Mântuitorul  lucrul  cel  mai  esenţial 
în  întreprinderea  sa  de  teatru  sau  cinomatograf. 

E  prea  sătulă  lumea  de  realitate  hâdă  şi  de  vul¬ 
garităţi  morale,  pentruca  să  mai  evoci  aspectele  lor  mul¬ 
tiple  în  decor  scenic. 

El  n’ar  tulbura  purităţile  virginale  ale  sufletului  ome¬ 
nesc  cu  mâlul  pornografiei  şi  n’ar  exploata  cultivându-1 
sistematic  fondul  de  animalitate  al  individului  uman. 

Exhibiţia  scenică  a  tot  ceiace  degradează  şi  difor¬ 
mează  fiinţa  omenească  în  ceiace  are  ea  mai  bun  şi  mai 
frumos  ar  fi  interzisă  în  teatrul  sau  cinematograful 
Mântuitorului. 

Crimele,  adulterul,  frauda,  aventurile  demente  ca 
ale  rataţilor  morali  şi  sociali  nu  ar  putea  obţinea  a- 

probarea  severei  cenzuri  a  Mântuitorului.  Turneurile  pe 
care  le  ar  organiza  El  ar  fi  o  adevărată  sărbătoare  pentru 
sufletele  spectatorilor.  —  Ele  ar  aduce  în  oraşe  şi  sate 
un  val  de  înviorare  morală  şi  o  adiere  de  curăţire 
spirituală. 

Actorii  angajaţi  de  Mântuitorul  ar  fi  perfecte  per¬ 
sonalităţi  morale. 

Ei  şi-ar  interpreta  chemarea  lor  în  senzul  unui 
superior  apostolat  educativ  —  căci  ar  face  artă  în  cel 
mai  ideal  înţeles  al  cuvântului,  adecă  artă  pentru  idea¬ 
lizarea  vieţii  omeneşti  prin  frumuseţile  creatoare  ale 
virtuţii,  exemplificate  în  eroi  şi  eroine  de  un  superior 
calibru  etic. 

Scena  condusă  de  Mântuitorul  ar  fi  prin  urmare  o 
anexă  a  catedrei  şi  a  amvonului.  Evul  mediu  a  realizat 
această  armonie  a  celor  3  factori  spirituali  prin  repre¬ 
zentarea  misterelor  şi  a  pieselor  cu  caracter  etic. 

Progresul  modern  al  teatrului  a  însemnat  un  în¬ 
spăimântător  regres  moral. 

Tehnica  a  sacrificat  fondul  moral  al  dramaturgiei 
contemporane.  Instinctul  jubilează;  sufletul  e  subiect  de 
caricatură  şi  de  sarcasm.  Inspiraţia  spirituală  a  secat. 
E  nevoie  neapărat  să  ne  convertim.  Cei  vechi  erau 
mai  aproape  de  ideal  cu  teatrul  lor  decât  noi. 

Duhul  lui  Hristos  numai  ne  poate  salva  din  deca¬ 
denţa  morală  prezentă  şi  din  progresivele  ei  extenziuni. 

Reprezentarea  viţiului  nu  recrează;  infectează;  Să 
ne  purificăm  deci  instituţiile  de  distracţie  şi  să  facem 
din  distracţie  un  mijloc  de  inobilare  şi  de  renaştere 
spirituală.  Prof.  Dr.  Qr.  Cristescu. 


Să  lăpădaţi  voi  după  vieţuirea  cea  de  mai  nainte  pe  omul  cel  vechia 
care  se  strică  după  poftele  înşelăciunii...  şi  Să  vă  îmbrăcaţi  în  omul  cel  nou 
care  după  Dumnezeu  s’a  zidit  întru  dreptate  şi  întru  sfinţenia  adevărului. 

Efeseni  4,  22  —24 . 

Despre  unirea  Bisericilor. 

E  de  ajuns  să  aibă  omul  o  cunoştinţă  oricât  de  elemen¬ 
tară  despre  afacerile  religioase  şi  oricât  de  puţină  experienţă 
despre  lucrurile  din  lumea  aceasta,  spre  a  recunoaşte,  că  unirea 
atât  de  dorită  a  tuturor  Bisericilor  creştine  nu  se  va  putea  îm¬ 
plini,  decât,  dacă  timpul  face  să  pătrunză  în  conştiinţele  celor 
bisericeşti  şi  ale  laicilor  celor  mai  învăţaţi  din  toate  ţările  ma¬ 
rile  principii  ale  adevărului  creştin.  Violenţa,  viclenia  şi  mijloa¬ 
cele  făţarnice  întrebuinţate  de  cutare  sau  cutare  Biserică  n’au 
alt  resultat,  decât  că  ne  depărtează  de  scop. 

Se  ştie  că  creştinismul  cuprinde  astăzi  în  sânul  său  dife¬ 
rite  Biserici,  dintre  care  cele  mai  însemnate  sunt,  după  Biserica 
ortodoxă.  Bisericile  romană,  protestantă  şi  euticheană.  Ortodoxii 
au  păstrat  neatinsă  vechea  constituţie  a  Bisericii  lui  Hristos,  şi 
au  arătat,  în  toate  timpurile  o  mare  toleranţă  pentru  toate  ce¬ 
lelalte  Biserici  creştine,  chiar  şi  pentru  toate  cultele.  Ea  se  com¬ 
pune  astăzi  din  Greci,  Ruşi,  Români,  Sârbi,  Muntenegreni  şi 
din  o  mulţime  de  alţi  locuitori  din  provinciile  Turciei  europene 
şi  aziatice. 

Cât  priveşte  Biserica  latină,  ea  şi-a  uitat  de  vreme  înde¬ 
lungată  de  sfaturile  fericitului  Augustin,1  pe  care  îl  venerează 
cu  toate  acestea  intr’un  mod  special ;  ea  s’a  depărtat  de  pre¬ 
scrierile  canonice  prin  inovaţii  continue;  însfârşit  ea  s’a  amestecat 
în  toate  chestiunile  politice  şi  a  încheiat  pierzând  un  număr 
mare  din  fiii  săi.  încălcările,  ilegalităţile  şi  scandalele  curţii  din 
Roma  au  îndemnat  pe  protestanţi  să  se  ridice  cu  energie  îm¬ 
potriva  ei  şi  să  susţină  opiniuni  diametral  opuse  celor  ale  ei; 
Biserica  ortodoxă  s’a  menţinut  între  aceste  două  comunităţi, 
^respingând  exageraţiile  uneia  şi  ale  alteia. 

De  altfel,  Biserica  protestantă  şi  Biserica  euticheană  se 
apropie  din  ce  In  ce  mai  mult  de  Biserica  ortodoxă;  cea  din 
urmă  mai  ales,  care  este  foarte  numeroasă  în  Siria,  in  Egipt, 
şi  cu  deosebire  în  Etiopia.  Cât  pentru  fraţii  noştri  armeni,  aduşi 
in  rătăcire  odinioară  de  erezia  lui  Eutiche,  ei  s’au  întors  de  multă 
vreme  la  ortodoxia  creştină,  şi  nu  se  deosebesc  de  ceilalţi  cre¬ 
ştini  ortodoxi  decât  prin  oarecare  obiceiuri. 

1  Non  sit  nobis  religio  in  fantasmatibas  nostris;  tnelius  est  eniin 
tquatumcumque  vernm  quam  quidquid  pro  arbitrio  fingi  potest. 

Aceasta  este  starea  acestor  mari  comunităţi  creştine.  Va 
înţelege  deci  oricine  surprinderea,  ce  o  încercăm  văzând  Bi¬ 
serica  romană,  aceeaşi  Biserică,  pe  care  Petrarca  o  numia  dcoie 
d’erreur  et  offlcine  de  faussties,  proclamând  astăzi  într’un  mod 
ridicol,  în  întreg  Occidentul,  că  toţi  creştinii  ortodoxi  îmbrăţi¬ 
şează  papismul  cu  ardoare  şi  cer  binecuvântarea  sfântului-pâ- 
rinte  şi  a  tuturor  cardinalilor  săi. 

Se  prea  poate,  ca  vizitele  făcute  la  Roma  de  aşa  zisul 
patriarh  al  Bulgariior-uniaţi,  losif  Sokolski,  şi  de  Meletie,  care 
a  părăsit  Biserica  ortodoxă  pentru  cauze  independente  de  che¬ 
stiuni  de  dogmă,  să  fi  dat  pretext  zeloşilor  apărători  ai  Romii 
să  răspândească  astfel  de  erori  şi  să  le  susţină  prin  intrigi  şi 
machinaţiuni  îndreptate  împotriva  creştinilor  orientali.  Chiar  mai 
mult,  îi  deplângem  din  adâncul  inimii;  ti  desvinovăţim  însă  cu 
aceea,  că,  în  încurcătura,  în  care  se  găsesc,  ei  caută  un 
sprijin  în  Răsărit,  fiindcă  văd  dărâmându-se  edificiul  lor  în  pe¬ 
ninsula  italică. 

Aceia,  pe  cari  i-a  dus  în  rătăcire  papismul  In  Siria 
şi  aiurea,  se  întorc  astăzi  la  ortodoxie.  Revin  şi  chiar  toţi  acei 
din  fraţii  noştri  bulgari,  pe  cari  i-au  atras  pe  o  cale  greşită  mai 
curând  cauze  politice  decât  religioase.  Am  putea,  ce  e  mai  mult, 
să  cităm,  până  şi  Latini,  şi,  intre  alţii,  nepoata  arhiepiscopului 
roman  din  Constantinopole,  care  s’au  înfăţişat  de  bună  voie 
pentru  a  cere  admiterea  lor  în  comunitatea  ortodoxă.  Ei  n’au 
urmat  in  această  hotărâre  decât  convingerea  lor  intimă;  ei  n'au 
fost  amăgiţi  nici  de  atracţiunea  aurului,  nici  de  făgăduinţe  min¬ 
cinoase,  care  sunt  mijloacele  de  convertire  obicinuite  ale  pro¬ 
pagandei  romane. 

Prea-Sfinţite  patriarh  al  Romei  şi  Voi,  Prea-ilustrii  cardi¬ 
nali  1  voi  ştiţi  fără  nici  o  îndoială,  că  Biserica  ortodoxă  catolică 
a  lui  Hristos  roagă  statornic  pe  Domnul  pentru  reunirea  Bise¬ 
ricilor.  Doriţi-Voi  această  unire?  Dumnezeule  al  meu,  nimic 
nu  este  mai  uşor!  Nu  căutaţi  decât  adevărul;  arătaţi- Vă  mai 
înţelepţi  şi  mai  moderaţi,  decât  înaintaşii  Voştrii;  nu  Vă  mai 
lăsaţi  conduşi  asemenea  lor,  de  neştiinţă,  de  patimă  şi  de  in¬ 
teres,  trişti  conducători,  care  au  pricinuit  atâta  amar  de  rele 
Bisericii  lui  Hristos  şi  tuturor  conştiinţelor  omeneşti.  Minciuna 
ne  pierde;  adevărul  ne  mântuie.  Intre  împrejurările  grele  se 
poate  arăta  cineva  mare  şi  tare.  Pentru  ce  stăruiţi  Voi  a  susţinea 
înzadar  toate  erorile,  toate  scandatele  vechei  Rome  condamnate 

de  timp  îndelungat  de  către  teologii  cei  mai  învăţaţi?  Europa 
creştină  doreşte,  este  adevărat,  să  se  ocupe  cu  unirea  Biseri¬ 
cilor,  însă  luând  de  bază  Evanghelia  şi  Sinoadele  Ecumenice. 
Ea  nu  vrea  nici  decum  mijloace  întemeiate  pe  violenţă,  vena¬ 
litate,  perfidie.  I.  B. 


Dogmă,  Raţiune,  Erezie,  Sectă. 

încercare  de  analiză  critică. 

Trăind  în  lumea  faptelor  care  se  petrec  şi  a  lucru¬ 
rilor  care  există,  evident,  că  şi  unele  şi  altele  nu  ne 
sunt  sesizabile  decât  întruatât  întrucât  îşi  demască  prin 
cunoaştere  experimentata  sau  raţionata  fiinţă  Altminteri, 
ignorate  de  conştiinţă  sau  neatinse  de  simţuri,  ele  se 
echivalează,  din  punctul  nostru  de  vedere,  inexistenţei. 
De  aci  şi  concluzia  uşoară  ce  o  auzi  afirmându-se  în 
gura  celor  ce  tot  atât  de  uşor  îşi  desfăşura  cugetarea: 
«nu  ştiu ,  nu  văd,  deci  nu  există ».  întreaga  filoscfie 
subiectiv-idealistă.  engleză,  cu  al  său  « esse  percipi»  (a 
fi,  e  a  fi  perceput)  inversat  « percipi  esse»,  se  cuprinde 
în  fraza  astfel  enunţată.  Ca  şi  cum  ar  fi  aşa  de  natural 
ca  existenţa  toată,  văzută  ca  şi  cea  nevăzută,  să  se  repa- 
uzeze  între  cei  patru  minusculi  pereţi  cranieni  ai  fiinţei 
noastre. 

Dar,  a  fi  cunoscut  înseamnă  a  fi  definit,  a  fi  adică 
încadrat  în  elementele  propri  şi  caracteristice,  care  îţi 
disting,  din  complexul  multiform  al  realităţii  ce  nu  te 
reprezintă,  esenţa.  Şi,  de  sigur,  nimic  nu  e  mai  greu  de 
definit  decât  omul.  Căci,  multe  şi  variate  sunt  aspectele 
sub  care  el  poate  fi  privit  caracteristic.  S’au  fixat  unii 
asupra  raţiunii  sale,  şi  iată-1  definit  fiinţă  cugetătoare. 1 
S’au  fixat  alţii  asupra  conştiinţii  sale  şi  iată-1  definit 
fiinţă  morală.  S’au  fixat,  în  fine,  asupra  forţei  sale  şi 
iată-i  definit,  cu  mândrie,  cu  laudă  şi  cu  emfază,  rege 
al  universului. 

Şi  definiţiile,  evident,  ar  puteâ  curge  la  infinit. 

1  Pascal  l-a  precizat  mai  bine  în  ale  sale  frumoase  gânduri  despre  ' 
a  noastră  sărmană  fiinţă:  Omul  este  o  trestie,  cea  mai  slabă  din  natură,, 
dar  o  trestie  cugetătoare,  un  roşeau  pensani. 

Dar  dacă  ne- am  restrânge  judecata  Ia  criterii  mai  stricte 
şi  totuş  mai  comprehensive,  definiţia  omului  s’ar  dirija 
spre  cele  două  mari  aspecte  care-i  constitue,  fundamental, 
fiinţa:  aspectul  vieţii  materiale  şi  aspectul  vieţii  spiri¬ 
tuale.  Cel  dintâiu  ne  dă  omul  stabilit,  ca  ori  ce  altă 
existenţă  concretă,  în  spaţiu  şi  trăind  în  timp,  iar  cel 
de  al  doilea  ni-1  prezintă  ca  o  existenţă  guvernată  şi 
de  adevăruri  imutabile,  eterne,  deci  absolute,  şi  de  ade¬ 
văruri  schimbătoare,  provizorii,  deci  relative. 

Priveşti  religia  lui,  şi  observi  că  alături  de  noianul 
elementelor  de  suprafaţă  ce  au  fost,  dispar,  şi  nu  mai 
sunt,  se  găsesc  principiile  dogmatice,  care-i  fixează 
permanent  şi  definitiv  credinţa. 

Priveşti  raţiunea  lui,  şi  observi  că,  în  câmpul  neli¬ 
mitat  al  faptelor  de  cugetare  plutind  în  marea  relativi¬ 
tăţii,  se  află  adevăruri,  —  ca  cele  ale  logicei  formale 
sau  ca  cele  matematice,1  —  care  se  menţin  mereu 
în  absolut. 

Priveşti,  în  sfârşit,  conştiinţa  lui,  şi  observi  că  în  rela¬ 
tivitatea  ideilor  morale  ce-i  guvernează  viaţa,  se  găsesc 
$i  principii  imperative,  libere  de  ipoteză,  independente 
de  condiţii,  nesupuse  contingenţelor,  —  principii  cate¬ 
gorice,  deci  absolute.* 

Şi  atunci,  din  acest  dublu  punct  de  vedere,  omul 
se  defineşte  dela  sine:  o  construcţie  spaţio-temporală, 
servind,  prin  viaţa  sa  spirituală,  ca  punct  de  contingenţă 
între  absolut  şi  relativ. 

Circumscrisă  teza  doar  la  credinţele  religioase  vom 
vedea  că  nerespectarea  adevărului  stabilit  mai  sus,  duce, 
în  organismul  bisericesc,  —  doctrinal  la  erezie,  iar 
experimental  le  sectă. 

Căci  iată  creştineasca  credinţă.  Coborâtă  din  ceruri 
pe  pământ  de  către  Supremul  Absolut,  ea  a  trebuit  să 

'  Deşi  unul  din  filosofii  englezi  —  nomele  lui  îmi  scapă  —  admitea 
•ca  pasibilă  ipoteză  că  pe  o  altă  planetă  decât  a  noastră  să  existe  oameni 
a  căror  raţiune  să  fie  astfel  construită  ca  să-i  apară  sinteza  Ini  2— |— 2  făcând 
5  iar  nn  4,  şi  deşi  în  vremurile  noastre  tulburătorul  Einstein  pune  însu¬ 
marea  anumitor  cantităţi  numerice  în  funcţie  de  viteză. 

*  De  aici  şi-a  smuls  şi  nemuritorul  Kant  splendoarea  imperativului 
categoric  al  binelui,  în  acelaş  timp  temelia  sa  de  granit  în  probele  demon¬ 
strative  ale  existenţii  Ini  Dnnmnezen. 

fermenteze,  convertindu-i  sufletul  umanităţii  cu  aluatul 
divin  al  sursei  mântuitoare.  Altfel,  salvarea  era  cu  ne¬ 
putinţă.  Ori  primiai  adevărul  aşa  cum  Perfecţiuna  însăşi 
ţi-l  înfăţişa,  şi  atunci  te  eliberai  de  eroare,1  prin  lumină 
neapusă,  ori  strecurai,  prin  raţiune,  adevărul  de  sus  dat 
şi  atunci  te  cufundai  în  eroare  prin  lumina- ţi  imperfectă^ 
In  primul  caz,  te  supuneai,  —  umilit  recunoscâdu-ţi 
limitele,  dogmei,  în  cel  de-al  doilea,  fiinţa  întreagă  îţi 
era  subjugată,  ignorându-ţi  marginile  raţiunii.  Conse¬ 
cinţele  se  pot  observa  numai  decât.  Dogma,  principiu? 
imutabil  al  sufletului  omenesc,  din  lumea  Absolutului 
smuls,  dă,  evident,  vieţii  noastre  elementul  ei  de  uni¬ 
versalitate,  de  armonizare,  de  eternitate.  De  aici  adevărul 
în  credinţă.  Raţiunea,  principiu  esenţial  schimbător  al 
fiinţii  omeneşti,  din  stofa  Relativului  croită,  dă  vieţii 
noastre,  tot  aşa  de  evident,  elementul  ei  de  individualitate,, 
variabilitate  şi  temporalitate.  De  aci  erezia  în  credinţă. 
Fructul  imediat  al  celui  dintâiu  e  unitatea  în  biserică, 
fructul  celei  de  a  doua  e  secta  în  biserică.  Şi  explicaţia, 
uşor  se  înţelege. 

* 

*  * 

Omul  s’a  zis,  e  o  fiinţă  metafizică.  Şi  pe  bună? 
dreptate.  Nevoia  ce  el  o  simte,  de  a  nu  lua  contact  cu 
lumea  aflată  dincolo  de  simţuri  şi  depăşind  graniţele 
concrete  ale  firii,  e  aşa  de  mare,  că  ea  îi  răpeşte’  ne¬ 
satisfăcută,  ori  ce  linişte.  Căci  setea  metafizică  e  ne- 
deslipit  legată  de  sufletul  nostru. 

^n  momentele  in  care  fiinţa  noastră  se  avântă  dincolo- 
de  margînele  ce-i  sunt  de  carne  fixate,  în  clipele  de 
adâncă  meditaţie,  în  care  materia  e  mută  iar  spiritul 
singur  vorbeşte,  în  ceasurile  de  reculegere  în  care 
gândurile  pure  înfrâng  frontierele  spaţiului  şi  dărâmă 
bariera  timpului,  —  atunci  —  marile  probleme,  funda¬ 
mentalele  probleme  ale  vieţii  omeneşti,  —  morale  şi 
spirituale,  vizând  începutul,  natura,  scopul  şi  sfârşitul 
existentei  noastre,  se  pun  cu  necesitate  şi  se  cer  rezolvite 
cu  ardoare.  Astfel,  şi  suferinţă,  şi  chinuri,  şi  descurajare^ 
şi  deziluzie  amară  ne  răsar  în  suflet. 

1  Ioan,  VIII,  32. 

Dar  rezolvirea  prin  propriile  tale  forte  este  impo¬ 
sibilă.  Raţiunea  e  prea  slabă  şi  prea  fragilă  pentru  aceasta. 
A  dovedit-o  doar  definitiv  acel  ce  se  numeşte  în  istoria 
cugetării  marele  gânditor  de  lucruri  înalte,  Imanuel  Kant. 
Soluţia  nu  poate  veni  deci  decât  dela  cealaltă  sursă 
de  adevăruri  ale  vieţii  noastre,  dela  credinţă.  Şi  credinţa 
îţi  dă  răspunsul  de  lămurire,  definitiv,  mulţumitor  şi 
absolut,  cuprins  în  dogme.  Primeşte-le  dar  fără  opunere, 
şi  ele  îţi  vor  lumina  întreaga  ta  viaţă  de  sbucium  şi 
întunerec.  Căci  dogmele  sunt  albia  cea  largă,  perma¬ 
nentă,  solidă  şi  eficace,  mereu  aceiaşi  şi  mereu  în  fiinţă, 
pe  care  desfăşurându-ţi  existenţa,  poţi  cuceri,  prin  cuno¬ 
ştinţă  fructul  îiniştei  de  sine  şi  al  mulţumirilor  de  suflet. 

Dogma  nu  se  raţionează,  se  acceptă.  Nu  se  discută, 
se  impune.  Nu  se  cercetează,  se  primeşte.  Pentrucă  e 
dincolo  de  raţiune,  fiind  mai  mult  decât  aceasta.  Prin¬ 
cipiile  ei  ţi  se  împlântă  în  suflet  prin  singura  forţă  de 
adevăr  în  care-ţi  străluceşte  şi  pe  singura  cale  sugestivă, 
mistică,  iraţională  a  fiinţii  noastre,  care  e  credinţa.  De 
aci  şi  tăria  lor,  de  aci  şi  granitul  sufletesc  al  celor 
iluminaţi  printr’ânsa. 

Cuprinsul  lor?  Dar  conştiinţa  creştină  e  sigură 
aici  de  adevăr,  pentrucă  Biserica  primară  le-a  căpătat 
direct  din  Gura  mântuitoare,  iar  nouă  celorlalţi,  ni  s’au 
păstrat  în  cărţi  şi  ni  s’au  predat  prin  Tradiţie.  Aşa  că 
nimic  din  ce  este  ingredient  uman  cu  insuficienţele  şi 
imperfecţiunile  lui,  nu  ie  atinge. 

Dogma,  deci,  prin  sursa  din  care  provine,  reprezintă 
tocmai  elementul  imutabil,  etern  şi  absolut  al  vieţii 
noastre.  De  aceea,  revărsată  din  plin  asupră-ne  şi 
însufleţindu-ne  cu  căldură  fiinţa,  ea  armonizează  totul, 
transfigurează  totul,  universalizează  totul,  conservă,  cu 
un  cuvânt,  unitatea  de  conştiinţă,  de  suflet,  de  credinţă, 
peste  variabilitatea  infinită  a  individualităţii  noastre. 

Fără  a  ostraciza  raţiunea,  dogma,  totuşi,  nu  i  acceptă 
jugul.  Căci  înaintea  forţei  relative  de  cunoaştere,  pe 
care  cea  dintâiu  o  reprezintă,  ea  cată  să  se  închine 
doar  Supremului  Adevăr ;  care  nici  odată  nu  greşeşte, 
îndată  ce  însă  «diavolul  raţiunei»  intervine  cu  drepturi 
despotice  în  chestie  de  credinţă,  —  lumina  dispare, 

confuzia  se  arată,  unitatea  se  duce,  iar  diversitatea  apare 
atotstăpânitoare.  Şi  aceasta,  pentru  binecuvântatul  motiv, 
că  raţiunea  însăşi  eprin  esenţă  individualistă  —  deci  insu¬ 
ficientă,  e  relativă  —  deci  imperfectă,  e  diversă,  deci  sclavă 
erorii.  Şi  aşa  fiind,  erezia-i  gata.  Căci,  supunând  apa¬ 
ratului  raţional  de  elecţiune  ( alresis )  principiile  de  cre¬ 
dinţă,  fatal  priceperea  lor  e  multiplă,  în  dauna  adevărului 
care  e  unul.  Aşa  că  în  chestie  de  credinţă,  zici  raţiune 
pură,  zici  implicit  erezie,  —  exagerarea  raţională  atrăgând 
eroarea  de  credinţă,  şi,  din  punct  de  vedere  practic, 
grupul,  secta.  E  o  înlănţuire  logică  între  aceşti  trei 
factori,  aidoma  sintezei  trinitare  (acel  dinamis,  kinisis, 
energia)  a  filozofiei  lui  Aristot. 1 

Precum  doctrina  peripatetică  vede  între  aceşti  trei 
factori  constitutivi  ai  realităţii  lucrurilor  o  legătură  ne¬ 
cesară  şi  indescructibilă,  tot  asemenea  între  raţiune, 
erezie,  sectă,  în  chestie  de  credinţă,  legătura  e  şi  ne¬ 
cesară,  şi  reciprocă,  şi  fatală.  Plecând  dela  raţiune  treci, 
cu  toată  certitudinea,  la  erezie  ca  să  ajungi,  apoi, 
inevitabil  la  sectă. 

Aşa  că  putem  foarte  bine  formula  acum  o  concluzie : 
în  domeniul  credinţelor  religioase,  raţiunea  este  erezia 
în  putere,  iar  erezia  e  raţiunea  în  act;  tot  aşa  după 
cum  secta  este  erezia  în  ac»,  iar  erezia,  din  acest  punct 
de  vedere,  e  secta  in  putere. 

* 

*  * 

Dar  nu  numai  logica  smulge  ereziei,  şi  implicit 
sectei,  ori  ce  temeiu  de  justificare,  prin  lipsa  adevărului 
absdlut  ce  ambele  nu-1  pot  atinge.  —  Ci,  în  această 
privinţă,  argumentul  istoric  are  şi  el  o  importanţă  deci¬ 
sivă.  —  Căci  atâta  vreme  cât  ereziile  s’au  născut  în 
timp,  înseamnă  că  ele  reprezintă,  pur  . şi  simplu,  o  aba¬ 
tere  dela  o  credinţă,  care  s’a  menţinut,  aşa  cum  a  fost 
de  sus  dată,  înseamnă,  deci,  introducerea  noutăţii  ome- 

1  Se  ştie  că  în  concepţiunea  aristotelică  realitatea  diverselor  lucruri 
se  datoreşte  îmbinării  pe  cale  mecanică  şi  evident  cu  tendinţă  finalistă  a  două 
elemente:  materia  şi  forma.  O  statuie  ar  conzista  din  materia  marmoră 
căreia  i  s’a  aplicat  ideia,  forma  statară  prin  acţiunea  lucrului.  Aşa  că 
putem  foarte  bine  zice  că  datorită  mişcării  operatorii  (Kinisis),  statuia  e 
marmora  în  act  feoergia,)  iar  marmora  e  statuia  în  putere  (dinamis). 

neştiîn  puritatea  doctrinară  până  aci  conservată,  înseamnă 
imixtiunea  elementului  divers  de  elecţiune  umană  în 
ceeace,  intact  şi  unitar,  se  păstrase  până  atunci.  Prin 
urmare,  din  acest  punct  de  privire,  tradiţiunea  îşi  evi¬ 
denţiază  dela  sine  valoarea;  —  aşa  că  e  foarte  expli¬ 
cabilă  atitudinea  celor  ce  raţionalizează  totul,  de  a  o 
înlătura.  Şi  tocmai  această  tendinţă  ne  procură  şi  cri¬ 
teriul  de  apreciere,  la  justă  greutate,  —  atât  a  doctri- 
nelor  prin  simplă  raţiune  fructificate,  cât  şi  a  metodelor 
prin  care  ele,  omeneşte,  s’au  înfiripat. 

* 

*  * 

Lipsite  de  bază  logică  şi  lipsite  de  bază  istorică, 
—  două  puternice  pârghii  de  susţinere  a  ori  cărei  exi¬ 
stenţe  —  ideale  sau  reale,  cum  se  explică,  totuşi,  astăzi 
erezia  şi  cum  se  justifică  astăzi  secta?  Evident,  doar 
prin  elementul  practic,  prin  substratul  social  ce  le-au 
mijlocit,  le-au  fermentat,  şi  le-au  născut. 

Omul  de  azi,  mai  ales  în  colectivitate,  fuge  de 
abstracţie  şi  urăşte  subtilitatea.  Sufletul  maselor  se 
îndreaptă  mai  uşor  şi  mai  cu  plăcere,  către  ceeace  e 
simplu,  dogmatizant,  intuiţional  şi  emotiv.  Exemplul,  — 
proverbul  e  vechiu  doar,  —  îl  atrage,  iar  frumseţea 
jertfelnică  a  faptei  îi  impune.  Şi  atunci  mulţimea  tortu¬ 
rată  mereu  de  mizeriile  vieţii  dinafară,  îşi  caută,  cu  sete 
şi  cu  pasiune,  un  refugiu  liniştit  îr  satisfacţiile  vieţii  din 
lăuntru.  Cum?  Nu  menţinându-se  într’o  credinţă  care 
dela  început  i  a  învăluit  fiinţa  ei  spirituală,  căci  aceasta 
e  deja  socotită  (eronat,  bineînţeles,  dar  socotită),  prin 
reţeaua  de  suferinţe  în  care  fiecare  ne  zbatem,  cauza- 
toarea  însăşi  a  relelor  ce  ne  sugrumă.  Ci  sorbind  din 
noua  învăţătură  a  noilor  misionari,  învăţătură  care, 
tocmai  prin  exemplul  acestora,  prin  fapta  acestora,  prin 
vorba  bună  a  acestora,  prin  jertfa  senină  a  acestora, 
prin  superioara  şi  liniştita  viaţă  a  acestora,  se  impune 
sufletelor  chinuite  de  mizerie  şi  tulburate  de  îndoială. 
De  aci  şi  faptul  că  adepţii  cei  mai  numeroşi  ai  noilor 
rătăciri  se  găsesc  la  noi  în  centrele  industriale  mari,  în 
regiunile  uvriere  intense,  unde  munca  zilnică  e  mai  tiranic 
simţită  iar  satisfacţia  e  minimală,  în  satele  unde  sărăcia 

e  mai  profundă,  iar  mulţumiri  de  suflet  nici  una,  în  mica 
burghezie  a  oraşelor,  istovită  de  trudă  şi  lipsită  de  mângâ¬ 
ieri  înalte,  Şi  dacă  la  aceste  împrejurări,  oarecum  exterioare, 
ce  promovează  dar  nu  creiază  rătăcirea,  se  adaugă  din 
partea  conducătorilor  de  suflete,  absenţa  oricărui  entu¬ 
ziasm  pastoral  —  plin  de  dragoste  şi  bogat  în  faptă, 
este  natural  ca  dogma  să  decadă,  credinţa  să  se  spul¬ 
bere,  erezia  să  se  întindă,  iar  sectele  să  se  multiplice, 

* 

$  * 

Ci  stând  astfel  lucrurile,  pentru  cei  guvernaţi  de 
imperativul  datoriei  în  conducere  şi  animaţi  de  suflul 
creştin  în  viaţă,  pusă  fiind  diagnoza  faptelor  rătăcitoare 
şi  cunoscând  etiologia  lor  reală,  soluţia  problemei  ce 
ne  preocupă  apare  şi  destul  de  clară  şi  destul  de  pro¬ 
eminentă. 

Motivată  doar  de  consideraţiuni  pur  sociale,  după 
cum  am  văzut,  absentă  fiind  în  elemente  logice  şi 
absentă  în  elemente  istorice,  erezia  —  ca  —  şi  secta  — 
îşi  găsesc  prin  însuşi  acest  fapt  uşor  duşmanii.  Ei  rezidă 
în  icoana  morală,  senină,  blândă,  adânc  iubitoare  şi 
adânc  jertfitoare,  a  celor  puşi  să  predice  şi  să  menţină 
intactă  o  doctrină  de  esenţă,  prin  origină,  dumnezeiască 
iar  prin  dogmă,  absolută.  Este  aceasta  de  altfel  şi  porunca 
cea  mare  a  Stăpânului  Mântuitor:  « Prin  aceasta  vor 
cunoaşte  toţi  că  sunteţi  ucenicii  mei  de  veţi  avea  dragoste 
între  vofa ,  iar  dragostea  prin  faptă  doar,  se  arată. 

Căci  prin  singura  elocinţă  a  operelor  săvârşite  şi 
a  vieţii  pilduitoare  revărsând  asupra  tuturor  iubire  multă 
şi  strălucind  impunător  prin  nimbul  virtuţilor  morale, 
se  conservă  o  credinţă,  se  înlătură  eroarea,  se  distruge 
rătăcirea  şi  se  convertesc,  cu  pasiune,  sufletele. 

Şi  dovada  e  făcută.  Căci  trebue  să  menţionăm,  cu 
satisfacţie  adâncă  şi  cu  bucurie  mare,  că  acesta  este 
cazul  ce  se  petrece  pe  plaiurile  de  Dumnezeu  binecu¬ 
vântatei  Arhidieceze  a  Mitropoliei  Sibiului. 

Pentrucă  aici  vrednicia  de  fiecare  clipă,  grija  cea 
mare  şi  osârdia  profund  înţelegătoare  a  Înaltului  Arhi- 
păstor  pentru  turma  cea  binecuvântătoare,  au  putut  să 

2 


218 


REVISTA  TEOLOGICĂ 


ferească  sufletul  acesteia  de  întinăciunea  eretică  şi  de 
orice  rătăcire  în  credinţele  străbune. 

Şi  cred  că  nu  pot  să  închei  mai  nimerit  aceste 
rânduri,  decât  urând  tuturora,  celor  mari  ca  şi  celor  mici 
slujitori  în  via  Domnului,  ca,  imitând  pilda  luminatei 
Căpetenii  a  Ardealului  ortodox  să  menţie  fiecare  sufletul 
creştineştilor  comunităţi  în  puritatea  unor  dogme  care, 
prin  adevăr,  înalţă,  totdeauna  spre  absolutul  etern  al 
Divinităţii,  şi  nu  în  rătăcirea  unor  erezii  care,  spre  rela- 
tivizmul  sectar  al  omeneştei  raţiuni,  mereu  ne  mână 
şi  în  veci  ne  pogoară. 

I.  N.  Lungulescu, 

Judecător  de  Tribuna),  Sibiu 


OTo’va.m.rs.i  IFa.pîM.1. 

Sfântul  Francisc  de  Assisi.1 

i. 

Creştinismul  nu  este  altceva  decât  imitarea  lui  Hristos. 
Adevăratul  creştin  trebue  să  fie  pe  cât  poate  şi  mai  mult  decât 
poate,  imitatorul  lui  H'istos,  plagiatorul  lut  Hristos,  umbra  lui 
Hristos.  Noi  nu  ne  putem  trăi  ziua  noastră  de  viaţă  pămân¬ 
tească  decât  ca  o  prefaţă  la  vecimcia  paradisiacă.  Noi  n’avem 
altă  datorie  decât  aceea  de  a  deşcifrâ  in  genunchi  versetele 
Evangheliei  şi  de  a  !e  lua  ca  un  cuvânt  de  ordine  *n  fiecare 
dimineaţă  a  acestei  vieţi  pe  care  moartea  o  roade  clipă  de  clipă. 

Dumnezeu  s’a  coborât  între  noi  şi  s’a  făcut  om;  omul 
trebue  să  urce  spre  El  şi  să  se  facă  Dumnezeu;  afară  de  această 
urcare,  nu  e  decât  rugul  spinos  al  afacerilor  şi  al  plăcerilor 
numit  de  purceii  bipezi:  viaţă  şi  de  sfinţi:  neant. 

DU  estis,  a  proclamat  Duhul  Sfânt  prin  gura  profetului 
Asaf.  Şi  acest  cuvânt  rostit  judecătorilor  V,  T.  fu  adresat  în 
N.  T.  de  H  istos  însuşi  «tuturor  celor  ce  pot  să  audă  cuvântul 
lui  Dumnezeu».  Şi,  adaugă  Fiul,  non  pottsî  solvi  Scriptura. 

'  Se  împlinesc  7  veacuri  dela  moartea  « Sărăcuţului  lui  Dumnezeu 
Luăm  parte  şi  noi  la  această  comemorare  pentru  2  motive:  din  solidaritate 
creştină  şi  pentru  că  prin  vieaţa  şi  acţiunea  iui  idealistă,  Sf.  Francisc  şi-a 
câştigat  dreptul  la  cinstirea  întregii  creştinătăţi. 


Nota  Rtd. 

Divinitatea  viitoare  a  omului  este  unul  din  acele  lumi¬ 
noase  mistere  pe  care  numai  îngerii  şi  inspiraţii  II  pot  pătrunde. 

Dumnezeu  zidi  pe  om  după  chipul  său,  deci  quasidivin, 
dar  Adversarul,  luând  aparenţa  unuia  din  cele  mai  respingă¬ 
toare  animale,  tl  făcu  să  creadă  că  el  se  va  face  egal  cu  Dum¬ 
nezeu  şi-l  făcu  să  coboare  dela  înălţimea  la  care-1  aşezase  Dum¬ 
nezeu.  Pentruca  sS-l  facă  în  stare  să  se  urce  din  nou,  un  nou 
seducător  este  necesar.  Dumnezeu  însuşi  se  incarnează  în 
trupul  fiinţei  celei  mai  respingătoare  în  ochii  lumii:  în  trupul 
unui  sărac  ca  să  aducă  aminte  oamenilor  că  ei  trebue  să  recu¬ 
cerească  paradisul. 

Hristos  trebue  să  repare  răul  făcut  de  şarpe  şi  el  face  oa¬ 
menilor  o  promisiune  asemănătoare  aceleia  a  bătrânului  şarpe 
din  Grădină.  Dar  această  asemănare,  dacă  o  examinăm  cu 
atenţiune,  nu  este  decât  o  opoziţiune.  Demonul  era  vrăşmaşul 
lui  Dumnezeu  şi  învăţa,  calea  orgoliului  şi  ştiinţii,  ca  şi  cum 
era  aceia  a  paradisului;  Hristos  este  Fiul  lui  Dumnezeu  şi  în¬ 
vaţă  calea  umilinţii  şi  a  iubirii.  «Fiţi  desăvârşiţi  precum  şi  Tatăl 
nostfu  cel  ceresc  desăvârşit  este».  Prin  această  «lege  a  con¬ 
trariilor»  care  domneşte  în  planul  divin,  nu  poţi  dobândi  totul 
decât  smerindu-te  până  la  neant,  nu  poţi  obţine  binele  suprem 
decât  pornind  dela  acceptarea  senină  a  răului ;  nu  poţi  stăpâni 
decât  dupăce  te-ai  supus. 

Incarnarea  este  cel  mai  mare  act  de  umilinţă  a  lui  Dum¬ 
nezeu,  răscumpărarea,  cea  mai  mare  dovadă  de  iubire.  Imitaţia 
directă  a  Creatorului  ar  fi  deasupra  forţelor  omului :  Dumnezeu 
avu  milă  de  noi  şi  se  manifestă  ca  a  doua  persoană,  în  chipul 
unui  om,  ca  să  ne  fie  mai  uşor  să-l  urmăm  şi  să-l  imităm. 

Viaţa  terestră  a  lui  Hristos  este  ca  un  pod  svârlit  de  mila 
divină  ca  să  ne  facă  mai  uşoară  trecerea  noastră  dela  expiaţie 
la  beatitudine.  El  ne-a  oferit  un  model  apropiat  simţurilor  şi 
voinţii  noastre,  ca  să  reurcăm  din  genunea  căderii  pe  aripa 
transfigurării.  Şi  toată  viaţa  creştinismului,  cu  predicaţia  Evan¬ 
gheliei  şi  splendoarea  iiturgiei  nu  este  decât  o  invitaţie  şi  o 
încurajare  către  imitarea  lui  Hristos.  Cărţile  care  au  însoţit 
ascenziunea  oamenilor  către  divinitate,  deia  aceia  care  poartă 
tocmai  numele  Imitarea  lui  Hristos  până  la  Fiorettl  a  lui 
Francisc  de  Assisi  şi  la  Exerciţiile  Sf.  Ignat,  nu  sunt  decât  ma¬ 
nuale  care  învaţă  pe  creştin  imitaţia  Dumnezeului  făcut  om. 

Aceia  cari  reuşesc  mai  bine  să-şi  apropie  în  viaţa  lor  di- 

vinitatea  sunt  aceşti  creştini  pe  care  biserica  îi  numeşte  sfinţi 
şi  printre  aceşti  sfinţi,  Sf.  Francisc  este  aceia  care  avu  limpede 
conştiinţa  datoriei  de  a  lua  pe  Hristos  ca  model. 

II. 

Cer  iertare  cititorului  de  a  fi  repetat  aceste  lucruri  pe 
care  fiecare  din  noi  ar  trebui  să  le  ştie,  pentrucâ  ele  sunt  sub¬ 
stanţa  şi  esenţa  a  ceeace  marii  călăuzitori  creştini  au  spus  din 
veac  în  veac.  Dar  ignoranţa  nesupuşilor  şi  rigiditatea  practi¬ 
canţilor  maşinali  le  ascund,  Ie  fac  să  fie  uitate;  a.  b.  c... 
pentru  mulţi,  este  o  noutate  foarte  recentă. 

Şi  nu  putem  înţelege  pe  Sf.  Francisc,  fără  să  ne  raportăm 
la  Hristos.  Şi  Sf.  Francisc,  mai  mult  decât  oricare  sfânt  ne 
desvăluie  taină  sfinţeniei  şi  legea  imitaţiei  necesare. 

Mai  bine  de  1000  de  ani  trecuseră  dela  sacrificiul  celei 
de-a  doua  Persoană.  Evanghelia  fusese  vestită  la  milioane  şi  mi¬ 
lioane  de  oameni;  fiecare  cetate  işi  avea  episcopul  ei;  mii 
şi  mii  de  turle,  de  cupole,  de  campanile  işi  trimiteau  spre  cer 
ascuţişurile  crucilor  lor,  ca  lăncile  imobile  ale  unei  armate  în 
rugăciune,  mormintele  sfinţilor  erau  tocite  de  genunchii  şi  să¬ 
rutările  pelerinilor.  Şi  totuşi  Dumnezeu  nu  era  satisfăcut.  Mulţi 
nu  erau  creştini  decât  cu  numele;  avariţia  şi  cruzimea  stăpâ¬ 
neau  încă  în  inimile  înşişi  acelor  ce  ar  fi  trebuit  să  le  extir- 
peze  din  inima  altora;  şi  sfinţii,  deşi  numeroşi,  erau  încă  într’o 
minoritate  prea  evidentă. 

Dumnezeu  avu  milă  de  slăbiciunea  şi  de  învârtoşarea 
noastră  şi  gândi  să  trimeată  pe  pământ  un  alt  mijlocitor,  care 
să  servească  de  mijlocitor  între  oameni  şi  Dumnezeu.  Acest 
nou  mijlocitor  trebuia  să  fie,  contrariu  lui  Hristos,  un  om  ade¬ 
vărat,  născut  dintr’un  om,  şi  numai  un  om,  dar  cu  misiunea 
de  a  repeta  (atât  cât  e  posibil  umanităţii  simple)  exemplul  iui 
Hristos  pentrucâ  prin  el  noi  să  putem  mai  uşor  să  imităm  pe 
Hristos  şi  prin  imitarea  lui  Hristos  să  ne  unim  din  nou  cu 
Dumnezeu. 

Hristos  apăruse  oamenilor  sub  forma  unui  om,  dar  în  om, 
Isus,  Fiul  lui  Dumnezeu,  era  real  prezent.  Deşi  Dumnezeu  se 
coborâse  până  la  mizeria  creaturii,  el  părea  încă  prea  înalt, 
prea  depărtat  pentru  cei  slabi,  pentru  cei  leneşi,  pentru  cei 
lâncezi. 

Atunci,  Hrlstos,  care  nu  părăseşte  niciodată  pe  oameni, 
pentmcă  îi  iubeşte  cu  o  iubire  perfectă  chiar  când  ei  nu  vor 
să-l  cunoască,  făcu  să  se  nască  pe  o  colină  din  Umbria,  lângă 
un  lac  care-i  amintia,  poate,  Oaiileia  sa,  pe  noul  său  apo¬ 
stol  Francisc.  Şi  el  îl  făcu  să  se  nască  asemenea  lui,  atât  cât 
poate  fi  un  om  asemenea  lui  Dumnezeu.  O,  voi  cari  nu  sun¬ 
teţi  decât  oameni,  a  imita  un  om  care  este  în  acelaşi  timp 
Dumnezeu,  asta  vi  se  pare  prea  aspru?  lată  în  sfârşit  un  om 
ca  voi,  un  mic  om  din  Italia,  plăpând  la  înfăţişare,  muritor  ca 
voi,  supus  mizeriilor  voastre,  care  vă  va  arăta  că  firea  voastră, 
deşi  inferioară  şi  nenorocită,  este  capabilă  totuşi  să  se  confor¬ 
meze  unui  model  divin.  Experienţa  lui  Francisc  este  o  îndru¬ 
mare  către  experienţa  lui  Hristos;  ceeace  fu  posibil  unui  om, 
nu  trebuie  să  fie  imposibil  nimănui.  Şi  Francisc,  într’adevăr, 
repetă  în  Italia,  cum  putu,  lecţia  Palestinii:  ei  povesti  viaţa  lui 
Hristos  ca  un  elev  novice  care  recopiază  cu  o  mână  neînde* 
mânatecă  şi  tremurătoare  capodopera  maestrului  său.  El  nu 
revelă  adevăruri  nouă,  ci  aminti  prin  predicarea  faptelor,  ade¬ 
vărurile  revelate  cu  12  secole  mai  înainte ;  el  nu  muri  pe  cruce, 
dar  avu  nepreţuita  graţie  de  a  purta  în  carnea  sa  stigmatele 
unei  răstigniri  dorite.  Francisc  este  o  etapă  medie  între  păcat 
şi  Dumnezeu,  pentruca  înălţarea  tinei  la  cer  să  ne  pară  mai 
puţin  grea  şi  mai  puţin  lungă ;  Assisi  e  la  jumătate  drum  de 
Ierusalim  ;  grota  dela  Verna  este  o  treaptă  scobită  de  iubire  la 
jumătate  înălţimea  muntelui  Căpăţânii. 

Pelerinii  Absolutului  nu  mai  au  scuză.  Sf.  Francisc  este 
înaintea  iui  Dumnezeu  ca  o  potecă  alături  de  un  drum  mare; 
ca  un  profil  schiţat  cu  cărbune  alături  de  o  persoană  vie :  dar 
viaţa  lui  copiată  după  aceia  a  Domnului  nostru,  ne  învaţă  că 
scara  sfinţeniei,  înfiptă  în  malul  păcatului,  conduce  la  pragul 
divinului. 

III. 

Tu  cunoşti,  desigur,  prieten  cetitor,  viaţa  Sf.  Francisc; 
dacă  nu  o  cunoşti,  n’aş  putea  să  ţi-o  povestesc  azi;  caut-o  în 
Fioretti,  în  Speculam  Perfectlonls,  în  Legenda  trlum  sociorum, 
în  paginile  Sf.  Bonaventura,  şi  în  acele  ale  unui  prieten  viu  al 
Sf.  Francisc,  venit  din  brumele  Danemarcii  şi  din  pâclele  ate¬ 
ismului,  către  lumina  din  Assisi,  în  povestirea  luminoasă  a  poe¬ 
tului  Jean  Joergen%en.  Eu  aş  dori  numai  să-ţi  amintesc  semnul 
dominant,  sau  mai  bine  cauza  primă  a  sfinţeniei  Sf.  Francisc. 

Silindu-se  să  imite  pe  Hristos,  el  nu  crezu  decât  să-şi 
facă  stricta  lui  datorie  de  creştin.  Dar  această  imitare  avu  su¬ 
prema  recompensă  a  stigmatelor,  tocmai  pentrucă  el  se  socoti 
nevrednic  de  orice  recompensă,  pentrucă  ei  redescoperi,  graţie 
instinctului  infalibi!  al  credin(tir  vecinica  taină  a  perfecţiunii: 
dispreţul  de  sine  insuşi. 

Cuvântul  «umilinţă»  care  este  cel  bun,  este  prea  slăbit 
de  uz;  se  numeşte  «smerit»  cel  care  nu  se  încoronează  cu 
propriile  sale  mâini  şi  care  roşeşte  de  un  compliment.  Pentru 
sfinţi,  umilinţa  înseamnă:  desgust  de  sine  şi  de  ceeace  posedă. 

Sfântul  a  înţeles  că  pentru  a  dobândi  totul,  trebue  să  la- 
pede  totul,  că  pentru  a  ajunge  la  culme,  trebue  să  fie  convins 
de  josnicia  sa,  că  pentru  a  se  apropia  de  perfecţiune,  trebue 
să  recunoască  şi  să-şi  mărturisească  propria  sa  infamie,  că 
pentru  a  face  loc  divinităţii,  trebue  să  nimicească  iubirea  prea 
omenească  de  sine,  rădăcina  principală  a  firii  noastre,  princi¬ 
piul  satisfacţiei  şi  al  tuturor  căderilor. 

Sf.  Francisc  —  precedat  şi  urmat  în  aceasta  de  toţi  sfinţii 
—  a  zis:  eu  nu  sunt  nimic.  Şi  Dumnezeu  i-a  răspuns  che- 
mându-l  pe  înălţimile  paradisului,  la  această  viaţă  care  singură 
este  viaţă,  la  această  glorie  care  singură  este  glorie.  Citeşte, 
cititorule  prieten,  In  Fioretti,  la  capitolul  X,  răspunsul  lui  Fran¬ 
cisc  Fratelui  Masseo,  care  era  uimit  de  numărul  celor  ce-l 
urmau:  «vrei  să  ştii  de  ce  toată  lumea  merge  după  mine?  Pen¬ 
trucă  ochii  lui  Dumnezeu,  cari  văd  pe  cei  buni  şi  pe  cei  răi, 
n’au  descoperit  intre  toţi  păcătoşii  pe  vre-unul  mai  netrebnic, 
mai  slab,  mai  păcătos  ca  mine  şi  pentrucă  să  facă  minunata 
lui  lucrare  pe  care  înţelege  s'o  facă,  n'a  găsit  pe  pământ  o  făp¬ 
tură  mai  josnică  şi  de  aceea  m’a  chemat  ca  să  arăt  netrebnicia 
nobleţii,  şi  a  măririi  şi  a  puterii  şi  a  frumuseţii  şi  a  înţelep¬ 
ciunii  lumii». 

IV. 

Forma  cea  mai  eroică  a  umilinţii  este  supunerea,  pen¬ 
trucă  ea  este  cea  mai  grea,  şi  cu  cât  lucrul  este  mai  greu,  cu 
atât  inteligenţa  cheltuită  pentru  a-1  împlini  este  mai  mare  şi 
Francisc  s’a  supus  lui  Dumnezeu,  când  Dumnezeu  l-a  chemat; 
el  s’a  supus  episcopului  său;  el  s’a  supus  celor  mai  simpli 
preoţi,  pentrucă  recunoştea  chiar  în  cei  mai  nevrednici,  unel¬ 
tele  menite  pentru  minunea  de  fiecare  zi.  Şi  el  a  reformat 

efectiv  biserica,  pentrucă  atu n  ci  când  întâlnea  schismatici  îmbă¬ 
taţi  de  orgoliu,  el  nu-şi  propunea  s’o  reformeze;  pentrucă  el 
incepu  prin  a  se  supune  tuturor  celor  ce  au  o  autoritate  Iti 
biserica  universală  până  la  ultimul  cleric  de  sat. 

El  vru  să  urmeze  cu  simplicitate  vechiul  drum  bătut  şi 
tocmai  de  aceea  el  deschise  o  cale  nouă  vieţii  creştine. 

Acest  sfânt,  unul  din  cei  mai  loiali  slujitori  ai  Evangheliei, 
n’are  nimic  «evanghelic»  in  sensul  celor  ce  sunt  in  afară  de 
legea  Evangheliei.  El  acceptă  totul:  misterele  cele  mai  grele 
de  admis  de  raţiune  ca  ş<  sacrificiile  cele  mai  grele  de  suportat 
de  trupul  său,  şi  el  fu  o  dovadă  minunată,  că  pretinsul  anta¬ 
gonism  dintre  Evanghelie  şi  biserică  in  jurul  căruia  de  veacuri 
şi  de  veacuri  flecăresc  ereticii,  este  halucinaţia  cea  mai  be¬ 
stială  pe  care  o  poate  zămisli  trufia  in  delir. 

Sf.  Francisc,  ca  mulţi  fraţi  ai  săi  de  aiurea,  a  ştiut  să  rea¬ 
lizeze  poruncile  Evangheliei,  păstrând  totuşi  cea  mai  deplină 
supunere  faţă  de  biserică.  El  este  sfântul  săracilor  şi  al  celor 
duioşi,  dar  el  este  In  acelaş  timp  sfântul  regulii  şi  disciplinii: 
sfântul  prin  excelenţă. 


V. 

♦ 

Dacă  ar  exista  ceva  In  lume  care  să  poată  întuneca  sfin¬ 
ţenia  sfinţilor,  eu  aş  fi  neliniştit  de  soarta  acestui  fiu  a!  lui 
Pietro  Bernadone  In  faţa  acelor  ce  sunt  mai  puţin  făcuţi  ca 
să-i  înţeleagă  şi  să-l  urmeze. 

De  o  jumătate  de  veac  şi  mai  bine,  Sf.  Francisc  este  sin¬ 
gurul  din  legiunea  strălucitoare  a  năvălitorilor  paradisului,  cari 
află  har  în  faţa  ochilor  de  cârtiţă  ai  creştinilor  de  ocazie,  şi 
chiar  în  faţa  anumitor  blasfematori  parabol  şti  înfeudaţi  slujbei 
diavolului.  Viaţa  «săracului  din  Assisi»  descojită  de  orice  su¬ 
pranatural  care  jigneşte  prea  delicatul  apendice  olfacbv  ai  «oa¬ 
menilor  moderni»,  este  admisă  cu  o  cord  ală  condescendenţă 
printre  cărţile  din  care  se  nutreşte  cu  cuviinţă  spiritul  celor  ce 
sunt  la  înălţimea  timpurilor,  mai  ales  dacă  această  viaţă  este 
scrisă  de  un  eretic  sau  mai  bine  încă,  de  unul  din  acei  joviali 
tăgăduitori  care  se  deghizează  bucuroşi  in  spiritualişti. 

Cei  cari  nu  cred  în  existenţa  iui  Hristos,  acordă  voioşi 
Sf.  Francisc  adevărul  istoric  şi  perfecţiunea.  Protestanţii  l-au 
ales  dintre  toţi  eroii  catolici  pentru  a-1  pune  sub  dulcea  pro- 

tecţiune  a  raţionalismului  lor;  şi  liliecii  creştinismului  pentru 
cari  şoarecele  din  noroiu  este  totdeauna  biruitor  asupra  pasării 
văzduhurilor,  socotesc  pe  Sf.  Francîsc  ca  sfântul  de  elec¬ 
ţiune,  sfântul  ideal,  sfântul  perfect,  un  reproş  perpetuu  adresat 
subtilităţii  teologilor  şi  corupţiunii  bisericii.  Pe  ceialalţi  sfinţi, 
aceşti  creştini  ii  ignorează  sau  îi  simt  depărtaţi:  Sf,  Bene- 
dict  alb  pe  muntele  său,  este  un  patrician  In  fruntea  unei  ma¬ 
nufacturi  de  rugăciuni;  Sf.  Dominic  este  roşu  de  sângele  ere¬ 
ticilor  şi  de  jarul  rugilor;  Sf.  Bernard  nu  este  decât  un  glas 
care  condamnă  în  întunecimile  evului  mediu ;  Sf.  Ignat  nu  este 
decât  sumbrul  patriarh  al  regicizilor:  şi  tot  aşa  mai  departe, 
această  ignoranţă  încăpăţânată  şi  desgustătoare  stăpâneşte  în 
zilele  noastre  nenorocitele  suflete  ale  celor  ce  ar  vrea  să  fie 
creştini,  dar  cari  nu  vor  să  accepte  creştinismul  perfect,  care 
constă  în  supunerea  absolută  către  biserică. 

Sfântul  Francisc,  pentru  aceştia,  este  sfântul  deschis, 
sfântul  familiar  şi  comod,  sfântul  care  iartă  tot,  intregii  lumi, 
sfântul  care  vorbeşte  cu  păsărelele,  şi  care  întinde  mâna  lu¬ 
pilor,  sfântul  nedogmatic,  care  face  poezii;  sfântul,  în  sfârşit, 
care  poate  cel  mai  bine  să  servească  pe  aceşti  diletanţi  ereti- 
zanţî,  cari  flutură  în  jurul  fiorilor  şi  al  credinţii,  vrând  să  treacă 
drept  albine,  când  de  fapt  ei  nu  sunt  decât  viespi,  care  nu  vor 
face  niciodată  miere. 

Aceşti  moderni  prieteni  ai  Sf.  Francisc,  cari  au  schimbat 
dureroasa  figură  a  penitentului  dela  portiuncul  intr’o  imagine 
de  sfânt  mic,  bine  pieptenat  şi  zimbitor,  cu  un  porumbel  pe 
umăr,  cari  au  făcut  din  fluxul  mistuitor  al  milostivirii  sale  o 
apă  dulceagă  pentru  gargarismele  mistice  ale  literaţilor  cloro¬ 
tici,  cari  nu  s’au  sfiit  să  ia  semnele  însângerate  ale  stigmatelor 
drept  tatuajii  decorative  şi  imaginare,  toţi  aceşti  falsificatori  ai 
adevărului  franciscan,  ar  trebui  să  facă  oroare  celor  ce  iubesc 
în  Francisc,  umilinţa  imitatorului  lui  Hristos  şi  a  servitorului 
supus  al  bisericii. 


Prel.  de  Prof.  Dr.  Gr.  Cristescu. 

Despre  raiu  şi  iad,  —  viaţa  sufletului 
după  moarte.1 

Doamne,  în  numele  Tău,  în  numele  Tatălui  şi  al 
Fiului  şi  al  sf.  Duh,  îndrăsnesc  să  deschid  gura  pentru 
a  grăi  acestor  aleşi  ai  Tăi,  cari  stau  acum  în  faţa 
altarului;  şi  pentru  ei,  şi  pentru  mine  mă  rog:  tri- 
mite-ne  harul  Tău,  ajutorul  Tău,  —  pentru  mine  ca 
să-mi  dai  putere  graiului,  pentru  ei,  ca  să  le  dai  răbdare 
de  a  mă  asculta  şi  lumină  înţelegătoare  de  a  se  feri 
din  calea  răului  şi  din  drumul  iadului  şi  a  apuca  pe  că¬ 
răruia  care  duce  unde  strălucirea  feţii  Tale  nu  apune 
niciodată,  în  raiul  sfinţilor  şi  drepţilor  Tăi;  căci  vreau, 
Doamne,  doresc  din  toată  inima  mea  să-i  hotărăsc  să 
grijiască  cu  tot  dinadinsul  de  sufletul,  singura  lor  bogăţie, 
care  nu  cunoaşte  moarte,  făcându-i  să  înţeleagă  cuvin¬ 
tele  Tale  «că  cine  vrea  să-şi  mântuiască  (adecă  să-şi 
cruţe)  sufletul  său  pentru  (şi  de  dragul)  lumii  acesteia, 
şi-l  va  pierde  pe  el,  dar  cine*l  va  pierde  (adecă  şi  1 
va  pune)  pentru  mine  şi  pentru  evanghelie,  acela  şi-l 
va  mântui  pe  el»  (Mc.  8,  35).  Ajută  deci,  Doamne, 
neputinţei  noastre. 

Iubiţi  Creştini  şi  Fraţi! 

Pământ,  raiu  şi  iad!  Iată  trei  cuvinte  cari  învăluie 
în  ele  toată  soartea  sufletului  nostru!  Şi  cât  de  gol 
sună  ele,  şi  mai  ales  cele  două  din  urmă,  pentru  multă 
lume  de  lăzi.  De  vrem  mântuire,  trebue  să  ne  gândim 
mai  cu  dinadinsul  la  ele. 

Las  sufletul  meu  să  se  înalţe  până  la  locul  de  unde 
se  văd  şi  cele  trecătoare  şi  cele  netrecătoare. 

Văd  pământul  nostru,  cu  furnicarul  de  oameni  şi 
de  mărunţişuri  depe  el.  Două  drumuri  se  desprind  lim¬ 
pezi  pe  scoarţa  lui.  Unul  larg  grozav  şi  tixit  de  lume; 
se  striveşte  om  pe  om ;  pe  el,  unul  curmă  viaţa  altuia  pentru 
un  pumn  de  bani,  altul  lasă  pe  drumuri  o  casă  de  copii 
lăcomind  după  avere,  altul  strică  casa  fratelui  său,  alta 

1  Cuvântare  improvizată  la  utrenia  din  14  August  1926  pentru  pele¬ 
rinii  la  sfânta  mănăstire  Hodoş-Bodrog. 

pentru  plăceri  trecătoare  sugrumă  viaţa  pruncului  său, 
care  aşteaptă  să  scoată  şi  el  sbieret  pe  lumea  pămân¬ 
teană,  alţii  zdrobesc  cinste,  omenie,  fericire  în  picioare 
pentru  a  şi  împlini  trufia  şi  poftele.  Şi  toţi,  toţi  aceştia 
aleargă  nebuni  înainte,  şi  nici  nu  vreau  să  audă  de  alt¬ 
ceva.  Şi  drumul  cel  larg  e  tot  mai  tixit  de  lume,  şi 
drumul  cel  larg  e  tot  mai  plin  de  nenorociri  şi  duce 
tot  la  mai  mari  nefericiri.  — 

Vai,  drumul  cel  larg  se  sfârşeşte  în  o  prăpastie 
adâncă !  Iată*i,  la  capătul  drumului,  cum  se  prăvălesc  cu 
zecile  de  mii  în  afunzimea  prâpastiei.  Grozavă  vedenie, 
în  fundul  prăpastiei!  Acolo  e  iadul  aievea!  lată  rânje¬ 
tele  ispititorilor,  de  cari  oamenii  nu  s’au  ferit,  fiindcă 
n’au  vrut  să  creadă  în  ispite,  şi  mai  cu  seamă  n’au  vrut 
să  lupte  împotriva  lor  pe  pământ.  Iată  pe  ceice  alergau 
după  avere  dogorindu-se  în  focul  şi  grijile  averii;  co¬ 
mo  ira  cu  aur  e  înaintea  lor,  brazdele  de  pământ  ale 
vecinului  în  faţa  lor,  trebue  să  le  îngrijească,  să  le  lucre; 
le  cade  greu,  le  e  greaţă,  ar  vrea  să  scape,  dar  nu  e 
chip.  Ispititorul  i-a  prins  în  cursă;  în  veci  vor  rămânea 
acolo.  Iată  pe  ceice  alergau  după  plăceri,  aceleaşi  plă¬ 
ceri  li  se  îmbie  cu  nesaţiu;  îi  doare  ceeace  pe  pământ 
numiau  plăcere;  ar  vrea  să  nu  mai  facă,  că  le  e  scârbă; 
pe  pământ  însă  n’au  pus  stăpânire  pe  poftele  cărnii,  nu 
e  chip  să  scape.  Iată  pe  feţişoara  şi  pe  nevasta,  care 
cu  lacrimi  în  ochi  trebue  să  cânte  şi  să  alinte  copiii, 
pe  cari  i-au  lăpădat...  Sfâşietor  e  cântecul  şi  jalea  lor, 
dar  n’ajută  la  nimic;  n’au  vrut  să  poarte  grije  de  el  pe 
pământ  câţiva  ani,  vor  chinui  în  veci  de  veci  cu  pruncii 
lor,  cari  acolo  nu  mai  cresc. 

O,  mi-e  groază  să  mai  privesc.  Prea  multe  chinuri. 
Cum  aşi  vrea  să  vadă  această  privelişte  ceice  spun,  că 
raiul  şi  iadul  sunt  pe  pământ  Aici  ajung  toţi  ceice 
vreau  să-şi  cruţe  sufletul  pentru  viaţa  depe  pământ... 
Grozav,  grozav!! 

Să- mi  întorc  privirea  în  altă  parte. 

Văd  pe  pământ  şi  o  cărăruie.  Strâmtă  cale  şi  grea ! 
Duce  printre  stânci,  şi  dacă  nu  ai  grije  destulă  şi -ţi 
alunecă  piciorul  în  dreapta  sau  în  stânga,  te  duci  la 
fund...  Dar  iată,  că  celorce  au  grije,  fără  ca  să-i  vadă, 

le  stă  în  ajutor  îngerii  sprijinindu-i;  nu-i  lasă  să  alunece. 
Dar,  ce  puţini  merg  pe  ea !  Ii  poţi  număra,  aşa  sunt  de 
puţini!  Drumul  urcă  anevoie;  ceice  merg  pe  el,  se  lip¬ 
sesc  de  multe  plăceri,  înghit  dela  cei  răi  multe  dureri, 
—  dar  ei  le  rabdă  toate,  ştiind  că  numai  ceice  rabdă 
până  în  sfârşit  se  vor  mântui  ei  n’au  nici  o  altă 
grije  afară  de  una:  de  a  ajunge  la  capătul  cărării, 
de  unde  îngerii  îl  duc  apoi  mai  departe...  mai  de¬ 
parte  de  zgomotul  răului,  —  la  linişte  deplină.  Ia  bu¬ 
curie  fără  de  sfârşit.  Acolo,  iată  dorinţa  sufletelor  cu¬ 
rate!  Ţoată  făptura  e  tronul  Atotputernicului  Dumnezeu, 
Celui  în  trei  feţe  mărit;  strălucirea  feţii  Lui  dă  strălu¬ 
cire  şi  bucurie  Maicii  Domnului,  care  stă  de-adreapta 
şi  se  roagă  pentru  ceice  aleargă  nebuni  pe  scoarţa  pă¬ 
mântului  şi  prea  puţin  gândesc  la  cele  netrecătoare,  în 
jurul  lor  în  cântări  dumnezeeşti  stăruiesc  sfinţii  îngeri, 
umplându-se  şi  înfăţişarea  lor  de  strălucirea  razelor  Dom¬ 
nului,  şi  mai  încoace  sfinţii  Aposto  i.  proroci,  sfinţii  pă¬ 
rinţi  şi  şi  mai  încoace  sufletele  tuturor  drepţilor  cari  au 
fost,  toţi  primind  strălucire  din  lumina  şi  fericirea  lui 
Dumnezeu  în  măsura,  în  care  şi-au  curăţ t  prin  voinţa 
lor  şi  harul  Duhului  sfânt  sufletul  lor  până  au  fost  pe 
pământ;  că  ceice  şi-a  curăţit  sufletul  mai  mult,  cum  a 
fost  sf.  Fecioară  Maria,  primeşte  şi  împrăştie  pentru  pă¬ 
mânteni  mai  multă  lumină  din  lumina  cea  de  sus;  iar 
ceice  n’a  fost  în  stare  să  facă  această  curăţire  mai  de¬ 
plin  primeşte  mai  puţine  raze  de  strălucire;  fiecare  deci 
după  vrednicia  cu  care  a  lucrat  pentru  sufletul  său  pe 
acest  pământ.  Şi  ce  fericire  şi  ce  bucurie  şi  ce  viaţă 
neturburată  de  frica  chinului  şi  a  morţii,  e  acolo!  De 
ce  oare  suie  aşa  de  puţini  pe  cărăruia  asta  pe  pământ? 

Iubiţi  Oeştini  şi  Fraţi! 

Este  raiu,  şi  este  iad,  şi  ori  unul  ori  altul,  este 
soartea  sufletului  nostru,  după  grija  ori  negri ja  pe  care 
am  purtat-o  pe  pământ  pentru  el.  Domnul  nostru  Isus 
Hristos  ne- a  spus  de  atâtea  ori  despre  întunerecul  cel 
mai  din  afară,  unde  viermele  nu  doarme  şi  focul  nu  se 
stinge,  despre  gheena,  despre  focul  în  care  se  ardea  su¬ 
fletul  bogatului,  care  şi  a  bătut  joc  de  săracul  Lazăr,  şi 

ne-a  vorbit  aşa  de  des  despre  împărăţia  cerurilor,  despre 
viaţa  cea  vecinică,  despre  sânul  lui  Avram,  cari  toate 
arată  raiul.  Când  vedem  că  tot  ce  este  pe  pământ 
trece,  piere  de  nici  umbră  şi  nici  urmă  nu  lasă,  cum 
nu  lasă  urmă  în  văzduh  pasărea  ce  zboară,  de  ce 
atâta  grije  de  a  ne  îmbuiba  trupul  şi  sufletul  de  cele 
pământeşti?  De  ce  toată  grija  numai  la  lumea  aceasta  ? 
De  ce?... 

De  ce?  Fiindcă  mulţi  socotim  că  moartea  încheie 
totul,  şi  nu  ne  dăm  seamă  că  moartea  e  o  graniţă 
peste  care  trece  sufletul  lăsând  trupul  dincoace  pentru 
a  se  face  ceeace  a  fost  el  totdeauna.  Sufletul  nu  moare, 
nu  poate  muri,  că  e  dela  cel  Nemuritor,  scânteie  din 
vecinicie  care  luminează  în  veci  prin  lumina  veciniciei. 
De  acesta  trebue  să  grijim  şi  să-I  facem  vrednic  pentru 
viaţa  vecilor... 

Viaţa  de  aici  e  chezăşie  pentru  cea  de  dincolo; 
viata  pe  cari  ai  să  ţi-o  conduci  tu  aici,  viaţa  pe  care 
ţi-o  faci  tu  aici,  pe  aceea  o  vei  avea  dincolo  de  gra¬ 
niţa  morţii.  Acolo  nu  vei  trăi  decât  aşa  cum  ai  tră  t 
aici;  dacă  aici  ţi- au  plăcut  petrecerile  şi  prin  ele  ai 
făcut  zile  amare  altora,  ori  ţi  a  plăcut  averea  şi  prin  ea 
şi  pentru  ea  ai  făcut  pe  atâţia  să  ţi  sufere  nedreptatea; 
aceleaşi  lucruri  Ie  vei  face  şi  dincolo,  cu  singura  deo¬ 
sebire  că  acolo  răul  faptei  tale  nu-1  mai  sufere  altul,  ci 
întreg-întreguţ  tu  însuţi,  şi  încă  în  veci  de  veci!..  Ai 
făcut  aici  bine,  ai  suferit  pentru  numele  Domnului,  ai 
ţinut  la  legea  lui  şi  la  legea  lui  ai  cugetat  ziua  şi 
noaptea,  ai  făcut  milă,  dreptate,  ai  iubit  şi  pe  vrăj¬ 
maşul  tău,  nu  numai  că  ai  avut  pace  în  suflet,  pe  pă¬ 
mânt,  de  acestea  te  vei  bucura  tu  însuţi  în  faţa  prea- 
strălucită  a  lui  Dumnezeu,  a  Maicii  Domnului  şi  în 
mijlocul  tuturor  sfinţilor  şi  drepţilor  Lui. 

Să  grijim  dară  de  sufletul  din  noi! 

Şi  munca  aceasta  nu  e  aşa  de  grea.  Avem  atâtea 
ajutoare.  Avem  pe  Domnul,  care  e  în  cer  şi  pe  pă¬ 
mânt,  avem  pe  Maica  Domnului,  pe  sfinţi,  pe  toţi 
drepţii,  cari  şi  azi  ne  pilduiesc  cu  viata  lor  de  pe  pă¬ 
mânt  şi  cari  dincolo  de  moarte  se  roagă  pentru  noi. 
Intre  sufletele  celor  adormiţi  şi  ale  noastre  e  strânsă 

legătură,  sfinţii  şi  drepţii  se  roagă  pentru  noi,  dacă  văd 
că  şi  noi  ne  apropiem  cu  faptele  şi  cu  cinstirea  de  ei. 
Jertfele,  în  urmele  lor  date,  şi  rugăciunile,  şi  cinstirea 
ce  le-o  dăm,  lor  le  face  bucurie,  iară  nouă  folos,  pen- 
trucă  prin  ele  dovedim  că  purtăm  grije  de  suflet  şi  că 
vrem  să-l  ducem  pe  calea  cea  strâmtă. 

Să  grijim  de  suflet  şi  pe  el  să  punem  deci  preţul 
cei  mai  mare.  Şi  pentru  a-I  face  vrednic  de  viaţa  cea 
dorită  în  strălucirea  feţii  Domnului  să  nu  cruţăm  nimic 
cum  n’a  cruţat  slăbănogul  casa  din  Capernaum,  cum 
n’a  cruţat  ci  a  dat  înecului  însuş  Domnul  o  turmă  în¬ 
treagă  de  porci  pentru  a  scăpa  un  suflet,  al  îndrăci- 
tului  dela  Gadara,  cum  n’a  cruţat  femeia  păcătoasă 
mirul  de  nard  cel  scump  pentru  a  lua  iertare.  Să  grijim 
ca  toţi  aceştia  şi  ca  toţi  sfinţii  de  sufletul  nostru. 
Ştiţi  că  aceasta  ne-a  poruncit-o  şi  Domnul  nostru  Isus 
Hristos  zicând  că:  «Sufletul  mai  mare  este  decât  trupul», 
şi  «ce  foloseşte  de  vei  dobândi  lumea  aceasta  întreagă 
iar  sufletul  ţi-1  vei  perde»,  că  «ce  va  da  (ce  poate  da) 
omul  în  schimb  pentru  sufletul  său»,  că  tot  celce  vrea 
să-şi  mântuiască  (să-şi  cruţe)  sufletul  pentru  lumea  a- 
ceasta,  îl  va  pierde,  şi  numai  celce  şi-l  pune  pentru  a 
urma  Domnului,  pentru  a  împlini  poruncile  evanghe¬ 
liei,  numai  acela  şi-l  va  mântui. 

Iubiţi  creştini  şi  fraţi ! 

Vedeţi  ce  grije  mare  a  cerut  Domnul  şi  Mântuitorul 
nostru  să  punem  pentru  suflet. 

Cu  toate  acestea  lumea  de  azi,  —  cine  nu  vede? 
— -  aleargă  nebună  spre  prăpastie.  Eu  aşi  vrea  să  pot 
să  vă  feresc  măcar  pe  voi  de  ea. 

Unii  nu  grijesc  decât  de  trup  cum  să-l  sature,  cum 
să-l  împodobească,  cum  să-l  vopsiască,  ca  să  pară  mai 
tinăr,  deşi  cu  nici  una  dintre  acestea  nu-şi  poate  lungi 
nici  măcar  cu  o  clipă  viaţa  de  aici,  ci  numai  îşi  osân¬ 
deşte  sufletul  în  cea  de  dincolo.  Alţii,  socotesc  că  gri¬ 
jesc  de  suflet  când  schimonosesc  legea  Domnului,  când 
stâlcesc  învăţăturile  Lui.  Ne  mângăem,  că  însuş  Domnul 
a  spus,  că  vor  fi  pe  lume  de  ceice  din  oameni  se  fac 
neoameni,  socotind  că  aşa  îi  vor  plăcea  Lui,  dar  se 

înşeală;  aceştia  sunt  pe  lume,  ca  să  se  arate  ceilalţi  că 
au  credinţa  cea  bună  şi  au  tărie  într’însa,  căci  numai 
ceice  rabdă  până  la  sfârşit  la  toate  ispitele,  numai  aceia 
se  vor  mântui. 

Sunt  iarăşi  alţii,  şi  chiar  mulţi  cari  ştiu  că  greşim 
în  tot  ceasul.  Ei  ar  vrea  să  se  apropie  de  Domnul,  dar 
nu  îndrăznesc,  fiindcă  ştiu,  că  multe  rele  au  făcut.  Şi 
pe  voi,  ceice  staţi  în  faţa  acestui  sf.  altar  vă  cred 
dintre  ei.  In  numele  Domnului  vă  zic:  toţi  aceştia  în* 
drâzn  ţi,  păşiţi  spre  Domnul,  că  şi  El  păşeşte  spre  noi, 
s’aproprie,  ne  sărută,  ne  şopteşte  că  doreşte  să  aibă 
loc  vecinie  în  inima  noastră,  ne  spune  calea  şi  fap¬ 
tele  ce  trebue  să  le  facem:  deci  să  pornim  pe  calea 
binelui  şi  a  iubirii  de  dreptate  şi  de  oameni,  şi  să  ne 
împărtăşim  cu  vrednicie  şi  cât  mai  des  cu  sfintele  lui 
taine,  să  facem  fapte  vrednice  de  numele  de  creştin 
ortodox  şi  cât  de  multe  şi  pentru  sufletul  celor  morţi 
şi  pentru  al  celor  drepţi,  cari  prin  rugăciunile  lor  ne 
ajută  şi  ei  nouă.  Aceasta  e  calea  cea  strâmtă,  pe  care 
ni  se  cere  să  mergem.  Acestea  toate  de  le  faci,  arată 
că  ai  pus  mai  mare  preţ  pe  suflet  decât  pe  trup,  că 
l-ai  pus  în  slujba  evangheliei  Domnului  Puneţi  deci  toţi 
şi  în  fiecare  zi  şi  cu  fiecare  faptă  sufletul  vostru  pentru 
a  birui  Domnul  şi  evanghelia  Lui  în  lume,  aşa  cum  a 
rânduit  să  se  facă  aceasta  prin  sf.  biserică  ortodoxă, 
şi  n’aveţi  să  vă  temeţi  de  chinurile  iadului.  V'aţi  mântuit 
sufletul;  el  va  fi  dus  de  bună  samă  acolo  unde  soarele 
dreptăţii  nu  apune  nici  odată  şi  unde  va  vedea  şi  va 
da  mărire  Tatălui  şi  Fiului  şi  sfântului  Duh,  în  veci. 
Amin.  pf.  oh.  Maior. 


Munca  şi  proprietatea  în  Testamentul  Nou. 

In  timpul  modern  se  afirmă  adeseori  de  cătră  adepţii  di¬ 
recţiunilor  socialiste,  fie  ca  reproş  creştinismului,  fie  ca  legiti¬ 
mare  pentru  ei,  că  învăţătura  şi  viaţa  creştină  primară  nu  pre- 
ţueşte  munca  după  adevărata  ei  valoare  sau  că  se  arată  cu  o 
deosebită  favoare  faţă  de  comunismul  avuţiilor. 

In  celece  urmează  voi  înşira,  cu  oarecare  sistem,  locurile 

din  Testamentul  Nou,  cari  pun  in  lumină  adevărată,  concepţia 
creştinismului  primitiv,  relativ I a  chestiunea  muncii  şi  a  proprietăţii. 

I.  Munca 

a)  în  învfiţ&tura  Mântuitorului. 

Ar  fi  cu  totul  greşit  să  cerem  Evangheliei  un  sistem  eco¬ 
nomic  nou,  o  revoluţie  socială  in  raporturile  economice,  sau  o 
prea  intensă  preocupare  pentru  ordinea  externă  a  societăţii 
omeneşti. 

Mântuitorul  s’a  interesat  prea  puţin  de  aceasta  categorie 
de  lucruri;  şi  dacă  totuşi  s’a  interesat,  aceasta  a  făcut-o  numai 
în  mod  indirect. 

Hristos  a  fost  un  reformator,  dar  nu  de  structură  socia¬ 
listă,  nu  al  ordinei  sociale  externe,  constătâtoare  din  proprietate 
individuală,  stat,  clase  sociale,  ci  un  reformator  moral,  un  re¬ 
formator  al  vieţii  sufleteşti,  al  sentimentului  religios,  al  rapor¬ 
turilor  morale  dintre  oameni.  învăţătura  Sa  s’a  adresat  năsu- 
inţelor  omeneşti  cari  sunt  mai  puţin  legate  de  efemera  vieaţă 
pământească. 

Ordinea  externă  a  vieţii  omeneşti  o  lasă  in  forma  exi¬ 
stentă,  fără  nici  o  modificare.  Proprietatea,  munca,  organizaţia 
politică,  inegalitatea  intre  bogaţi  şi  săraci,  sclăvia  chiar,  întră 
în  societatea  întemeiată  de  El,  nereformate  şi  numai  indirect 
prin  accentuarea  iubirii  şi  a  fructelor  ei,  ţinteşte  şi  o  îndulcire 
a  vieţii  pământeşti,  a  inegalităţilor  sociale.  Cum  ar  fi  lansat  o 
doctrină  economică  aceia  care  prin  viaţa  şi  cuvântul  Său  e  un 
conţinu  îndemn  pentru  toţi  urmaşii  Săi  de-a  privi  mai  mult  la 
cer  decât  la  pământ?  «Nu  vă  adunaţi  vouă  comori  pe  pământ, 
unde  moliile  şi  rugina  le  strică  şi  unde  furii  Ie  sapă  şi  le  fură. 
Ci  vă  adunaţi  vouă  comori  în  cer,  unde  nici  moliile,  nici  ru¬ 
gina  nu  le  strică,  şi  de  unde  furii  nu  ie  sapă,  nici  le  fură»  (Mt, 

6.  iy— 20). 

Sau,  «nu  vă  îngrijiţi,  zicând:  ce  vom  mânca?  sau:  ce  vom 
bea?  sau:  cu  ce  ne  vom  îmbrăca?  (Mt.  5,  31)  ci  căutaţi  mai 
întâi  Împărăţia  lui  D-zeu  şi  dreptatea  lui,  şi  toate  acestea  se 
vor  adăuga  vouă»  (Mt  6,  33).  Preocuparea  de  bunurile  pămân¬ 
teşti  e  redusă  în  învăţătura  lui  Hristos  la  impoitanţă  secundară, 
dar  necesitatea  lor  pentm  susţinerea  vieţii  nu  e  contestată: 
«Pânea  noastră  cea  de  toate  zilele  dă-ne-o  nouă  astăz1'». 

Tocmai  din  puţina  preocupare  pe  care  o  arată  Hristos 
bunurilor  pământeşti,  precum  şi  din  alte  consideraţii  pozitive, 
pe  cari  le  vom  înşira  în  continuare,  se  dovedeşte  că  Hristos 
n'a  răsturnat  ordinea  socială  existentă  la  venirea  iui,  ci  i-a  adus 
numai  corectivul  unei  iubiri  cât  mai  desăvârşite. 

Intenţia  «n'am  venit  să  stric  legea»  (Mt.  5,  17)  cuprinde  şi 
a  8-a  poruncă  a  decalogului:  să  nu  furi ,  care  n’are  rost 
decât  într’o  societate  unde  munca  şi  proprietatea  individuală  sunt 
chiar  fundamentul  ei. 

Pe  baza  rezultatului  la  care  am  ajuns  că  Hristos  n’a  revo¬ 
luţionat  raporturile  economice  din  societatea  omenească,  ar 
trebui  să  studiem  acele  raporturi  în  istoria  vechilor  Evrei,  istorie 
desfăşurată  în  conformitate  cu  preceptele  legii  T.  V.,  pe  care 
Hristos  n’a  venit  s’o  strice.  Dar  întrucât  cunoştinţa  lor  e  destul 
de  familiară,  pentrucă  se  întipăreşte  oricui  de-odată  cu  istoria 
biblică  din  clasele  elementare,  voi  trece  fugitiv  peste  ele. 

Munca  de  toate  felurile  se  bucura  la  Evrei  de  cea  mai 
înaltă  apreciere.  Patriarhii  lor  erau  păstori  şi  agricultori.  Chiar 
Regii  lor  din  epoca  glorioasă:  Saul,  David,  Usia,  nu  se  ruşinau 
să  lucreze  pământul.  Cartea  lob,  una  dintre  cele  mai  vechi 
din  literatura  ebraică,  se  exprimă  clasic  despre  muncă:  «omul 
se  naşte  pentru  lucru  precum  fiii  fulgerului  (vulturii)  sunt  făcuţi 
ca  să  s boare»  (5,  7). 

Iar  regele  Solomon  are  cuvinte  aspre,  de  îndemn  Ia  muncă 
«Mergi  la  furnică,  ieneşule,  şi  urmează  văzând  căile  ei»,  sau 
«mergi  ia  albină  şi  vei  cunoaşte  cât  este  de  lucrătoare»  (Prov.  6,  6). 

Mântuitorul  Hristos  întrupându-se  chiar  într’o  familie  de 
teslar  şi  exercitând  însuşi  această  meserie  până  ia  vârsta  de  30 
de  ani,  nu  numai  că  a  primit  şi  în  societatea  întemeiată  de  EI 
munca,  ci  a  înălţat-o  până  la  sfinţenie. 

Păstorii  au  fost  primii  fericiţi  cari  i  s’au  închinat,  iar  cei 
cu  cari  s’a  înconjurat  au  fost  lucrători  modeşti,  în  majoritate 
pescari  (Mt.  4,  15).  Nici  chiar  pe  vameşi  nu  i-a  dispreţuit  fuând 
pe  unul  dintre  ei  să-i  fie  tovarăş  şi  urmaş  (Mt.  9,  9)  şi  stând 
cu  deosebită  plăcere  la  masă  în  mijlocul  lor  (Lc.  19,  1).  Toate 
minunatele  sale  parabole  sunt  un  omagiu  adus  muncii  de  orice 
categorie  (Mt.  c.  13  sq.)  Nici  negustoria,  făcută  în  mod  cinstit, 
n’a  reprobat-o  (M*.  13,  45,  25,  14  sq.) 

Munca  spirituală  şi  răsplata  ei,  o  menţionează  categoric  când 

trimite  pe  apostoli  la  prima  propovăduire  (Mt.  10).  «Şi  mergând 
propovăduiţi,  zicând:  s’a  apropiat  împărăţia  lui  D-zeu». 

Şi  aceasta,  le  porunceşte  s'o  facă  fără  să  se  îngrijească  de 
hrană  şi  de  îmbrăcăminte,  pentrucă  «vrednic  este  lucrătorul  de 
plata  sa»  (Lc.  10,  7). 

Cum  vedem,  Hristos  nu  s’a  ocupat  direct  cu  chestiunea 
muncii,  dar  a  rezolvat-o  indirect  prin  faptul  că  n’a  reprobat 
nici  când  munca,  ci  de  câte  ori  a  avut  ocazie  şi-a  arătat  dra¬ 
gostea  faţă  de  ea. 

b)  In  învăţătura  St.  Apostol  Pavat. 

Dacă  Mântuitorul  nu  s’a  ocupat  direct  cu  chestiunea  muncii 
aceasta  au  trebuit  s’o  facă  urmaşii  Săi,  şi  cu  deosebire  apo¬ 
stolul  păgânilor,  Pavel,  necesitat  de  rătăcirile  unor  creştini  proas¬ 
peţi,  cari  deduceau  din  învăţătura  lui  Hristos,  o  viaţă  neactivă. 
Un  curent  de  aşa  natură  se  pornise  în  biserica  din  Tesalonic 
fiindcă  se  credea  că  a  doua  venire  a  lui  Hristos  e  iminentă. 

De  aceea  Pavel  le  scrie  să  se  liniştească,  să-şi  vadă  de 
ocupaţii,  pentrucă  venirea  Domnului  n’o  ştie  nimeni,  dar  în 
orice  caz  va  fi  premearsă  de  venirea  lui  Anticrist  (li  Tes.  2, 
1  ss)  «Cu  dragoste  să  vă  nevoiţi  ca  să  fiţi  în  linişte,  şi  să  faceţi 
ale  voastre  şi  să  lucraţi  cu  mânile  voastre,  precum  v'am  po¬ 
runcit  vouă»  (I.  Tes.  4,  1 1).  Iar  în  alt  Ioc,  «auzim,  că  oarecari 
umblă  ia  voi  fără  de  rânduială,  nimic  lucrând,  ci  iscodind.  Unora 
ca  acestora  poruncim  şi  îi  rugăm  întru  Domnul  nostru  Isus 
Hristos,  ca  in  linişte  lucrând  să-şi  mănânce  pânea  lor*  (H  Tes. 
3,  11  —  12)  «ca  şi  când  eram  la  voi,  aceasta  porunciam  vouă,  ci 
dacă  cineva  nu  voieşte  să  lucreze,  nici  să  nu  mănânce »  (II  Tes. 
3,  10).  lată  dar  expresia  categorică  în  care  munca  îşi  găseşte 
cea  mai  înaltă  apreciere  In  creştinism.  Dacă  în  păgânismul 
anterior  munca  era  considerată  ca  ceva  ruşinos  şi  era  lăsată  în 
seama  sclavilor,  acum  ea  devine  obligatorie  pentru  toţi;  devine 
factorul  care  condiţionează  însăşi  existenţa  pământească  Şi 
această  valoare  i-o  dă  Pavel  «întru  numele  Domnului  nostru 
Isus  Hristos».  Pavei  însuşi  a  muncit  cu  mânile  sale  şi  ca  atare 
se  dă  Tesalonicenilor  ca  exemplu:  «Nici  in  dar  pâne  am  mâncat 
dela  cineva;  ci  întru  osteneală  şi  nevoinţă  noaptea  şi  ziua  lu¬ 
crând,  ca  să  nu  îngreunăm  pe  cineva  dintre  voi»  (11  Tes.  3,  8). 
Ştim  că  meseria  lui  Pavel  era  facerea  corturilor  (F.  A.  18,  3), 

Via(a  sa  de  mutică  şi  de  osteneala  pentru  Evanghelia  lui  Hristos, 
şi-o  povesteşte  Pavel  în  diferite  rânduri  cătră  Corintenl  (I.  Cor.  9  > 
H.  Cor.  11—12)  şi  Galateni  (Gal.  1—2),  când  s’au  găsit  duşmani 
cari  să  i  atace  activitatea. 

Cu  multă  claritate  se  exprimă  despre  muncă  şi  cătră  Efeseni 
(4,  28)  «celce  fură,  să  nu  mai  fure,  ci  mai  vârtos  să  se  ostenească 
lucrând  cu  mânile  sale  la  ceva  bun,  ca  să  aibă  să  dea  celui 
lipsit». 

Cu  nu  mai  puţină  hotărâre  pretinde  şi  răsplata  muncii: 
«Cine  slujeşte  în  oaste  vreodată  cu  leafa  sa?  Sau  cine  sădeşte 
vie  şi  din  roada  ei  nu  mănâncă?  Sau  cine  paşte  turmă  şi  din 
laptele  ei  nu  mănâncă*  ?  (I.  Cor.  9,  7).  Şi  răsplata  muncii  nu-i  o 
pretenţie  pur  omenească  ci  însăşi  legea  o  porunceşte:  «că  în 
legea  lui  Moise  scris  este:  să  nu  legi  gura  boului  ce  treeră». 

Dar  aceasta  pentru  noi  s’a  scris:  că  întru  nădejde,  celce 
ară  dator  este  să  are ;  şi  celce  treeră,  întru  nădejde,  de  nădejdea 
sa  trebue  să  aibă  parte  (1.  Cor.  9,  9—10). 

Iar  despre  munca  spirituală  e  însuşi  Pavel  cel  mai  viu 
exemplu,  nemai  vorbind  de  instrucţiile  de  acest  fel,  pe  care  le 
dă  conducătorilor  aşezaţi  în  comunităţile  înfiinţate. 

Citez  în  special:  «Au  nu  ştiţi  că  cei  ce  lucrează  cele  sfinte 
din  biserică  mănâncă?  Şi  cari  slujesc  altarului,  cu  altarul  se 
împărtăşesc?  Aşa  şi  Domnul  a  rânduit  ceiorce  propoveduesc 
Evanghelia,  din  Evanghelie  să  trăiască»  (I.  Cor.  9,  13 — 14).  «Dacă 
am  sămănat  printre  voi  bunurile  duhovniceşti,  mare  lucru  este 
dacă  vom  secera  bunurile  voastre  vremelnice»  ?  (I,  Cor.  9.  11). 

c)  Manca  !n  învăţătura  celorlalţi  apostoli. 

Ceilalţi  apostoli  ne  sunt  dovadă  de  preţuirea  muncii  chiar 
prin  faptul  că  aproape  toţi  au  avut  vre-o  meserie.  In  scris  nu 
s’au  manifestat  decât  numai  câţiva  şi  chiar  aceştia  numai  prin 
câteva  epistole  cari  s’au  referit  la  chestiuni  de  altă  natură,  decât 
cea  care  ne  interesează  acum. 

Numai  la  Iacob  găsim  consideraţii  despre  muncă  şi  pro* 
prietate,  pentrucă  epistola  lui  a  avut  un  caracter  mai  practic. 
Astfel  se  foloseşte  el  plastic  de  exemplul  plugarului,  care  rabdă 
multe  şi  aşteaptă  îndelung  rodul  scump  al  pământului,  spre  a 
îndemna  pe  cetitori  la  răbdare  în  suferinţele  lor,  până  la  ve¬ 
nirea  Domnului :  «lată  plugarul  aşteaptă  roada  cea  scumpă  a 
pământului,  îndelung  răbdând  pentru  dânsa,  până  ce  ia  ploaie 

timpurie  şi  târzie.  Deci  îndelung  răbdaţi  şi  voi,  întăriţi-vă  ini¬ 
mile  voastre ;  căci  venirea  Domnului  s’a  apropiat»  (lac.  5,  7—8). 

d)  Munca  în  primele  comunităţi  creştine. 

Despre  viaţa  acestor  comunităţi  relatează  schematic  Faptele 
şi  epistolele  apostolilor. 

Dela  inceput  creştinii  se  recrutau  din  toate  clasele  sociale. 
£  adevărat  că  nu  ni  se  povestesc  cazuri  singulare  de  creştinări 
In  Ierusalim,  dar  ni  se  povestesc  asemenea  cazuri  la  pătrun¬ 
derea  creştinismului  In  lumea  păgână,  avându-se  în  vedere 
importanţa  evenimentului.  Astfel  diaconul  Filip  botează  pe  ofi¬ 
ciantul  Împărătesei  Candachia,  (F.  A.  8,  30  ss.)  Petru  pe  sutaşul 
Cornelie  cu  toată  familia  (F.  A.  10,  48),  Pavel  pe  purpurăreasa 
î-idia,  pe  temnicerul  din  Filipi  {F.  A.  16,  34),  pe  Dionisie  Areo- 
pagitul  (F.  A.  17,  34).  In  Corint  e  găzduit  de  soţii  Achila  şi 
Prisciîa,  făcători  de  corturi  ca  şi  el  (F.  A  18,  3).  Peste  tot 
oameni  cu  ocupaţii,  despre  cari  nu  se  spune  nicăiri  că  ar  fi 
trebuit  să-şi  părăsească  ocupaţiile  după  încreştinare.  Ce  să  mai 
vorbim  de  colectele  pe  cari  creştinii  din  Antiochia,  Macedonia, 
Corint  le  trimit  fraţilor  din  Ierusalim.  întrucât  din  existenţa 
proprietăţii  particulare  se  poate  deduce  munca,  putem  aminti 
aci  că  in  Corint  şi  printre  iudeo-creştinii  din  toate  locurile 
existau  bogaţi  şi  săraci  cari  stăteau  în  raporturi  nu  tocmai  ideale, 
pentrucâ  Pavel  şi  Iacob  găseşte  cu  cale  să  apostrofeze  aspru 
pe  cei  dintâi  (I.  Cor.  11,  24): 

«Veniţi  acum  bogaţilor  plângeţi  şi  vă  tânguiţi  de  năca¬ 
zurile  ce  vor  să  fie  asupra  voastră,  lată  plata  lucrătorilor  celor 
ce  au  secerat  ţarinele  voastre,  care  o  opriţi  voi,  strigă  şi  stri¬ 
gările  secerătorilor  în  urechile  Domnului  Savaot  au  întrat». 
(Iacob  5,  1  ss.) 

Scurt  zis,  Testamentul  Nou,  de  câte  ori  are  prilej  să  se 
pronunţe  asupra  muncii,  o  laudă,  o  impune  ca  pe  ceva  indis¬ 
pensabil  vieţii,  îi  revendică  răsplata  şi  ameninţă  pe  leneşi. 

II,  Proprietatea, 

a)  în  învăţătură  Mântuitorului. 

Viaţa  întreagă  şi-a  petrecut-o  Isus  într’o  lume  de  proprie¬ 
tari  mari  şi  mici :  se  naşte  într’o  casă  din  Nazaret,  sfinţeşte  în¬ 
fiinţarea  unei  familii  în  Cana  Galiieii,  e  găzduit  in  casa  Iui  Petru, 

Zacheu,  Lazar,  pretinde  ospitalitate  pentru  apostolii  şi  toţi  ur¬ 
maşii  Săi  şi  aproape  nu  există  cuvântare  in  care  s&  nu  amin¬ 
tească  sau  să  nu  presupună  existenţa  proprietăţii.  Şi  nicăiri  nu 
e  reprobată  aceiaşi  proprietate  chiar  în  partea  care  se  ocupă 
mai  puţin  cu  viaţa  pământească,  in  predica  de  pe  munte,  când 
ne  recomandă  rugăciunea  in  izolare,  zice  «întră  in  cămara  ta 
şi  te  roagă>  (Matei  6,  0).  Nu  numai  omul  ci  şi  fiara  se  leagă 
din  instinct,  de  proprietate :  «vulpile  au  viziuni  şi  paserile  cerului 
cuiburi  iar  Fiul  omului  n’are  unde  să-şi  plece  capul»  (Matei  9, 
58,.  Iar  când  trimite  pe  cei  12  la  propovăduire  le  dă  grije  să 
binecuvinteze  casa  unde  vor  Intra.  (Matei  10,  12).  Parabolele 
Sale  sunt  luate  toate  din  domeniul  proprietăţii  de  orice  natură: 
«Asemănatu-s’a  Împărăţia  cerului  omului  care  a  sămânat  să¬ 
mânţa  bună  in  ţarina  sa»  (Matei  13,  24  ss),  «ce  vi-se  pare  ?  De 
va  avea  un  om  100  de  oi»  (Matei  18,  12)  etc. 

Porunca  decalogului  «să  nu  furi»,  pe  care  se  Întemeiază 
siguranţa  proprietăţii,  nu  o  abrogă,  ci  o  Întăreşte  şi  mai  mult,. 
Intr’o  societate  cu  proprietate  particulară  inexistentă,  această 
poruncă  ar  fi  de  prisos. 

O  altă  temelie  a  învăţăturii  sale  este  milostenia:  «Fericiţi 
cei  milostivi.  Luaţi  aminte  milostenia  voastră  să  nu  o  faceţi 
înaintea  oamenilor»  etc.  chiar  criteriul  de  clasificare  la  judecata 
din  urmă  va  fi  milostenia  (Matei  25,  31). 

Ori  grija  aceasta  mare  pentru  milostenie  ar  fi  fost  inutilă 
întFo  societate  comunistă.  Milostenia  presupune  cu  necesitate 
absolută,  bogaţi  şi  săraci. 

Isus  nu  cere  tânărului  bogat  dornic  să  moştenească  viaţa 
de  veci,  necondiţionată  lăpădare  de  averi:  «de  voieşti  să  Intri 
in  viaţă  ţine  poruncile».  Şi  numai  când  tinărul  insistă,  Isus  li 
recomandă  spre  desăvârşire  Împărţirea  averii  fa  săraci :  «de  vo¬ 
ieşti  să  fii  desăvârşit,  mergi,  vindeţi  averile  tale  şi  le  dă  săra¬ 
cilor  şi  vei  avea  comoară  în  cer.  Apoi  vino,  urmează  mie»  (Matei 
19,  21).  Nici  n’a  zis  Isus  că  bogaţii  nu  vor  Intra  în  împărăţia, 
cerurilor  nici  decum,  ci  numai  «cu  anevoie  va  Intra  bogatul  in 
împărăţia  cerurilor»  (Matei  19,  23)  «Dar  la  Dumnezeu  toate 
lucrurile  sunt  cu  putinţă»  (Matei  19,  2b).  Nu  avuţia  în  sine  e 
condamnabilă,  ci  abuzul  la  care  ea  te  ispiteşte. 

Au  fost  şi  bogaţi  cari  au  întrat  în  împărăţia  cerurilor.  Su- 
taşu!  roman  e  dat  ca  pildă  de  credinţă  (Matei  8,  10),  iar  pe 
Avram,  Isac  şi  facob  nu  i-a  împedecst  bogăţia  ca  să  ajungă  în 


REVISTA  TEOLOGICĂ 


237 


apropierea  lui  Dumnezeu.  Isus  n'a  respins  proprietatea  parti¬ 
culară,  ci  a  pretins  numai,  ca  să  fie  folosită  în  mod  cumpătat» 
să  servească  spre  milostenie  şi  spre  progres  In  virtuţi. 

b)  Proprietatea  tn  Învăţătura  apostolului  Pavel. 

Am  văzut  că  Pavel  a  pretins  pe  baza  legii  T.  V.  şi  a  cu¬ 
vintelor  Domnului  ca  munca  să  fie  răsplătită:  «ca  întru  nădejde 
cel  ce  ară,  dator  este  să  are».  Iar  răsplata  muncii  acumulează 
oamenilor  vrednici  oarecare  proprietate.  In  toate  oraşele  pe  unde 
propovâduieşte  e  primit  de  creştinii  evlavioşi  in  casele  lor,  dar 
nicâiri  nu  vedem  să  spună  cuiva  să-şi  vândă  casa  şi  averea. 

Chiar  când  intervine  în  neorânduiala  ce  se  petrecea  în 
Corint  la  agape,  unde  bogaţii  îşi  duceau  mâncare  de  acasă  şi 
se  îodopau  deoparte  lăsând  pe  cei  săraci  să  flămânzească  ui- 
tându-se  la  ei,  Pavel  nu  porunceşte  bogaţilor  să-şi  împartă  averile, 
ci  numai  să  evite  aceste  scandaluri:  «au  doară  n’aveţi  case  să 
mâncaţi  şi  sa  beţi»?  (I  Cor.  11,  22). 

Împotriva  furilor  cari  atentează  la  avutul  altora  se  exprimă 
cu  toată  energia  şi-i  pune  dea  valma  cu  cei  mai  mari  păcătoşi, 
cari  nu  vor  Intra  in  împărăţia  cerurilor  (I  Cor.  6,  11).  Când  ia 
iniţiativa  unei  colecte  pentru  creştinii  din  Ierusalim,  nu  porunceşte 
ci  roagă  cu  multă  căldu  ă  pe  creştinii  din  diferite  oraşe  să  dea 
■fiecare  după  puteriie  sale:  «Iar  pentru  milostenia  care  este 
pentru  sfinţi,  precum  am  rânduit  bisericilor  Galatiei,  aşa  şi  voi 
să  faceţi». 

«In  ziua  întâi  a  săptămânii,  fiecare  din  voi  să  pună  Ia  sine, 
strângând  ce  se  va  Indura,  ca  nu  dacă  voi  veni,  atunci  şă  se 
facă  strânsoarea».  (I.  Cor.  16,  1).  Dar  Pavel  nu  cere  pentru 
colectă  ultimul  ban:  «că  de  este  pusă  iţiainte  osârdia,  după  cât 
are  cineva,  este  bine  primită,  iar  nu  după  cât  n’are.  Nu  ca  să 
fie  altora  odihnă  iar  vouă  năcaz,  ci  dintru  întocmire  în  vremea 
de  acum,  ca  prisosinţa  voastră  să  împlinească  lipsa  acelora» 
(11.  Cor.  8,  14).  «Fiecare  să  dea  precum  se  îndură  cu  inima, 
nu  dintru  mâhnire,  sau  de  silă,  că  pe  dătătorul  de  bună  voie 
ii  iubeşte  Dumnezeu». 

Pavel  a  botezat  şi  oameni  bogaţi  şi  săraci:  a  botezat  pe 
mai  marele  sinagogii  din  Corint,  pe  Crisp,  pe  proconsulul  din 
Cipru,  Sergiu  Paul,  pe  Dionisie  Areopagitul,  predica  sa  a  pătruns 
cu  succes  până  în  palatul  împărătesc  din  Roma.  Nicăiri  însă 
mu  se  spune  că  ar  fi  cerut  dela  cei  botezaţi  renunţarea  la  averi. 

Intre  sfaturile  trimise  Colosenilor  este  şi  următorul :  «Slugi 
ascultat!  pe  stăpânii  voştri  cei  după  trup  intru  toate,  nu  numai- 
înaintea  ochilor  slujindu-le,  ca  ceice  vor  să  placă  oamenilor, 
ci  intru  dreptatea  inimii,  temându-vă  de  Dumnezeu»  (Colos  3, 
22).  Tesalonicenilor  Ie  zice :  «Să  nu  treceţi,  să  nu  iăcomiţi  in  lucru 
asupra  fratelui  vostru»  (I.  Tes,  4,  6).  Intre  condiţiunîle  pe  cari 
le  impune  celor  cari  doresc  să  ajungă  prepoziţi  bisericeşti  este 
şi  următoarea:  «Casa  sa  bine  să-şi  chivernisească,  ficiori  având 
ascultători  cu  toată  cucernicia.  Că  de  nu  ştie  cineva  a-şi  chi¬ 
vernisi  casa  sa  cum  va  purta  grije  de  Biserica  lui  Dumnezeu?.» 
(I.  Tim.  3,  45). 

Tot  acelora  le  impune  să  nu  fie  agonisitori  de  dobândă 
urâtă  (1.  Tim.  3,  4).  Credincioşilor  Ie  dă  grije  să  ajute  pe  vă¬ 
duve:  «Iar  de  are  vreun  credincios  sau  credincioasă  văduvă, 
să  le  ajute  lor,  şi  să  nu  se  îngreuneze  biserica»  (I.  Tim.  5  16). 
Şi  iarăşi  le  spune  sclavilor:  «câţi  sunt  robi  subjug,  pe  stăpânii 
lor  de  toată  cinstea  vrednici  să-i  socotească,  ca  sâ  nu  se  hu¬ 
lească  numele  lui  Dumnezeu»  (I  Tim.  6,  1).  Aceeaş  ideie  o  în¬ 
tâlnim  şi  în  epistola  cătră  Filimon,  căruia  ii  trimite  înapoi  pe 
sclavul  fugit,  după  ce  l-a  Increştinat. 

Dela  bogat»  pretinde  numai  virtuţi  creştineşti:  «celor  bo¬ 
gaţi  In  veacul  de-acum  porunceşte  să  nu  se  înalte  cu  gândul, 
nici  să  nădăjduiască  spre  avuţia  cea  nestătătoare,  ci  Intru 
Dumnezeul  cel  viu,  care  ne  dă  nouă  toate  de  prisosit  spre  de¬ 
sfătare,  să  facă  lucruri  bune,  să  se  îmbogăţească  Intru  fapte 
bune,  să  fie  lesne  dătători;  împărtăşitori  agonisindu-şi  lor  şi 
temelie  bună  in  veacul  cel  viitor,  ca  să  ia  viaţa  cea  veşnică» 
(I.  Tim.  6,  19). 

c)  Proprietatea  la  ceilalţi  apostoli. 

In  epistolele  lui  Petru  nu  găsim  nici  o  menţiune  despre- 
muncă  şi  proprietate  pentrucă  atenţia  lui  se  îndrepta  asupra  altor 
lucruri,  dar  el  recomandă  credincioşilor  să  citească  cele  scrise 
de  Pavel.  Apoi  însăşi  persoana  lui  Petru  ne  dă  un  exemplu 
de  muncă  —  era  pescar  —  şi  de  proprietate  —  avea  casă  în  Ca- 
pernaum  (Mc.  1,  29).  lacob  spune  bogatului;  «şi  cel  bogat  întru 
smerenia  sa;  căci  ca  floarea  ierbii  va  trece»  (1,  10).  Necesitatea, 
faptelor  bune  o  întăreşte  cu  un  exemplu:  «că  de  va  fi  fratele 
sau  sora  goi  şi  lipsiţi  de  hrana  cea  de  toate  zilele  şi  va  zice 


REVISTA  TEOLOGICĂ 


239 


lor  careva  dintre  voi:  mergeţi  cu  pace,  încălziţi-vă  şi  vă  sătu¬ 
raţi  şi  nu  le-ar  da  lor  cele  de  treabă  trupului,  ce  folos  ar  fi?» 
(2,  15).  Existenţa  şi  nereprobarea  principială  a  bogăţiei  e  evi¬ 
dentă.  Altfel  ar  fi  fără  rost  atâta  insistenţă  asupra  faptelor  bune 
Peste  tot  lacob  are  cuvinte  grele  pentru  bogaţi  dar  aceasta 
nu  din  cauza  bogăţiei  în  sine,  ci  numai  pentru  că  se  folosesc 
de  bogăţie  spre  nedreptâţirea  altora.  «Veniţi  acum  bogaţilor, 
plângeţi  şi  vă  tânguiţi  de  necazurile  ce  vor  să  fie  asupra  voa¬ 
stră,  Iată  plata  lucrătorilor  celor  ce  au  secerat  ţarinele  voastre, 
care  o  opriţi,  strigă  şi  strigările  secerătorilor  în  urechile  Dom¬ 
nului  Savaot  au  întrat»  etc.  {5,  1). 

Ioan,  apostolul  iubirii,  n’a  condamnat  nici  el  proprietatea 
ci  a  cerut  numai  bogaţilor  să  facă  milostenie:  «iar  celce  are  bo¬ 
găţia  lumii  acesteia  şi  vede  pe  fratele  său  având  trebuinţă  şi 
îşi  închide  inima  sa  despre  dânsul  cum  rămâne  dragostea  lui 
Dumnezeu  întru  dânsul?  Fiii  mei,  să  nu  iubim  cu  cuvântul, 
nici  cu  limba,  ci  cu  fapta  şi  adevărul»  (I  Ioan  3,  17,  18). 

d)  Proprietatea  în  primele  comunităţi  creştine. 

Aci  e  locul  să  luăm  în  consideraţie  afirmaţia  unor  frun¬ 
taşi  de  ai  socialismului:  Bernstein  şi  Kautsky,  («Die  Vorlaufer 
der  neureren  Sozialismus»  Heft  1  S.  26)  după  care  în  primele 
comunităţi  creştine  exista  un  comunism  de  consumaţie,  de  în¬ 
trebuinţare. 

Să  citez  după  ei:  «Starea  de-atunci  a  producţiei  cerea 
proprietatea  privată  a  mijloacelor  de  producţie  şi  creştinii  nu 
puteau  face  excepţie.  Ei  trebuiră  aşadar  să  tindă  la  realizarea  unei 
combinări  între  proprietatea  privată  şi  comunism.  Aceasta  se 
făcu  aşa,  că  se  lăsă  fiecăruia  proprietatea  mijloacelor  de  pro¬ 
ducţie  şi  se  ceru  comunismul  mijloacelor  de  consumaţie».  «Po¬ 
sesorii  trebuiau  să-şi  menţină  mijloacele  de  producţie  şi  să  le 
întrebuinţeze,  —  înainte  de  toate  pământul  —  ceeace  însă 
aveau  şi  câştigau  —  trebuiau  să  le  pună  la  dispoziţia  co¬ 
munităţii»  (luate  din  cartea  Iui  A.  Winterstein:  Die  christliche 
Lehre  vom  Erdengut  p.  134). 

Că  lucrurile  nu  s’au  petrecut  tocmai  aşa,  ne  asigurăm  chiar 
din  informaţiile  pe  cari  ni  le  serveşte  F.  A.  despre  comunitatea 

din  Ierusalim  la  care  s’au  gândit  mai  mult  socialiştii.  In  comu¬ 
nitatea  creştină  primitivă  din  Ierusalim  nu  exista  o  dispoziţie 
precisă  pentru  vinderea  averilor,  ci  aceasta  o  făceau  creştinii  din 
entuziasmul  iubirii,  propriu  oricărei  înjghebări  sociale,  la  început. 
Că  nu  era  o  constrângere  pentru  vinderea  averilor  ne-o  dovedeşte 
apostrofarea  pe  care  o  face  Petru  lui  Anania  pentrucă  minţise 
şi  ascunsese  din  preţul  ţarinii:  «Anania,  pentruce  a  umplut  sa¬ 
tana  inima  ta,  să  minţi  tu  Duhului  Sfânt  şi  să  ascunzi  din  preţul 
ţarinei?  Au  nu  sămânând  ţie  rămânea?  şi  vânzându-se,  întru  a 
ta  stăpânire  era?  Pentruce  ai  pus  întru  inima  ta  lucrul  acesta? 
N’ai  minţit  oamenilor  ci  lui  Dumnezeu»  (F.  A.  5,  3ss.).  Şi  apoi 
dacă  toţi  creştinii  şi-ar  fi  vândut  averea  în  comunitatea  din  Ie¬ 
rusalim,  nu  s’ar  fi  menţionat  cazul  lui  Barnaba,  care  şi  el  şi-a 
vândut  ţarina,  ca  pe  un  lucru  demn  de  remarcat.  (F.  A.  4,  36). 
Dar  chiar  aceste  vânzări  nu  confirmă  nicidecum  teza  lui  Kautsky 
ci  mai  vârtos  dovedesc  contrarul.  Creştinii  din  Ierusalim  de¬ 
parte  de  a  organiza  rnetodic  un  comunism  al  consumaţiei  cu 
păstrarea  proprietăţii  ‘particulare,  aşa  ca  să  fie  asiguraţi  cu  traiul 
şi  pe  viitor,  ei  îşi  vând  tocmai  mijloacele  de  producţie  şi  în 
primul  rând  pământul,  ne  mai  gândindu-se  în  avântul  lor,  la  viitor. 
—  Şi  urmările  acestei  conduite  nepractice  i-au  şi  dus  foarte 
curând  la  sărăcie  extremă,  aşa  că  a  fost  de  trebuinţă  să  se  facă 
pentru  ei  colecte  între  păgâno-creştini. 

Despre  celelalte  comunităţi  creştine  ştim  din  cele  premer¬ 
gătoare,  din  colectele  ce  ie  face  Pavel  printre  ei,  din  apelurile 
lui,  ale  lui  Iacob  şi  (oan  cătră  bogaţi,  că  au  păstrat  proprie¬ 
tatea  particulară  intactă. 

In  concluzie  n’ar  rămânea  decât  să  repet  ce  am  mai  spus : 
creştinismul  n-a  însemnat  o  revoluţie  economică,  ci  una  morală. 
Şi  numai  întrucât  o  morală  superioară  influinţează  în  bine  asupra 
raporturilor  economice,  creştinismul  a  micşorat  inegalitatea  intre 
bogaţi  şi  săraci.  Iar  munca  pentru  «pânea  cea  de  toate  zilele» 
a  fost  ridicată  la  loc  de  cinste  prin  porunca:  «cine  nu  lucrează 
să  nu  mănânce».  D.  stâniloaie. 

Fi.  "W.  FOEBSTEE. 

0  adunare  muncitorească.1 

Intr’un  oraş  mare  izbucnise  războiul  civil.  După 
îupte  înverşunate  armata  ieşise  învingătoare ;  peste  două 
mii  de  muncitori  zăceau  morţi  pe  străzi;  mulţi  fură 
împuşcaţi  la  zid.  Văduvele  şi  orfanii  erau  istoviţi  de 
atâta  plâns.  De-atunci  domni  o  desăvârşită  linişte  externă: 
morţii  păreau  uitaţi,  pe  mormintele  lor  a  înflorit  scumpia 
şi  vremile  vechi  de  pacinică  împreună  lucrare  şi  bună 
înţelegere  păreau  a  se  fi  ’ntors.  In  luna  Noemvrie,  când 
căzu  cea  dintâiu  zăpadă,  se  ţinu  o  adunare  muncitorească; 
teza:  lupta  de  clasă. 

Un  pantofar  făcu  apologia  împăcării  claselor:  «Cine 
doreşte  pacea  lumii,  acela  trebue  să  dorească  şi  pacea 
dintre  clase.  Vecinicul  murmur,  vecinica  frecare,  vecinica 
ură  şi  vrăşmăşie  dintre  clase  nu  este  nici  măcar  prac¬ 
tică,  ea  loveşte  mai  mult  în  popor  decât  în  singuraticul 
cetăţean». 

După  ce  oratorul  nostru  îşi  isprăvi  discursul,  se 
lidică  un  tinăr  cu  înfăţişare  de  om  pătimaş,  strigând 
cu  voce  tremurătoare  lumii  imense  de  ascultători:  «Tova¬ 
răşi!  Fleacurile  ce  le-am  auzit  adeneori  sunt  elucubraţii 
ale  unei  desăvârşite  lipse  de  carecter.  Ele  nu  sunt  nici 
măcar  creştineşti,  întrucât  creştinismul  însemnează  iubire 
până  dincolo  de  mormânt;  iar  oratorul  de  mai  nainte 
n’are  nici  o  dragoste  pentru  fraţii  şi  surorile  noastre 
călcate’n  picioare;  el  a  trecut  peste  osânda  lor  tot  aşa 
de  repede  ca  şi  călăul.  Tovarăşi!  Celuice-a  văzut  grozăvia 
măcelului  săvârşit,  îi  ajunge  pentru  toată  viaţa !  Am  văzut 
cât  de  despreţuită  este  viaţa  noastră,  nime  nu  se  uită 
la  lacrimile  femeilor  şi  ale  copiilor.  Cine  a  fost  martorul 
acestor  grozăvii  şi  mai  are  cel  puţin  o  umbră  de  dra¬ 
goste  pentru  popor,  acela  trebue  să  urască  şi  să  ceară 
râsbunare  —  cât  va  avea  o  inimă  în  pieptul  său.  Care 
dintre  noi  ar  putea  uita  vr’odată  pe  copiii  şi  părinţii 


•  Din  cartea  « Hristos  şi  viaţa  omenească »,  partea  II,  în  româneşte 
de  N.  Colan.  Sibiu  1926.  Preţul  lei  65  (Edit.  traducătorului). 

zdrobiţi  în  picioare  ?  Nime  nu  s’a  întrebat  de  sănătatea 
noastră,  nime  nu  s’a  gândit  că  şi  noi  avem  lipsă  de 
ore  libere,  nime  nu  s’a  interesat  dacă  ducem  şi  noi  o 
viaţă  demnă  de-un  om.  Nu,  noi  am  fost  pur  şi  simplu 
striviţi  şi  aruncaţi  la  o  parte.  Tovarăşi!  Aş  fi  un  om 
de  nimic,  un  şarlatan,  dacă  aş  dori  împăcare  cu  această 
hoardă  desumanizată.  Nu!  Ci  ura  mea  înflăcărată  este 
dragostea  mea  pentru  dreptate,  ura  mea  este  credinţa 
faţă  de  părinţii  mei  lepădaţi,  ura  mea  sunt  eu  însumi, 
eu,  desmoştenitul,  uitatul,  exploatatul,  eu,  căruia  mi  s’a 
furat  tinereţa  şi  fericirea.  Tovarăşi!  Daţii  dracului  pe 
toţi  propoveduitorii  împăcării !  Cine  în  loc  de  răzbunare 
predică  pacea,  este  un  trădător  faţă  de  sine  însuşi, 
faţă  de  popor  şi  faţă  de  umanitate !“ 

Cuvintele  din  urmă  au  fost  acoperite  cu  un  formi¬ 
dabil  val  de  aplauze  cari  au  durat  câteva  minute.  Doi 
sectari  comentau  la  o  masă  lăturalnică  cele  două  vorbiri. 
Cel  mai  tinâr  zise :  «Tot  a  fost  bine ;  punctul  de  vedere 
creştin  a  fost  reprezentat  odată,  cel  puţin  dintr’o  lăture».. 

—  De  care  orator  vorbiţi?  —  întrebă  sectarul 
mai  vârstnic. 

—  De  pantofar,  fireşte. 

—  Greşiţi,  răspunse  sectarul  mai  vârstnic;  tocmai 
în  imnul  urei  se  ascundea  mai  mult  creştinism  decât  în 
cuvintele  pacifice.  Pantofarul  este  un  simplu  materialist 
al  împăcării.  Evanghelia  lui  nu  izvoreşte  nici  din  adân¬ 
cime,  nici  din  sferele  înalte.  Dreptul  făcătorului  de 
pace  nu-1  are  decât  acela,  care  înţelege  ura  până’n  cele 
mai  adânci  temelii  ale  ei,  şi  care  simte  totuş  că  groaza 
omului  de  om  nu  e  ultimul  cuvânt  al  vieţii  terestre. 
Pantofarul  vorbeşte  despre  pace  fără  a  cunoaşte  marile 
drepturi  ale  războiului.  El  nu  vede  înfricoşatele  con¬ 
flicte  ale  vieţii,  prăpâstioasa  deosebire  dintre  bine  şi  rău, 
dintre  cuviinţă  şi  bădărănie,  el  nu  cunoaşte  mânia 
aprinsă  împotriva  nedreptăţii  reci  şi  triumfătoare,  el  nu 
cunoaşte  realitatea  şi  necesitatea  covârşitoare  a  împă- 
recherilor  omeneşti,  el  vrea  să  realizeze  o  unitate  comodă, 
cu  uşurinţa  cu  care  coase  la  olaltă  cele  două  părţi 
—  talpa  şi  carâmbul  —  ale  unei  cisme.  Dar  o  asemenea 
împăcare  nu  e  bună  de  nimic,  lată  ce  vă  spun:  Cine 

nu  s’a  coborât  cu  sufletul  milostiv  până  în  iadul  adânc 
al  exploatării,  cine  n’a  văzut  ce  însemnează  pentru  „cei 
de  sus»  viata  unui  salariat,  cine  nu  cunoaşte  trufia  şi 
răceala  sufletească  a  oligarhiei  îmbuibate,  să  facă  bine 
şi  să  nu  mai  vorbească  de  împăcare.  Pacea  lui  Hristos 
nu  isvoreşte  din  laşitate,  ci  din  foc.  «Foc  am  venit  să 
aprind  pe  pământ  şi  iată,  el  arde!»  Ei,  care  dintre  cei 
doi  oratori  stă  mai  aproape  de  focul  acela? 

Convorbirea  celor  doi  oameni  fu  întreruptă  de 
sunetul  clopoţelului  şi  un  nou  orator  apăru  la  tribună. 
N’a  mai  vorbit  la  nici  o  întrunire  publică.  A  început 
cu  o  voce  de  aramă  şi  cu  expresia  unui  încătuşat: 

«Cuvintele  rostite  de  înaintaşul  meu  la  tribună 
sunt  smulse  din  sufletul  meu.  Aşa  a  vorbit  tatăl  meu, 
aşa  a  vorbit  moşul  meu,  aşa  îşi  blastămă  de  generaţii 
întregi  proletariatul  cumplita  sa  soartă.  Da.  pentru  «cei 
de  sus»  viaţa  noastră  nu  valorează  mai  mult  decât  cărbunii 
de  piatră  cu  cari  îşi  alimentează  cazanele  lor.  One, 
ştiind  acest  lucru,  vorbeşte  totuşi  aşa  de  simplu  de 
împăcare,  acela  are  cu  adevărat  o  inimă  de  piatră  şi 
nu  de  creştin.  Dar,  tovarăşi  şi  tovarăşe  de  suferinţe 
ale  sistemului  de  muncă  modern,  ucigător  de  suflet  — 
îngăduiţi-mi  o  întrebare.  Ascultând,  cu  răsuflarea  oprită, 
pe  antevorbitorul  meu  care-a  expus  cu  atâta  măestrie 
starea  adevărată  a  lucrului,  mi-a  răsărit  în  minte  gândul:: 
îşi  va  da  el  oare  seama  şi  de  urmările  strălucitelor  sale 
expuneri?  Aşteptarea  mia  fost  zadarnică.  Consecinţa 
care  izvoreşte  logic  din  tot  ce  a  spus,  pe  care  o  aşteptam 
eu  cu  inima  îndurerată  de  tot  ce  am  văzut  şi  am  trăit, 
după  cum  aţi  aşteptat-o  şi  dumneavoastră  —  eu  ştiu, 
chiar  dacă  dumneavoastră  nu  ştiţi  —  n’a  urmat!  Care 
este  încheierea  pe  care  a  uitat  s’o  scoată,  care  este 
linia  pe  care  a  uitat  s’o  tragă  şi  care  este  suma  pe 
care  n’a  făcut-o  oratorul  nostru?  Cântând  imnul  urei, 
el  a  încremenit  în  această  atitudine;  el  n’a  urât  destul, 
pentrucă  el  a  urât  răul  numai  în  duşmanul  său,  nu  însă 
şi  în  noi,  în  mine,  în  el  însuşi :  el  n’a  rostit  vorba  cea 
mare,  izbăvitoare,  care  trebuia  să  vină  totuşi  ca  o  ploaie 
după  tunet.  El  n’a  spus  că  proletarul  nu  trebue  să  facă 
ceeace  din  propria  lui  experienţă  ştie  că  este  distrugător^ 

el  n’a  spus  că  proletarul  trebue  să  facă  tocmai  contrariul 
pildei  ce  i-a  servit-o  clasa  dominantă.  El  trebue  să 
urască  fundamental  egoismul  şi  lăcomia  de  a  domni, 
spiritul  de  clasă  şi  de  partid,  încât  să  nu  mai  îngădue 
cu  nici  un  preţ  pătrunderea  acestuia  în  sufletul  său.  EI 
trebue  să  fie  pilda  vie  a  unui  nou  duh  de  viaţă:  prin 
fapte,  prin  vorbe,  în  viaţa  familiară,  în  viaţa  profesională, 
în  organizaţie.  Numai  această  pildă  poate  mântui  lumea. 
Cine  sângerează,  cu  trupul  şi  cu  sufletul,  dintr’o  mie 
de  răni  pricinuite  de  răutatea  şi  tirănia  omenească, 
acela  nu  poate  continua  şi  eterniza  tocmai  ceeace  a 
recunoscut  că  este  blăstemul  lumii.  Nu,  ci  tocmai  noi , 
jertfa  omenirii  desumanizate  şi  nebune,  trebue  să  fim 
purtătorii  umanitarismului  şi  ai  desarmării  desăvârşite; 
noi  trebue  să  ne  desarmăm  vorbele  şi  programele  noastre ; 
numai  astfel  vor  fi  răzbunaţi  morţii  noştri. 

«Numai  astfel  va  primi  un  sens  uman  viaţa  obidită 
a  moşilor  şi  strămoşilor  noştri,  numai  astfel  vom  putea 
pregăti  şi  pentru  copiii  noştri  o  viaţă  mai  bună,  decât 
care  ne-a  fost  hărăzită  nouă.  Celce  înţelege  lăuntric 
spusele  mele  şi  celce  urăşte  răul  cu  atâta  înverşunare 
încât  nu  mai  vrea  să  facă  tovărăşie  cu  el  în  nici  o 
împrejurare  şi  cu  nici  un  scop,  va  înţelege  odată  într’o 
lumină  cu  totul  nouă  şi  Evanghelia;  el  va  pătrunde 
atunci  ca  prin  minune  adevărul,  că  numai  ffristos  a 
elaborat  planul  întreg  al  luptei  împotriva  răului,  numai 
El  l-a  vrut  şi  l-a  realizat  până  la  sfârşit.  Şi  că  tocmai 
de  aceea  adevărata  revoluţie  universală  şi  adevărata 
victorie  a  lumii  nouă  asupra  celei  vechi  nu  poate  veni 
decât  dela  Mântuitorul  lumii.  Noi  purtăm  cu  toţii  sar¬ 
cina  moştenirilor  de  alaltăieri,  de  ieri  şi  de  azi  — 
pilda  cea  rea  a  trecutului  ne  determină  faptele  şi  ne 
sfătueşte  vorbele.  Numai  El  e  vecinie  ziua  nouă  a 
omenirii,  numai  El  ne  eliberează  din  cătuşele  trecutului; 
de  aceea  El  este  singurul  izbăvitor  al  celor  năcăjiţi  şi 
însărcinaţi,  cel  mai  adânc  şi  cel  mai  adevărat  interpret 
la  protestului  lor  împotriva  realităţii  triste;  El  singur 
este  cârmaciul  sigur  care  ne  conduce  într’o  lume  mai 
bună! » 


REVISTA  TEOLOOICĂ 


245- 


Nivelarea  deosebirilor  sociale. 

O  societate  de  oameni  era  adunată  la  ceaiu  într’o 
grădină  mare.  La  sfârşitul  mesei  observai,  cum  o  doamnă 
aduna  discret  şi  iscusit  vasele  celorlalţi  —  uşurând  astfel 
slujba  servitoarelor.  Nici  odată  nu  voi  uita  expresia 
feţii  servitoarei  care  a  dus  vasele.  Nici  un  bacşiş  n’ar 
fi  putut  egala  acest  simplu  ajutor  dat:  Contrastul  dintre 
stăpân  şi  slugă  a  fost  nivelat  discret,  aproape  ca  printr’o 
pildă,  fără  fast  şi  fără  discursuri  solemne;  problema 
socială  n’a  fost  deslegată,  problema  salarului  n’a  fost 
atinsă,  lupta  de  clasă  n’a  fost  desfiinţată.  Se  întâmplase 
un  lucru  cu  totul  neînsemnat  şi  totuşi  foarte  mare:  se 
manifestase  o  simţire  superioară,  care  singură  e  ’n  stare 
să  tâmpească  acul  diviziunii  muncii  şi  să  împiedice  sau 
să  domolească  tensiunile  şi  vrăşmăşiile  amare  ce  le 
zămislesc  privilegiile,  în  sufletele  oamenilor.  Fuga  de 
slujire  şi  setea  după  aşanumitele  «ocupaţii  nob;le» 
niciodată  nu  s’ar  fi  desvoltat  aşa  de  mult  dacă  raportul 
dintre  servitori  şi  serviţi  ar  fi  fost  determinat  mai  mult 
de^căldura  inimei.  ~A  fi  servit  trece  drept  un  semn  al 
unei  situaţii  superioare.  In  aceste  cercuri  «superioare» 
nu  odată  ţi  este  dat  să  vezi  oameni,  cari  tocmai  când 
sunt  serviţi  ţin  să  şi  arete  trufia  faţă  de  ceice-i  servesc. 
O  nobilă  japoneză  face  compliment  Mensenger  boy-ului 
unui  hotel,  când  îi  dă  acestuia  o  ’nsărcinare.  O  face 
pentru  a  cinsti  serviciul  şi  a  retuşa  umitrea;  ce  e  drept 
noi  suntem  creştini  şi  avem  neasemănata  pildă  a  spălării 
picioarelor;  dar  la  noi  Hristos  este  numai  în  biserică 
—  şi  nu-i  de  faţă  atunci  când  se  adună  vasele,  când 
se  dă  bacşişul,  când  se  curăţă  ghetele,  când  se  duce 
geamantanul,  şi  când  se  petrec  alte  lucruri  mărunte... 
Totuşi  aceste  mărunţişuri  alcătuesc  cuprinsul  vieţii  şi  o 
religtune  rămâne  moartă,  dacă  acestor  lucruri  cotidiane 
nu  le  împrumută  stilul  mare  al  unei  simţiri  şi  cugetări 
superioare.  «Nu  uita  micile  dovezi  cotidiane  ale  unei 
inimi  iubitoare  —  zice  un  sfânt  spaniol  —  căci  ele 
îmoaie  sufletul».  Traci,  de  N.  Colan. 

Societatea  anglo-continentală.1 

Domnului  Direetor  al  , Uniune i  creştine 

Doresc  să  Vă  exprim  simpatia,  pe  care  a  simţit-o  lumea 
în  Anglia  în  urma  silinţelor  încercate  de  Uniunea  creştină  în 
scopul  de  a  restabili  unitatea  în  sânul  Bisericii  lui  Hristos.  Nici 
o  cauză  nu  poate  fi  mai  nobilă,  decât  aceea,  pe  care  aţi  început 
a  o  susţine;  nici  un  obiect  nu-i  mai  mare,  decât  acela,  pe  care 
Vi  l-aţi  propus.  Eu  rog  pe  Dumnezeu  să  Vă  vie  într'ajutor. 

In  timp  ce  Vă  scriu  astăzi,  am  mai  ales  intenţia,  să  trag 
atenţia  cititorilor  voştri  asupra  Societăţii  anglo  continentale. 

Această  societate  s’a  întemeiat,  sunt  6  ani,  cu  un  îndoit 
plan:  întâiu,  de  a  face  cunoscute  pe  continent  principiile  Bi¬ 
sericii  anglicane,  şi  al  doilea,  care  este  acelaş  cu  cel  al  Uniunii 
creştine ,  de  a  lucra  in  vederea  unirii  Bisericii  Iui  Hristos,  luând 
de  bază  principiile  Bisericii  primitive. 

Iată  regulamentul,  pe  care  l-a  admis  societatea,  când  avea 
cam  doi  ani  de  existenţă: 

Scopul  acestei  societăţi  este  să  expună  principiile  Bisericii 
anglicane,  doctrina  ei,  disciplina  şi  statutele  ei,  şi  să  le  facă 
cunoscute  pe  continentul  Europei  şi  până  la  marginea  lumii, 
mai  bine  (cunoscute),  decum  au  fost  ele  până  acum. 

Nu  se  poate,  din  nenorocire,  trage  la  îndoială,  că  Biseri¬ 
cile  catolică-romană  şi  protestante  ale  Apusului  ar  avea  nişte 
idei  foarte  falşe  despre  adevăratul  ei  caracter,  şi  că  cele  ale 
Răsăritului  ar  ignora-o  în  ceeace  o  priveşte. 

Fiii  Bisericii  noastre  n'ar  fi  ei  oare  vinovaţi,  dacă  n’ar  de¬ 
pune  oarecari  străduinţe  pentru  a  risipi  aceste  idei  false  şi 
aceasta  ignoranţă?  Aceasta  indiferenţă  ar  putea  oare  fi  compa¬ 
tibilă  cu  adevărata  şi  leala  dragoste,  pe  care  ei  sunt  datori  să 
o  aibă  faţă  de  mama  lor  spirituală,  sau  cu  zelul  cald,  pe  care 
se  cade  a-1  arăta  pentru  adevărurile  divine?  Dacă  noi  iubim 
întriadevăr  Biserica  Angliei,  nu  este  oare  o  datorie  pentru  noi 
să  o  apărăm  împotriva  cunoştinţii  imperfecte  a  principiilor  sale  ? 

Dacă  noi  suntem  siguri,  că  ceeace  învaţă  ea  este  adevărul 
lui  Dumnezeu  în  curăţenia  lui,  nu  trebuie  oare  să  oferim  lu¬ 
mina  exemplului  său  celorlalte  Biserici  romană,  protestante  şi 
«orientale? 


1  Din  scrisoarea  unui  englez. 

Societatea  anglo-continentaiă  se  compune  din  bărbaţi  bi¬ 
sericeşti  englezi,  scoţieni,  americani.  Ea  nu  vrea  să  treacă  nici 
dincolo,  nici  să  rămână  dincoace  de  Întregimea  învăţământului 
Bisericii  anglicane.  Ori- care  ar  fi  rezultatul,  pe  care  poate  ea 
nădăjdui  a-1  obţine  asupra  streinilor,  ea  se  va  strădui  să  răs¬ 
pândească  expunerea  sinceră  şi  leală  a  principiilor  anglicane, 
fără  a  ascunde  diversităţile,  care  există  printre  noi  şi  între  noi 
şi  celelalte  comunităţi  creştine. 

Societatea  aceasta  are  acea  credinţă,  că:  dacă  va  fi  vr’o- 
dată  restaurată  unitatea  In  sânul  creştinătăţii,  astăzi  atât  de  îm¬ 
părţite,  aceasta  se  va  face  prin  mijlocirea  comunităţii  anglicane, 
şi  pe  bazele  credinţii  Bisericii  anglicane,  aşa  de  strâns  împreu¬ 
nate  cu  credinţa  Bisericii  primitive. 

Există  In  Franţa,  în  Germania,  în  Spania,  în  Italia  şi  în 
America  de  sud  o  şcoală  de  primltivişti,  care  a  învăţat  a  nu 
se  Încrede  în  teoria  papală  despre  unitate.  Societatea  este  dor¬ 
nică  să  lucreze  Împreună  cu  ea  într'o  înţelegere  comună,  fă¬ 
când  cunoscute  celece  crede  ea  a  fi  mai  de  folos.  Jn  acelaş 
timp  ea  vrea  să  dea  a  se  înţelege,  că  obiectul  ei  nu  este  de  a 
face  prozelitism  individual,  ci  de  a  ajuta  la  reformarea  şi  re¬ 
generarea  Bisericilor  sau  comunităţilor  creştine. 

Întâiul  ei  scop,  după-cum  s’a  zis,  este  de  a  propaga  cu¬ 
noaşterea  principiilor  Bisericii  anglicane  printre  aceia,  cari  astăzi 
nu  le  cunosc.  O  atare  cunoştinţă  nu  poate  fi  decât  un  bun  re¬ 
zultat  pentru  Biserica  Angliei;  ea  mai  poate  avea  şi  unul  bi¬ 
nefăcător  asupra  celorlalte  Biserici  naţionale  sau  corporaţiuni 
religioase.  Fie  ca  ea  să-şi  producă  roadele  ei  legitime  1 

Eu  pot,  cu  toată  încrederea,  să  indic  acelora  din  cititorii 
voştri,  cari  ar  dori  să  cunoască  adevăratele  învăţături  ale  Bi¬ 
sericii  anglicane,  publicaţiile  societăţii.  Cele,  care  au  fost  pu¬ 
blicate  în  limba  franceză,  se  găsesc  la  M.  Dentu,  galerie  d’Or- 
l£ans,  Palais-Royal,  Paris.  Acestea  sunt  apărări  ale  doctrinei  Bi¬ 
sericii  anglicane  asupra  tainelor,  asupra  schismei,  asupra  ordi- 
naţiunii,  asupra  Concepţiunii-lnmaculate,  asupra  mai  multor  che¬ 
stiuni  privitoare  la  credinţă  şi  disciplină.  Toate  aceste  publicaţii 
sunt  scrise  de  episcopi  sau  de  preoţi  ai  Bisericii  anglicane. 
Societatea,  de  către  care  s’au  publicat,  stă  sub  patronajul  a 
nouăsprezece  episcopi  şi  condusă  de  un  comitet  din  eclesiastici 
şi  din  laici,  cu  trei  secretari  bisericeşti. 

Nu  pot,  ce  e  drept,  asigura,  dacă  anglicanii  ştiu  mai  multe 
decât  galicanii,  ori  galicanii  mai  multe  decât  anglicanii;  insă. 
ceeace  pot  spune,  este,  că  Uniunea  creştină  şi  Societatea  anglo- 
contlnentală  pot  concura  la  acelaş  rezultat.  Dacă  noi  ne-am  cu¬ 
noaşte  mai  bine  eu  cred,  că  am  lăsa  prejudiţiiie  noastre  la  o 
parte  şi  ne-am  împreuna  curând  unii  cu  alţii  In  unitatea  ere- 
dinţii  şi  a  dragostei.  I.  B. 


In  legătură  cu  un  pelerinaj  la  mănăstire. 

Cine-şi  imaginează  gloria  de  altădată  a  mănăstirilor  noa¬ 
stre,  azi,  trăieşte  clipe  de  dureroasă  decepţie.  Adevărate  cetăţui 
ale  pietăţii,  moralităţii,  religiositâţii,  ale  muncii  manuale,  dar 
mai  ales  intelectuale,  intre  zidurile  lor  ocrotiau  personalităţi,  a 
căror  influinţă  binefăcătoare  Indumnezeia  ţinuturi  şi  vremi.  Din 
umbra  lor  se  ridica  dreapta  domnilor  şi  razimul  ţării  în  multe 
zile  grele  :  vlădica ;  din  penumbra  chiliilor  lor  căldura  şi  lumina 
slovei  înţelepte ;  din  singurătatea  lor  înviorarea  societăţii,  în¬ 
tărirea  familiei  şi  a  neamului.  Azi,  nişte  ruini  agitate  de  mici 
strădanii  şi  neînsemnate  încrucişări  de  voinţi  protivnice  cu  ale 
umbrelor  marilor  înaintaşi,  mai  fără  nici  o  înrâurire  asupra 
mediului  în  care  trăiesc,  ci  dimpotrivă  stând  şi  acomodân- 
du-se  ele  frământărilor  laice  din  afară. 

O  redevenire  a  mănăstirilor  e  imperios  cerută  de  vreme  şi  o 
încercare  două,  izolate  poate,  dar  concepute  larg  de  suflete 
mari  de  călugări,  însufleţite  de  măreţele  zile  de  glorie  şi  arzând 
de  dorinţa  de  mai  bine,  vor  putea  să  ne  concretizeze  şi  acest 
vis  al  multor  inimi  creştine  bune  din  biserica  noastră. 

Şi  o  dovadă  despre  posibilitatea  acestui  lucru,  şi  încă  o 
dovadă  în  ştii  mare,  a  oferit  minţii  şi  ochiului  nepreocupat  pe¬ 
lerinajul  de  Sfântă  Măria  mare  la  mănăstirea  Hodoş-Bodrog, 
ţinut  in  zilele  de  12,  13  14  şi  15  August.  Ce  va  fi  fost 
icest  sfânt  aşezământ  în  vremurile  lui  de  înfloritoare  stare  ma¬ 
terială  —  nu  pot  şti.  Timpul  mai  apropiat  de  amintirea  oame¬ 
nilor  din  jurul  ei  ne  cere  respectul  instituţiei.  —  Vrut-a  însă 
bunul  Dumnezeu,  şi  vrut-a  şi  Preasfinţitul  Grigorie  dela  Arad,  ca 
aceasta  măreaţă  singurătate  să  fie  însufleţită  de-o  inimă  capa¬ 
bilă,  şi,  spre  deosebire  de  multe  alte  inimi  capabile,  Înzestrată 
şi  de  o  nobilă  strădanie  creştinească  spre  Domnul  şi  spre  fiif 

Domnului.  înalt  Preacuviosul  Părinte  Arhimandrit  Poiicarp,  sta¬ 
reţul  numitului  aşezământ,  n’a  dus  Intre  zidurile  mănăstirii  numai 
cuvenita  evlavie,  numai  vag  şi  nedefinit  extaz  religios,  ci  a  dus 
şi  o  stăruitoare  putere  de  muncă,  stimulată  de  bogată  experienţă 
pastorală  şi  bogată  comoară  de  cunoştinti  din  domeniul,  căruia 
s’a  dedicat,  Întovărăşită  de  un  pronunţat  simţ  practic,  şi  Încăl¬ 
zită  de  o  nemărginită  bunătate  a  inimii  fată  de  tot  ce  e  curat, 
înălţător  şi  binefăcător  pentru  societatea  omenească.  Pururea 
preocupat  de  o  soarte  mai  bună  pentru  biserica  sa  şi  pentru 
credincioşii  ei,  cu  însuşirile  sufleteşti  ce-1  caracterizează,  nu  e 
mirare  dacă  înainte  de  a  se  Împlini  un  an  dela  intrarea  sa  in 
sf.  Mănăstire  Hodoş-Bodrog  s’a  şi  incumelat  să  încerce  In  stil 
mare  o  refacere  a  vieţii  religios-morale  din  ţinutul,  in  care  l-a 
trimis  Cel  de  sus. 

E  prea  de  vreme  să  vorbim  de  roade.  Totuşi  rezultatul  la 
care  a  ajuns  ne  îndreptăţeşte  să  întrezărim  multă  mângâiere 
pentru  părintele  Arhim.  Poiicarp  şi  multă  Influinţă  binefăcătoare 
pentru  ma<sele  de  ortodocşi  din  părţile  arâdane  şi  bănâ(ene. 

O  bucurie  neţărmurită  şi  o  potenţare  a  entusiasmuiui  lor 
pastoral  m’a  izbit  ca  primă  impresie  din  partea  preoţimii  chemate 
să  munciască  împreună  pe  un  teren,  unde  nu  s'a  gândit  nimeni 
până  acum,  să-i  pue  organizare  la  contribuţie;  toţi  au  plecat 
profund  multâmiti  şi  recunoscători  păr.  Poiicarp,  promitându-i 
că  glasul  lui  va  fi  ascultat  «i  urmat  de  ei  ori  de  câte  ori  le  va 
putea  da  prilej  să  munciască  împreună  pentru  Christos  şi  pentru 
ceice  cred  în  El. 

Să  nu  fi  avut  pelerinajul  decât  această  lăture,  şi  pentru 
noi  şi  zilele  noastre  era  de  ajuns,  ca  să  se  facă  neşters  din 
suflet.  —  Dar  adăugaţi  căldura  şi  bucuria,  pe  care  au  simţit-o 
cu  acest  prilej  cei  peste  15.00U  credincioşi  veniţi  din  diferite 
părţi,  dela  mari  depărtări,  pe  jos,  in  convoiu  de  închinătorii 
Armonia  şi  căldura  sufletului  preoţilor  s’a  coborât  ca  o  rouă 
binefăcătoare,  în  miez  de  vară  secetoasă,  asupra  ceştinilor, 
cari  au  simtit-o,  au  reţinut-o  şi  au  dus-o  cu  ei.  —  Dar  bucuria 
întâlnirii  dintre  ei  I  —  Nu  pot  apoi  uita  setea  cu  care  sorbiau 
pelerinii  cuvântările  preoţilor.  Douăzeci  şi  una  de  cuvântări  ur¬ 
mărite  cu  viu  interes  I  Cât  de  neîntemeiate  sunt  afirmaţiile 
celorce  spun  că  poporul  nostru  se  plictiseşte  Ia  cuvântări]  E 
adevâra*,  că  au  fost  aleşi  cuvântătorii  cari  se  bucurau  de  oare 
care  nume  pe  acest  teren.  Şi  dacă  au  fost  momente,  in  cari 

ascultătorii  au  trecut  prin  puternice  emoţii,  cum  s’a  putut  con¬ 
vinge  oricine  a  fost  de  faţă,  —  e  peste  putinţă  ca  acele  emoţii 
să  nu  fi  lăsat  urme  binefăcătoare,  cari  se  vor  manifesta  în  viaţa 
de  toate  zilele  a  celorce  le-au  avut.  —  lată  o  altă  lăture  de 
bine  a  pelerinajului  dela  Hodoş-Bodrog. 

Abia  acum  mă  întorc  Ia  cele  ce  s’au  mai  practicat  in  mă¬ 
sură  mai  mică  şi  în  trecut  la  pelerinajele  dela  H.-Bodrog:  sluj¬ 
bele.  Oameni,  cari  nu  s’au  spovedit  şi  cuminecat  niciodată, 
cuprinşi  de  elanul  de  însufleţire  religioasă  a  mulţimii,  aici  au 
ieşit  din  indiferenţă  ori  din  starea  lor  de  îndărătnicie.  La  noi 
e  lucru  rar  să  se  spovedească  câteva  mii  de  credincioşi  şi  să 
se  cuminece  la  o  sărbătoare  2200  (douămiidouăsute),  ca  să  nu 
mai  vorbesc  de  miile  cari  au  primit  taina  sf.  Maslu  şi  şi-au 
mângâiat  şi  întărit  sufletul  prin  puterea  altor  slujbe.  Conştiinţa, 
cu  care  le-au  săvârşit  partea  cea  mai  mare  din  preoţi,  şi  puterea 
de  mister  pe  care  a  vărsat-o  asupra  lor  aşezământul  mănăstiresc, 
—  au  avut  darul  să  fortifice  şi  viaţa  foarte  multor  intelectuali, 
cari  au  luat  parte,  cu  atât  mai  mult  a  ţăranilor. 

Solidaritatea  şi  colegialitatea  preoţească  prin  puterea  muncii 
săvârşite  împreună,  solidaritatea  şi  întărirea  conştiinţii  creştinilor 
ortodocşi,  înviorarea  cugetării  şi  simţirii  lor  religioase  prin  pu¬ 
terea  cuvântului  lui  Dumnezeu,  rostit  cu  autoritate  şi  convin 
gere,  şi  prin  binefăcătoarea  lucrare  a  tainelor  dumnezeeşti,  sunt 
efectele  pelerinajului  de  sf.  Mărie  dela  H  -Bodrog  din  anul 
acesta.  Şi  toate  isvorâte  din  entuziasmul  unui  avântat  suflet 
pentru  lucrul  Domnului  l 

Ceeace  s’a  făcut  la  sf  Mărie,  va  câştiga,  în  intenzitate,  pro- 
funditate  şi  trăinicie  prin  pelerinajele  ce  vor  urma.  Nu  peste 
mult  apoi,  cred  se  va  putea  vorbi  de  roade.  Şi  noi  dorim  din 
toată  inima  acele  zile. 

Scriind  aceste  rânduri,  gândul  meu  a  cutreerat  mulţimea 
de  mănăstiri  din  ţară  şi  timpul  lor  de  glorie.  Lucrul  bun  dela 
H.-Bodrog  nu  le  spune  oare  ceva  şi  lor?  Căci  dacă  nu-i  acesta 
rostul  lor,  care  le  poate  fi,  şi  prin  ce  mijloace  s’ar  putea  reface 
viaţa  religios- morală  a  mulţimii  din  zilele  noastre,  şi  ce  altceva 
ar  putea  redeştepta  duhul,  care  încâlzia  pe  vremuri  Inlăuntru 
şi  afară  de  zidurile  lor?  pr.  Qh.  Maior. 


Forme  nouă  pentru  misionarismul  nostru. 

Viaţa  este  o  continuă  creaţie.  Cu  cât  e  trăită  mai 
intens,  cu  atât  manifestările  ei  sunt  mai  variate.  A  trăi 
cârmuit  de  spirit  evanghelic,  înseamnă  a  te  birui  pe 
tine  omul  vechiu  şi  a  da  avânt  vâltorilor  morale  din 
tine.  Lumea  râvneşte  şi  aleargă  după  variaţii  şi  misio¬ 
narismul  nostru  nu  poate  dobândi  suflete  pentru  împă¬ 
răţia  lui  Dumnezeu,  decât  dacă  se  acomodează  acestei 
neostoite  dorinţi  de  variaţie. 

De  aceia,  alături  de  teatre  şi  sale  de  conferinţe, 
alături  de  cinematografe  şi  săli  de  sporturi,  Biserica  cea 
activă  trebue  să-şi  aibă  mijloacele  ei  de  stăpânire  duhov¬ 
nicească  în  afară  de  ceasurile  serviciilor  liturgice. 

In  acest  scop  au  luat  fiinţă  cercurile  religioase. 
Adunările  acestea  apropie  pe  clerici  între  ei  şi-i  face, 
să  se  desăvârşească  unul  pe  altul  în  servirea  faţă  de 
Isus,  începutul  şi  sfârşitul  fiinţei  omeneşti,  Şi,  odată  cu 
clericii,  se  umplu  de  iubire  toate  vasele  alese  ale  bise¬ 
ricii,  în  sânul  căreia  ucenicii  lui  Isus  —  mireni  şi  clerici 
—  se  disting  prin  iubirea  reciprocă  şi  iubirea  pentru  bine. 

Care-i  scopul  şedinţelor  cercurilor  religioase?  Cer¬ 
curile  religioase  contribue  la  cunoaşterea  realităţilor 
vieţii,  pe  deoparte  —  şi  înfăptuesc  zidirea  noastră  sufle¬ 
tească,  pe  de  altă  parte. 

Viaţa  trăită  descopere  realităţile.  Şcoala  nu  poate 
crea  esactă  realitatea  vieţii  pastorale.  Trebue  un  contact 
viu  şi  constant  cu  viaţa  pastorală,  pentruca,  odată  cu 
vârsta,  să  sporească  şi  experienţa  pastorală. 

Abia  la  sfârşitul  activităţii  Domnului,  au  priceput 
ucenicii  ce  însemna  realitatea  nouă,  pe  care  o  aducea 
Hristos  în  lumea  veche. 

Dar,  numai  cu  realitatea  vieţii  de  preot  din  satul 
tău,  nu  poţi  fi  un  deshjin^apostol.  Trebue  să  cutreeri 

satele,  aşa  precum  odinioară  Isus,  cutreera  satele  Pale¬ 
stinei,  pentruca  să  cunoşti  viaţa  poporului  în  realitatea 
ei.  Numai  această  cunoaştere  îţi  poate  da  curaj,  ca  să 
birueşti  firea  lucrurilor  şi  piedecile  lumii.  Din  Magdala 
te  va  întimpina  o  Magdalenă  demonizată  în  păcatele 
ei.  Din  Arimatheia  te  va  urmări  pe  coastele  Golgotei, 
un  sfetnic  cuvios  şi  cu  chip  frumos.  Din  Ierusalimul 
disputelor  religioase  te  vor  sfredeli  privirile  sfioase  ale 
unui  Nicodem  dornic  de  renaştere  spirituală.  Din  Ca- 
pernaum  te  va  chema  grăbit  un  sutaş  evlavios.  Din 
Gadara  vor  striga  după  tine  demonizaţii :  «ieşi  dela  noi !» ; 
iar  din  Tirul  păgân  vor  apela  la  tine  stăruitor,  ca  la  un 
izbăvitor,  cananeence  credincioase,  care- ţi  vor  spori  cu¬ 
rajul  pastoral. 

Iată  cu  ce  te  poţi  alege  din  cunoaşterea  realită¬ 
ţilor  vieţii  religioase  morale  sau  sociale. 

Dar,  gândeşte  te.  Programa  şi  esenţialul  unei  şe¬ 
dinţe  religioase  constă  din  predică,  lecturi,  recitări  şi 
coruri.  Intrând  în  angrenajul  acesta  cultural,  învăţând 
pe  alţii,  te  înveţi  pe  tine;  citind  pentru  alţii,  citeşti 
pentru  tine ;  ascultând  pe  alţii  înveţi,  să  te  faci  ascultat. 

Iată  ce  înseamnă  a  te  sârgui  pentru  zidirea  sufle¬ 
tească  a  ta  şi  a  gloatelor!  Cum  pot  neamurile  să  ştie 
de  Hristos,  dacă  nu  li  se  predică?  Cum  pot  să  auză 
de  Hristos,  fără  predicatori?  (Rom.  10,  14).  Cum  poţi, 
să  faci  pe  alţii  să  ştie  ceva,  dacă  tu  singur  nu  ştii? 
Nu  toţi  pot  fi  scriitori,  dar  toţi  trebue  să  fie  predica¬ 
tori.  Nu  toţi  apostolii  au  scris;  dar  negreşit  lumea  veche 
a  fost  adusă  la  picioarele  lui  Isus,  pentrucă  toţi  au  pre¬ 
dicat.  Avea  dreptate  Irineu  (f  202  în  Lyon)  când  zicea : 
«Neamurle  au  crezut  în  Hristos,  fără  cerneală  şi  hârtie». 

Cercurilor  religioase  le  revine  marea  datorie  de  a 
crea  o  conştiinţă  misionară  între  slujitorii  altarului,  armo- 
nizându  le  şi  cunoştinţele  şi  mijloacele  de  luptă  şi  tac- 

tiea  strategică  a  misionarismului,  atât  de  unitar,  încât  în 
acţiunile  lor  să  fie  una,  precum  una  este  acţiunea  Ta¬ 
tălui  şi  a  Fiului. 

Nu  vei  putea  preţui  osteneala  pastorală  a  cuiva, 
atâta  vreme  cât  tu  nu  cunoşti  zăduful  zilei  şi  pânea 
amară  a  muncitorului,  prin  propria  ta  experienţă  per¬ 
sonală. 

Deci:  cunoşti  realitatea,  voeşti  s’o  regenerezi. 

N’o  cunoşti,  continui  să  dormitezi.  Dar,  «a  voi 
intens,  să  regenerezi,  constitue  de  fapt  o  mare  victorie». 
ţDr.  Frumuşeanu).  Victoriile  nu  se  câştigă  decât  cu  curaj 
şi  îndrăzneală.  Cine  i  fricos  şi  nu  cutează  să  iasă  la 
luptă  cu  platoşa  evangheliei,  acela  trebue  să-şi  amin¬ 
tească  dictonul:  «funcţiunea  creează  organul»  şi  că, 
principiul  acesta  biologic  aplicat  unui  gângav  a  născut 
un  Demosthene.  Biserica  românească  pentru  unificarea 
•deplină  a  aspiraţiilor  fiilor  săi,  are  nevoe  de  mulţi 
Demostheni.  Ea  nu-i  poate  avea  numai  din  rezervele 
şcolii,  nici  numai  din  gradele  vieţii  parohiale.  Sigur  însă 
şi-i  poate  dobând'  din  concursul  experienţelor  reciproce 
ale  clericilor  hotărâţi,  să  se  sprijine  unul  pe  altul  în  to¬ 
vărăşiile  numite  «cercuri  religioase». 

Econom  A.  C.  Cogma. 


Ortodoxia  în  Maramureş. 

Atât  vitregia  vremii  cât  şi  propaganda  catolicis¬ 
mului  n’a  cruţat  nici  acest  ţinut  al  Maramureşului,  care 
în  mare  parte  este  locuit  de  adevăraţi  Români,  cari  ştiu 
să  ţină  cu  sfinţenie  la  tot  ceeace  e  părintesc,  ce  stră¬ 
moşii  lor  le-au  lăsat  ca  moştenire;  şi  singura  lor  preocu¬ 
pare  este  de  a  da  acest  avut  sufletesc  —  credinţa  — 
neştirbită  fiilor  şi  nepoţilor  lor.  Propaganda  catolicis- 

mului  din  fosta  Ungarie  observând  această  rezistenţă  a 
Românilor  şi  pentru  a  putea  înlătura  acest  mare  obstacol 
ce  se  punea  de-acurmezişul  propagandei  lor,  încercase 
prin  mijloace  diabolice  să-i  înstrăineze  pe  Români  dela 
strămoşeasca  lor  credinţă  şi  astfel  i-a  despoiat  pe  vechii 
proprietari  de  averile  lor  lăsându-i  în  neagră  mizerie, 
goi  şi  lipsiţi  de  cel  mai  mic  ajutor,  încât  erau  siliţi  să-şi 
pună  pe  piaţă  propriile  energii  —  asemenea  mărfu¬ 
rilor  —  devenind  astfel  zilerul,  ba  chiar  sclavul  străi¬ 
nului. 

Aceste  vremi  de  bejenie  mşi  continuă  şi  astăzi, 
unde  străinii  imigrând  în  dragă  voie,  fără  întrerupere  şi 
sistematic,  se  pun  drept  stăpâni  pe  avutul  ţării  şi  Ro¬ 
mânul  e  silit  să-şi  lase  nevasta  şi  copiii  pustii;  iar  el 
cutreeră  alte  ţinuturi  pentru  a-şi  astâmpăra  foamea. 
Această  plagă  a  propagandei  catolicismului  trecător, 
care  cu  cât  se  tindea  la  suprafaţă  cu  atât  sărăcea  în 
fond,  a  devenit  azi  o  panglică  incoloră,  o  haină  rea, 
ce  în  urma  purtării  forţate,  începe  să  se  desfacă  dela 
sine.  Catolicismul  în  graba  lui  de  a  cuceri  şi  de  a-şi 
mări  cifrele  credincioşilor,  n’a  întârziat  să  zidească  pe 
nisip  şi  după  cum  dovedeşte  timpul  de  faţă  a  clădit 
deasupra  vulcanului  care  în  urma  erupţiei  a  început  să 
prăbuşească  toată  propaganda  pripită. 

Azi  conştiinţele  se  primenesc  şi  cer  revenirea  la 
credinţa  strămoşilor.  Acest  glas  al  vremii  care  încearcă 
a  întrona  din  nou  credinţa  veacurilor  străbune,  a  pă¬ 
truns  chiar  şi  până  în  cele  mai  întunecate  colţuri  ale 
patriei  noastre. 

Conştiinţele  nealterate  sunt  pătrunse  de  forţa  şi 
sensul  cuvintelor  marelui  vizionar  care  a  zis:  «trecutul 
ni  l-a  dat  Dumnezeu,  iar  prezentul  noi  trebue  să  ni-1  câşti¬ 
găm».  Nu  cu  întârziere  s’a  deşteptat  şi  Maramureşul* 
unde  cu  multă  însufleţire  s’a  înfipt  steagul  ortodoxiei 


REVISTA  TEOLOOICÂ 


255 


pe  creştetul  munţilor  la  umbra  brazilor  seculari,  în  veci¬ 
nătatea  cerului  senin. 

Aceşti  ostaşi  ai  credinţei  (din  Borşa)  imploră  graţia 
divină  şi  sprijinul  statului,  pentru  a  putea  ridica  un  altar 
sfânt,  unde  să  aducă  jertfă  şi  laudă  Tatălui  ceresc  şi  ca 
acest  altar  să  le  fie  ca  un  scut  măreţ  în  vremile  de  pri¬ 
mejdii  şi  de  grele  încercări.  Cerem  deci  cu  căldură  creşti¬ 
nească  statului,  ca  unui  ocrotitor,  să  trimită  ajutorul  său 
şi  în  acest  pământ  binecuvântat  de  Dumnezeu,  pentru 
a  încuraja  poporul  strădalnic  în  lupta  lui  creştinească  şi 
pentru  a-i  înlesni  tot  mai  mult  înaintarea  lui  spre  adevăr, 
bine  şi  frumos. 

Vlrgll  Şeuleanu, 

paroh,  Borşa-Şesul  Poeni,  Maramureş. 


MIŞCAREA  LITERARA. 

Percepţia  Misterului,  studiu  de  psihologie  religioasă  şi 
misionară  de  Prof.  Dr.  Or.  Cristescu,  Sibiiu  1926.  Pag.  40  — - 
Preţul  20  lei  (Editura  autorului). 

Părintele  Gr.  Cristescu,  eruditul  profesor  al  Academiei 
teologice  din  Sibiiu,  aşa  de  cunoscut  şi  apreciat  în  urma  unei  serii 
întregi  de  cărţi  prin  care  a  îmbogăţit  literatura  noastră  teo¬ 
logică,  apare  de  as  ă  dată  cu  un  studiu'de  psihologie  religioasă. 
Subiectul  acestui  studiu  îl  alcătueşte  o  problemă  dintre  cele 
mai  delicate:  Percepţia  Misterului. 

Pentru  atacarea  unei  asemenea  probleme  nu  e  suficientă 
inteligenţa  cuiva  —  oricât  de  .ascuţită  ar  fi  ea,  —  nici  erudiţia 

—  oricât  de  largă  ar  fi  ea.  Nu;  ci  o  asemenea  problemă  reclamă 
mai  presus  de  toate  o  sensibilitate  internă,  o  deosibit  de  pro¬ 
fundă  intuiţie  lăuntrică  a  realităţilor  spirituale.  Celce  numai  cu 
ajutorul  raţiunii  încearcă  să  pătrundă  misterul  care  locueşte 
întru  noi  şi  ne  incunjoarâ  în  acelaş  timp  din  toate  părţile,  acela 
nu  va  ajunge  să  ne  poată  spune  nimic  adevărat  despre  «ceeace 

—  după  cuvântul  Sf.  Apostol  Pavel  —  ochiul  n’a  văzut,  la 
urechea  omului  n’a  ajuns  şi  în  inima  lui  nu  a  pătruns».  Fiindcă 
«raţiunea  e  incapabilă  de  intuiţia  misterului»  —  dela  sufletul 
omenesc  până  la  divinitate. 

Prin  studiul  de  fată  Părintele  Gr.  Cristescu  a  dovedit 
îndeajuns  că  are  calităţile  de  lipsă  pentru  elucidarea  —  Întrucât 
e  cu  putinţă  —  a  acestei  dificile  probleme. 

In  partea  Introductivă  a  studiului  său  ne  arată  realitatea 
misterului,  punând  la  contribuţie  în  acest  scop  cele  mai  stră¬ 
lucite  şi  ce  e  mai  elocvente  mărturii  din  viaţa  marilor  mistici 
ai  creştinătăţii,  dela  Sf.  Pa  vel  până  la  Sadhou  Sundar  Singh. 
Dar  el  nu  se  razimâ  numai  pe  aceste  mărturii  obiective,  ci 
scoate  comori  <vechi  şi  nouă»  şi  din  vasta  şi  profunda  sa 
experienţă  religioasă. 

Capitolul  despre  misticismul  contimporan  ne  dă  o  icoană 
clară  despre  setea  metafizică  de  care  este  cuprins  sufletul  vea¬ 
cului  nostru.  Iar  în  partea  unde  vorbeşte  despre  teologie  şi 
teofilie,  subliniând  funda  nentala  deosebire  dintre  aceste  două 
noţiuni,  autorul  arată,  cu  o  luciditate  magistrală,  că  numai  a 
doua,  teofilia,  este  puterea  creatoare  de  valori  permanente, 
câtă  vreme  teologia  singură,  rezultat  al  cerebralismului  steril, 
nu  poate  produce  nimic,  fiindcă  a  vorbi  despre  Dumnezeu  nu 
însemnează  totdeauna  a  iubi  pe  Dumnezeu,  Teologia  adevărată 
izvoreşte  din  teofilie  şi  duce  la  ea. 

Dar  pentru  a  da  icoana  desăvârşită  a  belşugului  de  cuge¬ 
tare  din  broşura  de  care  ne  ocupăm,  *r  trebui  citată  în  între¬ 
gime.  N’o  facem,  în  credinţă  că  nu  se  va  găsi  preot  care  să 
nu  citească  aceste  strălucite  pagini  de  apologie  a  misterului, 
care  în  esenţă  este  o  apologie  a  creştinismului  mântuitor. 


Calendarul  foii  „Lumina  Satelor1*  pe  anul  1927,  întocmit 
de  părintele  I.  Trifa,  iscusitul  redactor  al  aşa  de  răspânditei 
gazete  poporale,  în  colaborare  cu  păr.  Gh.  Maior,  prof.  la  şcoala 
normală  «Andreiu  Şaguna»  din  Sibiu,  a  ieşit  de  sub  tipar.  Putem 
afirma,  fără  nici  o  umbră  de  exagerare,  că  acest  călindar  este  o 
adevărată  comoară  duhovnicească  în  casa  oricărui  creştin.  întocmit 
cu  priceperea  neîntrecută  a  unor  oameni  rutinaţi  în  asemenea  lu¬ 
cruri,  cel  dintâi  călindar  al  «Luminii  Satelor»  îmbie  cititorului  pe 
lângă  toate  informaţiile  de  ordin  calendaristic,  un  foarte  bogat 
şi  variat  material  de  zidire  sufletească.  Creştinul  care-i  va  ispiti 
frumos  tipăritele-i  pagini  va  putea  soarbe  hrană  potrivită  pentru 
toate  trebuinţele  sufletului:  Se  va  lumina,  se  va  mângâia,  va 
râde  şi  ?e  va  veseli.  Iscusinţa  cu  care  e  Întocmit,  ca  şi  preţul 
cu  adevărat  popular  (15  lei,  o  carte  de  peste  120  de  pagini) 
indică  cea  mai  largă  răspândire  a  acestui  călindar.  Preoţimea 
noastră  va  face  un  lucru  deosebit  de  folositor  ajutând  pătrun¬ 
derea  călindarului  «Luminii  Satelor»  In  casa  fiecărui  creştin  de 

«sub  păstorirea  sa.  Astfel  ea  va  ajuta  răspândirea  luminii  cre¬ 
ştine  şi  va  arăta  cinstea  cuvenită  muncii  unor  oameni  de  jertfă. 

(Calendarul  se  poate  comanda  deia  Administraţia  foii 
«Lumina  Satelor>  Sibiiu).  N.  Colan. 

Importanţa  Sinodului  I  Ecumenic  şi  Marile  lui  perso¬ 
nalităţi  de  Preotul  Iulian  M.  Constantinescu  —  directorul  Se¬ 
minarului  teologic  din  Constanta,  Lei  25. 

Cu  prilejul  comemorării  sinodului  nicean  a  apărut  şi  la 
noi  o  întreagă  literatură  care  satisface  fn  primul  rând  necesi¬ 
tatea  unei  informaţii  mai  largi  şi  mai  documentate  asupra  marei 
lupte  intre  2  concepţii  deosebite  date  în  preajma  secolului  al 
IV-iea. 

După  lucrarea  de  mare  merit  a  Părintelui  Prof.  I.  Beleuţă 
tipărită  în  revista  noastră  şi  aceia  a  Păr.  Prof.  Popovici  deia 
Arad,  înregistrăm  azi  apariţia  studiului  Păr.  Prof.  Constantinescu 
deia  Constanţa.  Lucrarea  are  4  secţiuni:  cuvântul  P.  Sf.  Sale 
Oherontie,  care  rezumă  admirabil  marile  preocupări  ale  bisericii 
de-acum  16  veacuri,  Importanţa  Sinodului  I  ecumenic  din  punct 
de  vedere:  dogmatic,  politic  şi  administrativ,  Marile  Personali * 
tâţl  ale  S  nodului:  Arie,  Atanasie  şi  Constantin  cel  mare,  şi 
încheierea. 

Lucrarea  e  concepută  cu  aparat  ştiinţific  şi  e  vrednică  de 
toată  atenţia  celor  ce  se  îndeletnicesc  în  deosebi  cu  proble¬ 
mele  istoriei  bisericii  creştine. 

Publicarea  tuturor  studiilor  şi  articolelor  scrise  cu  acest 
prilej,  tntr’un  singur  volum,  de  către  Sf.  Sinod  ar  împlini  cu 
prestigiu  o  datorie  a  culturii  noastre  teologice.  —  Cuvântările 
ţinute  la  Iaşi,  la  Sibiu,  la  Arad  şi  pretutindeni  în  bisericile  şi 
şcoaleie  noastre  teologice,  merită  publicitatea  într’o  măsură  mult 
mai  largă. 

Ministerul  Cultelor  ar  putea  da  un  preţios  concurs  acestei 
iniţiative,  prin  excelenţă,  culturale. 

♦ 

Cultul  şi  Ereziile  de  hon.  Dr.  Petre  Vintilesca,  Piteşti. 
Preţul  70  Lei. 

Lucrarea  Păr.  Vintilescu  este  o  adevarată  revelaţie.  Ea  sal¬ 
vează  în  bună  pane  prestigiu!  teologiei  noastre  ortodoxe  — 
de  oarece  Intr’o  epocă  în  care  biserica  protestantă  şi  cea  ro- 
mano-catolică  este  preocupată  în  chip  pasionat  de  problema 
cultului  ca  mijloc  de  spiritualizare  a  vieţii  omeneşti,  apare  şi 
la  noi  un  studiu  de  orientare  sigură  şi  riguros  ştiinţifică  in  ma¬ 
terie  liturgică.  O  recomandăm  tuturor  preoţilor  profesorilor  şl 
teologilor  noştri,  ca  o  preţioasă  contribuţie  la  deslegarea  pro¬ 
blemelor  misionare  ale  bisericii  şi  vremii  noastre. 

Făgăduim  o  recenzie  cu  caracter  analitic  şi  critic  în  nu¬ 
mărul  viitor  al  revistei  noastre. 

* 

Fr.  W.  Foerster  —  Hristos  şl  vieaţa  omenească  —  partea 
11,  în  româneşte  de  Nicolae  Colan.  Preţul  65  Lei. 

Luptând  cu  mari  greutăţi  materiale,  pe  care  Ie*a  biruit 
însă  prin  entuziasm  şi  jertfelnicie,  Prof.  N.  Colan  a  dat  la  lu¬ 
mină  zilele  acestea  a  doua  parte  din  traducerea  merituoasei 
lucrări  a  lui  Foerster  —  Hristos  şi  vieaţa  omenească. 

Intr’o  vreme  de  cumplită  indisciplină  etică,  cugetarea  spi¬ 
ritualistă  a  lui  Foerster  ne  apare  ca  o  adiere  înviorătoare  din 
acea  lume  lăuntrică  a  conştiinţei  morale  rodite  permanent  din 
idealismul  eroic  al  Evangheliei  lui  Isus  Hristos. 

Caracterul  exhortativ  şi  plastic  al  gândirii  marelui  pedagog 
creştin,  face  accesibilă  lucrarea  aceasta  oricărei  minţi  care  e 
deprinsă  cu  adâncirea  serioasă  a  realităţilor  vieţii.  Oamenii  ca- 
re-şi  interpretează  chemarea  lor  în  lumina  datoriilor  şi  răspun¬ 
derilor  morale,  vor  găsi  orientări  nepreţuite  în  această  carte. 

De  aceia  o  recomandăm  din  tot  sufletul  preoţilor,  pro¬ 
fesorilor  şi  părinţilor,  conştienţi  de  valabilitatea  eternă  a  idea¬ 
lului  spiritual. 

* 

Arhim.  Pollearp  P.  Moruşca  —  Cuvântul  Iul  Dumnezeu 
şi  sufletul  omului  (Biblioteca  Gânduri  Creştineşti  Nr.  1.  — 
Editura  Sf.  Mănăstiri  Hodoş-Bodrog). 

îndrumător  entuziast  şi  devotat  al  sufletului  creştinesc,  de 
ani  de  zile,  Părintele  Moruşca,  azi  stareţul  Sf,  Mănăstiri  Hodoş- 
Bodrog,  se  osteneşte  pentru  lămurirea  celor  mai  bune  căi  de 
fsbândă  şi  rodnicie  a  lucrului  duhovnicesc. 

După  inspirata  carte  «Feminism  şi  feminitate»,  f.  P.  C. 
Sa  ne  dă  acum  o  lucrare  de  iniţiare  în  studiul  Sf.  Scripturi. 
Scrisă  în  graiu  simplu  şi  cugetată  adânc  şi  sobru,  broşura  de 
faţă  e  menită  să  împrăştie  îndoeiile  şi  nedumeririle  celor  ce 
nu  au  cunoscut  decât  superficial  şi  unilateral  puterea  tainică  a 
cuvântului  Dumnezeesc.  —  Ea  este  solia  unui  suflet  răpit  de 
frumuseţile  vieţii  contemplative,  care  însă  nu  despreţueşte  lupta 
dârză  pe  frontul  vieţii  misionare.  învăţătura  precisă  a  Bisericii 
este  ilustrată  cu  pilde  din  vieaţa  oamenilor.  Activitatea  misio¬ 
nară  a  preoţilor  noştri,  dacă  ei  şi-ar  lua  inspiraţii  din  această 
lucrare,  ar  avea  cu  siguranţă  prisoseinice  roade,  —  O  reco¬ 
mandăm  tuturor  credincioşilor  noştri  şi  fie  ca  pilda  vredniciei 
Păr.  Stareţ  Policarp  să  găsească  următori  în  toate  mănăstirile 
noastre. 

* 

Cărţi  de  muzică:  1.  Cântece  poporale  româneşti  pentru 
cor  mixt  voi.  U  de  Proţ.  N.  Oancto.  Preţul  Lei  40.  (Editura 
autorului.  Sibiiu). 

Cunoscutul  profesor  de  muzică,  dl  N.  Oancea  a  strâns  In 
al  ll-lea  volum  12  cântece  poporale,  armonizate  de  dsa  pentru 
cor  mixt.  Ca  maestru  al  corului  Reuniunii  de  cântări  din  Sibiiu, 
dsa  a  repurtat  mari  succese  cu  aceste  cântece  in  care  textul' 
literar  îşi  găseşte  o  perfectă  echivalenţă  de  inspiraţie  în  armonie. 
—  Profesorii  de  muzică  şi  învăţătorii  şcoalelor  noastre  vor  găsi 
un  material  ales  şi  bogat  în  colecţia  dlui  Oancea.  De  aceea  o 
recomandăm  cu  toată  căldura  amatorilor  de  muzică  românească. 

2.  Cântările  Liturgice  pentru  copii  şi  popor  de  D.  G. 
Ktriac.  Preţul  25  Lei. 

Au  fost  alcătuite  după  îndemnul  Preafericitului  nostru  Pa¬ 
triarh  pentruca  elevii  şcoalelor  noastre  să  poată  participa  activ 
la  sfânta  liturgie,  din  care  pricină  au  fost  aranjate  pentru  o 
singură  voce. 

Cartea  împlineşte  şi  o  veche  dorinţă  a  noastră.  Catiheţii 
şi  profesorii  de  muzică  sunt  datori  să  se  folosească  fără  întâr¬ 
ziere  de  înlesnirea  pe  care  le-o  procură  cartea  maestrului  Kiriac.. 

Prof.  Dr.  Gr.  Crîsteseu. 


CRONICĂ. 


f  Episcopul  Teofil.  Învăluit  In  vestmântul  auster  al  renun¬ 
ţării  pentru  ideal,  se  strecura  discret,  ai  zice  nebăgat  in  seamă,, 
prin  mulţimea  lărmuitoare  de  patimi  şi  făţărnicii. 

Smerit  şi  blând,  vorba  şi  atitudinea  sa  creia  repede  o 
atmosferă  de  intimitate  şi  încredere  pe  care  o  respirai  cu  toată 
fiinţa  ta. 

Te  simţiai  înviorat  în  preajma  sa  şi  plecai  împodobit  su¬ 
fleteşte,  cu  o  experienţă  sigură  şi  cu  o  învăţătură  sănătoasă 
pentru  vieaţă. 

Plin  de  energie  în  afirmarea  convingerilor  sale,  păstra  totuş 
o  rezervă  înţeleaptă  faţă  de  frământările  zilei,  urmând  Intru 
totul  sfatul  Scripturii:  «nu  vă  nădăjduiţi  spre  boieri  şi  spre  fiii 
oamenilor  întru  cari  nu  este  mântuire».  Slujba  bisericească  era 
pentru  dânsul  un  act  intim  pornit  din  adâncul  unui  suflet  robit 
întreg  credinţii  şi  din  înfiorarea  unei  iubiri  care-1  însufleţia  clipă 
de  clipă  prefăcând  preceptul  moral  într’o  realitate  de  fiecare  zi. 
a  vieţii  sale  singuratece  şi  meditative. 

Predica  sa  vădia  în  formă  o  frumoasă  pregătire  literară 
cu  râvnă  câştigată  printr’o  lectură  îndelungat*,  iar  în  fond  o 
mistuitoare  sensibilitate  mistică. 

N’a  avut  prea  multe  bucurii  în  vieaţă  dar  şi-a  stăpânit 
durerile  cu  o  muceniceascâ  resemnare. 

A  fost  ascet  în  trup  şi  In  suflet. 

Azi  când  trupul  ostenit  de  atâtea  suferinţe  a  poposit  în 
pacea  ţărânii,  împărtăşim  sufletului  bunului  Părinte  Teofil  oma¬ 
giul  unei  senine  şi  statornice  aduceri  aminte. 

Dumnezeu  să-l  odihnească  în  corturile  drepţilor! 

Prof.  Dr.  Gr.  Cristesccu. 

• 

Congresul  naţional  bisericesc  Cea  dintâi  sesiune  ordi¬ 
nară  a  congresului  naţional  bisericesc  s’a  ţinut  în  Bucureşti 
între  14  şi  16  Octomvrie  cor.  intr’o  atmosferă  de  caldă  armonie 
şi  de  deplină  înţelegere  a  problemelor  bisericii  noastre  ortodoxe. 

In  sfârşit  ne-a  fost  hărăzit  de  sus  să  vedem  adunaţi  la 
olaită,  discutând  calm  fără  părtinire,  conştienţi  de  marea  răspun¬ 
dere  ce  şi-au  luat  asupra  ca  membrii  ai  înaltei  corporaţii,  pe 
cei  mai  valoroşi  bărbaţi  ai  vieţii  noastre  publice.  Ce  bucurie 
trebue  să  cuprindă  sufletele  credincioşilor  noştri,  că  fapta  aceasta 
a  rodit  din  biserica,  aceea  care  a  primit  datoria  să  dea  pace  din 
pacea  Domnului  [sus  Hristos.  Statutul  Organic  îşi  duce  roadele 
binecuvântate  şi  dincolo  de  Carpaţi. 

Spiritul  în  care  a  decurs  congresul  încă  merită  să  fie  re¬ 
levat.  A  fost  naţional  şi  ortodox,  aşa  cum  glăsuieşte  fiecare 
mormânt  răsărit  pe  pământul  ţării,  de  veacuri.  Problemele:  larg 
privite  şi  rezolvite,  adânc  creştineşti  şi  îmbrăţişând  umanitatea 
fără  ca  să  trădeze  naţionalismul.  Nu  s'a  mărginit  numai  la  dis¬ 
cuţii  de  regulamente,  ci  s’a  preocupat  şi  de  opera  educativă 
religioasă  (facultatea  teologică  dela  Chişinău)  şi  de  cea  carita- 
tivă,  (conlucrarea  preotului  la  operele  sanitare)  forţa  bisericii 
ortodoxe  in  cursul  veacurilor.  Dacă  împrejurări  politice  au 
anemiat  uneori  aceste  strădanii  ale  ei,  ele  nu  i  le-au  putut 
scoate  din  sfera  ei  de  preocupare.  Poporul  credincios  prin 
reprezentanţii  ei  a  cerut  Învierea  trecutului. 

înălţimea  dela  care  s’au  privit  chestiunile  şi  felul  cum  s’au 
discutat,  distingând,  in  special  pe  înalt  Preafericitul  Părinte  Pa¬ 
triarh,  pe  înalt  Preasfinţitul  Părinte  Mitropolit  al  Ardealului,  pe 
marele  profesor  şi  îndrumător  (şi  în  cele  bisericeşti)  dl  N.  [orga, 
—  au  asigurat  prestigiul  înaltei  instituţii,  i-au  dovedit  îndrep¬ 
tăţită,  şi  rodnică  necesară  fiinţarea. 

Congresul  a  înfăţişat  şi  ca  alcătuire  şi  ca  duh  fericita  sin¬ 
teză  autorizată  a  poporului  românesc. 

In  acest  semn  vom  birui! 

„Astra"  îşi  revine,  „Astra*  creşte.  Mihaiu  Viteazul  trebuia 
să  arate  şi  Românilor  de  azi,  incotro  să-şi  îndrepte  privirile  şi 
energiile. 

Ouruslăul  defa  1601  a  dus  «Astra»  la  Zălau  şi  i-a  spus: 
«In  dihonia  zilnicelor  noastre  preocupări  trebue  să  ne  rezervăm 
zile  de  reculegere  in  cari  să  auzim  ca  dintr’o  cămară  ascunsă 
glasul  trecutului  şi  al  viitorului,  aducându-ne  aminte:  să  ne 
iubim  Românit  unii  pe  alţii  şi  deasupra  tuturor  zbuciumărilor 
zilei  trecătoare  să  ne  încălzim  sufletul  ia  razele  solidarităţii 
noastre  naţionale ».  In  fragmentul  acesta  din  cuvântarea  preşe¬ 
dintelui  «Astrei»,  a  dlui  ministru  Goldiş,  sunt  şoaptele  tainice 
ale  eroilor  români  cari  şi-au  găsit  odihna  de  veci  pe  acele 
plaiuri,  îndrumând  d  n  nou  paşii  măreţei  societăţi  culturale  spre 
ţinta  pentru  care  i  s’a  dat  duh  de  viaţa  de  către  marile  figuri 
de  pe  la  1860.  Şi  duhul  geniului  dela  1600  a  ţinut  ca  In  jurul 
granitului  de  amintire  de  pe  deaiul  unde  a  profetizat  prin  faptă 
înfrângerea  definitivă  a  trufiei  ungureşti,  solidaritatea  naţională, 
bazată  pe  legătura  dintre  trecut  şi  viitor  să  fie  şi  concretizată 
aievea  prin  fiinţa  de  faţă  a  reprezentanţilor  românismului  mai 
din  toate  provinciile  locuite  de  Români.  Morţii  şi-au  chemai 
la  mormânt  rudeniile  cari  trăiesc  azi.  Mihaiu  Viteazul  a  trimis 
gândul  «Astrei»  şi  la  fraţii  năpăstuiţi  din  «fericita»  Bolşevicie, 
aducând  de  faţă  la  Zălau  şi  Guruslău  şi  Moldoveni  de  dincolo 
de  Nistru.  Basarabia,  organizată  în  cadrele  <  Astrei»  a  ţinut  să 
participe  între  alţii  prin  cel  maj  înalt  şi  mai  autorizat  şef  al  ei, 
prin  I.  P.  S.  Gurie,  prin  binecuvântarea  căruia  s'a  cerut  cobo¬ 
rârea  darului  Duhului  Sfânt  asupra  lucrărilor  «Astrei»  şi  asupra 
simbolului  de  granit  al  solidarităţii  zidite  pe  temelia  tradiţiei. 

Zălaul  însă  şi  «Astra»  ne-au  mai  oferit  un  prilej  de  bu¬ 
curie.  Se  pare  că  fraţii  noştri  uniţi  cu  Roma  au  înţeles,  că 
glasul  trecutului  şi  al  viitorului  e  altul  decât  cel  pe  care  il  credeau 
ei  de  câţiva  ani  încoace.  Preoţii  uniţi  au  slujit  împreună  cu  I. 
P.  S.  Gurie  încunjorat  de  preoţi  ortodocşi.  Convingerea  eroului 
din  2  August  1601  dela  Guruslău,  e  glasul  istoriei  noastre  e 
dorinţa  sufletului  românesc  unul  şi  nedespărţit,  e.  o  problemă 
a  politicei  noastre  de  azi,  e  o  imperioasă  cerinţă  a  conştiinţii,. 
care  a  fost  stâlcitâ  de  mâni  streine  acum  *re  o  două  sute  de 
ani  şi  care  azi  se  trezeşte...  poate  căindu-se  de  trecut 

Zălaul  în  zilele  de  12 — 14  Septemvrie  a  avut  darul  să 
readucă  «Astra»  în  aivia  luminoasă  a  trecutului  şi  să-i  lărgească 
orizontul ;  prin  ea,  poate  şi  al  multora  dintre  Românii  cei  curaţi 
cu  inima. 

* 

O  frumoasă  serbare  bisericească  şi  naţională  în  Să- 
cuime.  In  comuna  Căpeni  din  judeţul  Treiscaune  s’a  desfă¬ 
şurat  în  ziua  de  8  August  a,  c.  o  serbare  dintre  cele  mai  fru- 


262 


REVISTA  TEOLOGICĂ 


moaşe.  Prilejul  acestei  serbări  l-a  servit  târnosirea  bisericii  or¬ 
todoxe  române  din  amintita  comună. 

In  Săcuime  şi  in  special  in  judeţul  Treiscaune  sânt  mii  de 
suflete  româneşti  cari  şi-au  pierdut  limba,  datinile  şi  portul  na¬ 
ţional.  Nu  şi-au  pierdut  insă  conştiinţa  naţională  —  şi  asta  mul¬ 
ţumită  legii  strămoşeşti,  oitodoxiei  la  care  au  ţinut  in  toate  îm¬ 
prejurările  şi  ţin  cu  o  sfinţenie  vrednică  de  toată  admiraţia,  in 
special  in  timpul  răsboiului  mondial,  Ungurii  au  încercat  cu  tot 
felul  de  ameninţări  să  înduplece  pe  aceşti  credincioşi  ai  Bise 
ricii  noastre  la  lepădarea  de  «legea  românească».  Aceştia  au 
dat  însă  totdeauna  mărturia  celei  mai  neclintite  credinţe. 

După  înfăptuirea  unităţii  noastre  politice,  grija  cârmuirii 
noastre  bisericeşti  s’a  îndreptat  în  deosebi  cătră  aceşti  fii,  de 
jumătate  pierduţi,  ai  neamului  nostru. 

I.  P.  S.  Mitropolit  Nicolae  i-a  cercetat  în  anul  1922,  i-a  mân¬ 
gâiat  şi  i-a  întărit  în  credinţă.  Această  vizită  canonică  a  fost  un 
adevărat  drum  de  propoveduire. 

Trecând  prin  comuna  Căpeni,  a  aflat  că  mâna  de  oameni, 
credincioşi  ai  Bisericii  noastre,  ridicase  cu  mari  jertfe,  incă  din 
anul  1876,  o  biserică.  Ea  rămăsese  insă  nesfinţită.  Bunul  pă¬ 
rinte  a  promis  că  va  veni  în  ajutorul  credincioşilor  strâdalnici 
şi  ajutoarele  în  bani,  odăjdii  şi  alte  obiecte  sfinte  nici  n’au  În¬ 
târziat.  Tărnosirea  sfântului  locaş  se  putea  face  acum  şi  s’a 
făcut  cu  solemnitatea  deosebită  pe  care  o  reclamau  Împreju¬ 
rările  deosebite  din  săcuime. 

Acela,  care  a  înţeles  însemnătatea  unui  asemenea  eveni¬ 
ment  pentru  fraţii  noştri  «din  imprăştiere»  a  fost  părintele  pro¬ 
topop  Aurel  Nistor.  Fiind  însărcinat  din  partea  1»  P.  S.  Mitro¬ 
polit  Nicolae  cu  sfinţirea  noului  locaş  de  închinare,  D-sa  a  pre¬ 
gătit  lucrurile  de  aşa  fel,  incât  actul  religios  ai  sfinţirii  bisericii 
din  Căpeni  a  luat  proporţiile  unei  adevărate  serbători  naţionale. 

A  fost  de  faţă  la  solemnitate  nu  numai  tot  satul,  ci  şi  o 
mare  mulţime  de  credincioşi  din  ţară  (Bucureşti,  laşi,  Târgo- 
vişte  etc.)  Serviciul  religios  a  fost  săvârşit  de  9  preoţi,  iar  răs¬ 
punsurile  liturgice  au  fost  date  de  corul  de  40  persoane  al 
Societăţii  tinerimii  <$f.  Qheorghe»  din  Braşov  (Tocile). 

Prin  întinsele  legături  de  prietinie  ce  le  are  părintele  pro¬ 
topop  Nistor,  D-sa  a  isbutit  să  câştige  daruri  importante  pentru 
noua  biserică  ortodoxă. 

Pomenim  între  alţii  pe  d-nii  Gh.  Cioflec  şi  Tib.  Eremie, 
prin  cari  «Creditul  Tehnic»  din  Bucureşti  a  dăruit  un  frumos 
candelabru  în  valoare  de  10,000  Lei;  dl  Nae  lonescu  a  dăruit 
un  prapor  (10,000  Lei)  Societatea  carboniferă  din  Căpeni  a  dă¬ 
ruit  un  clopot  în  valoare  de  25,000  Lei. 

N’a  lipsit  nici  obolul  celor  mici  dar  mari  la  inimă:  o  dom- 

nişoară  din  Bucureşti,  orfană  de  răsboiu,  a  adus  o  candelă,  pe 
care  a  aprins-o  cu  propria  ei  mână. 

Dumnezeu  încununează  cu  izbândă  totdeauna  râvna  oa¬ 
menilor  de  bine. 

* 

t  Savantul  Victor  Babeş.  Bacteriologul  Babeş  nu  este 
un  nume  aparţinând  neamului  românesc.  Ori  unde  pe  pământ 
-se  face  ştiinţă,  oriunde  geniul,  inima,  sufletul  omului  s’a  con¬ 
centrat  in  luptă  cu  vrăjmaşii  mari  şi  mici  ai  umanităţii,  acolo 
există  alături  de  cei  mai  mari  binefăcători  ai  ei  şi  marele  sa¬ 
vant  român,  Victor  Babeş.  Cele  peste  400  de  volume  de  ştiinţă, 
în  care  se  cuprind  observaţiile,  străduinţele,  rezultatele  şi  —  de 
aici  Încolo  şi  perspectivele  bacterologiei  experimentaliste  — 
dau  o  ideie  despre  ceia  ce  a  fost  acest  mare  român  în  dome 
niul  ştiinţei.  Coleg  de  muncă  al  atâtor  savanţi  mondiali,  —  e 
suficient  să  amintim  pe  Koch,  Virchow,  Pasteur,  —  doctorul 
Babeş  ar  fi  putut  rămânea,  ca  de  pildă  Mecinicov,  în  orice  ca¬ 
pitală  a  lumii,  uitând  în  toiul  necurmat  al  cugetării  şi  experien¬ 
ţelor  sale  că  este  român,  că  există  o  Românie,  ieri  mică,  astăzi 
mare,  faţă  de  care  s’a  simţit  fiu  bun,  aducător  de  glorie  şi  de 
prestigiu.  Dar  a  preferit  să  vină  în  mijlocul  poporului  său  şi 
în  această  lumină,  ilustrul  nostru  mort  ne  este  şi  mai  scump. 

Noi  nu  avem  un  Panteon  In  care  să  se  odihnească  ră¬ 
măşiţele  trupeşti  ale  oamenilor  noştrii  glorioşi.  Dar  avem  o 
istorie  in  care  nici  cea  mai  haină  minte  nu  va  descoperi  o  pa¬ 
gină  de  umilinţă  şi  ruşine.  Ea  este  povestirea  isprăvilor  aproape 
de  legendă  a  făuritorilor  României.  Printre  aceşti  făuritori,  plasăm 
cu  mândrie  şi  pe  acest  fiu  al  românismului.  Căci  dacă  o  ţară 
şi  un  popor  (răesc  prin  atâtea  feluri  de  forţe,  nu  poate  fi  ne¬ 
glijată  forţa  factorului  intelectual.  Reprezentant  al  inteligenţii 
româneşti  în  perspectiva  eternităţii  este  şi  doctorul  Victor  Babeş. 

Ziarele  publică  amănunte  despre  prodigioasa  Iui  putere 
de  muncă,  despre  necurmata  voinţă  de  a  descoperi  adevărurile 
ascunse  ale  ştiinţei,  de  a  le  lumina  şi  a  le  propaga.  Va  trebui 
scrisă  o  povestire  pe  înţelesul  tuturor  despre  acest  ilustru  român, 
răspândind  numele  lui  în  cele  4  părţi  ale  Ţării  Româneşti.  Per¬ 
sonalitatea  lui  din  toate  punctele  de  vedere  e  fermecătoare  şi 
fiecare  zi  din  vieţuirea  lui  pe  pământ  —  dacă  s’ar  putea  re¬ 
constitui  —  va  fi  un  spectacol  de  învăţăminte  profund  obliga¬ 
torii.  Cunoaşterea  acestei  vieţi  trebuie  adâncită  şi  lărgită  în  mij¬ 
locul  poporului  român,  ca  să  aibă  de  ce  se  mândri  şi  să  aibă 
icoane  reale  în  faţa  căruia  să  se  închine.  Când  cultul  eroilor 
noştri  va  fi  o  simţire  şi  o  necesitate  de  inimă  la  toţi  românii, 
eroul  neamului  românesc  în  domeniul  ştiinţei  pure,  Victor  Babeş, 
va  plana  într’o  nestinsă  imagine,  deasupra  capetelor  noastre  şi 
ale  generaţiilor  viitoare.  («Ţara  noastră*). 

* 

t  Vaslle  Bogrea.  La  o  vârstă,  In  care  omul  îşi  poate  în¬ 
gădui  încă  planuri  de  luptă  pentru  viitor,  profesorul  iubit  dela 
universitatea  din  Cluj,  Vasile  Bogrea,  se  stinge  şi  cu  el  trece 
la  cele  vecinice  unul  dintre  cei  mai  iluştri  savanţi  ai  ţării  ro¬ 
mâneşti.  Cunoscător  adânc  al  culturii  antice  (in  această  privinţă 
doar  d.  V.  Pârvan  dacă-l  mai  egalează)  ilustrul  defunct  a  fost 
un  îndrăgostit  al  ştiinţei  şi  al  apostolatului  culturii  spirituale,  în: 
cel  mai  autentic  înţeles  al  cuvântului. 

Nu  l-am  auzit  grăind  decât  o  singură  dată:  la  mormântul 
lui  Gh.  Lazăr,  cu  prilejul  serbătoririi  centenarului  morţii  marelui 
dascăl.  Vorbia  ca  un  iluminat,  ca  ceice  vorbesc  «cu  putere  de 
sus».  Nu-I  voi  uita  niciodată. 

Studenţilor  le-a  fost  părinte  —  nu  «profesor*,  l-a  luminat,, 
i-a  ajutat  şi  ie-a  dat  pilda  unei  vieţi  trăite’n  necurmată  jertfei- 
nicie  pentru  binele  neamului  —  pilda  unei  vieţi  trăite  după 
cuvântul  lui  Dumnezeu. 

—  Trimite-ne,  Doamne,  demni  urmaşi  de-ai  lui  Vasile 
Bogrea. 

* 

„Vampirul*  în  aureola  Sftulul  Francisc  de  Assisi.  Te¬ 
meritatea  dela  Radna.  Prilejul  era  rar.  Şapte  sute  de  ani  dela 
moartea  celui  mai  strălucit  intre  sfinţii  Romei.  Drumurile  de 
ţară  au  revărsat  muhe  mii  de  pelerini  şi  aici  la  Radna.  Mă¬ 
năstirea  de  aici  are  o  faimă  prodigioasă.  Episcopul  catolic  de 
Timişoara,  P  S.  S.  Augusttn  Paiha,  păstorul  fruntariilor  române, 
urma  o  poruncă  a  datoriei  când  a  venit  şi  el  să  prezideze  o 
zi  de  atâta  însemnătate. 

Pentruca  să  se  dea  festivităţilor  religioase  un  mare  relief, 
a  fost  inaugurată  in  spatele  mănâstirei  (intr’o  perspectivă  de 
grandoare  şi  poezie)  statuia  în  piatră  a  sfântului  Francisc.  In 
asistenţa  a  numeroase  mii  de  pelerini,  pontificând  inaugurarea 
însuşi  episcopul  Pacha,  înconjurat  de-o  mare  suită  de  canonici 
şi  plebani.  s’au  rostit  o  serie  de  predici  îh  ungureşte,  nemţeşte 
şi  bulgăreşte,  evocându-se  astfel  în  atmosfera  solemmiăţii  cultul 
unei  caracterizate  trinităţi. 

Au  fost  la  înălţimea  situaţiei  bulgarul  şi  neamţul.  Au  vorbit 
frumos  şi  cu  pietate  emoţionantă.  Oratorul  ungur  (ulterior  s’a 
aflat,  —  ce  ironiei  —  că  e  un  pleban  şvab),  a  găsit  însă  cu 
cale  să  stupefieze  lumea  cu  proferări  în  felul  acesta: 

«Maghiarilor!  Sfântul  Francisc  a  dat  exemplul  lepădării 
voluntare  de  toate  bunurile  pământeşti,  deşi  ca  vlăstar  patrician 
putea  sâ-şi  elupte  în  viaţă  un  rost  de  guvernator.  Poporul  ma¬ 
ghiar  trăieşte  asţfzi  o  mizerie  morala,  involuntară  însă.  Ne 
trebuieşte  forţa  sufletească  a  Sfântului  Francisc,  ca  dupăce  răz¬ 
boiul  ne-a  răpit  pe  cel  mai  scump  Fiu  (Csaba  lorâ’yfi  —  Ar¬ 
dealul  N.  R.)  să  putem  răbda  cum  Vampirul  (Românul.  N.  R.)< 

ne  tot  suge  vlaga.  Fructul  Indelungei  noastre  răbdări  nu  va 
întârzia  într*o  lume  unde  toţi  nechemaţii  cred  să  poată  guverna ». 

Fireşte,  poate  n’am  reprodus  Întocmai  floricelele  retorice 
ale  bunului  orator  —  străvezia  ţesătură  metaforică  e  Insă  identică. 

Acesta  este  faptul. 

I-am  făcut  un  cadru  îndeajuns  de  amplu,  pentru  a  ne  scuti 
de  comentariile  unei  ligitime  revolte. 

Să  se  noteze  numai,  că: 

1.  Faptul  s'a  petrecut  într’o  zonă,  care  din  pricina  Buda¬ 
pestei,  e  sub  strictă  stare  de  asediu. 

2.  A  fost  de  faţă  întâiul  factor  răspunzător  al  catolicis¬ 
mului  :  Episcopul  Pacha,  care  pe  semne  a  uitat  efusivele  jură¬ 
minte  de  fidelitate  făcute  tronului  românesc,  precum  a  uitat  şi 
de  perfidele  tribulaţii  iredentiste  ale  Înaintaşului  său,  episcopul 
Olattfelder,  care  a  trebuit  să  părăsească  România. 

3.  Ordinul  călugăresc  patronat  de  sfml  Francisc  este  inter¬ 
naţional,  conformat  pretutindenea  preceptelor  de  localitate  din 
statele  respective. 

4.  Chestiunea  concordatului  cu  Vaticanul  e  la  ordinea  zilei 
In  România  I 

5.  Roma,  biserica  latinităţii  n’are  interesul  să-i  vadă  pe 
«franciscani»  în  România  latină  făcând  pe  lăncerii  visurilor  im¬ 
perialiste  maghiare.  Ordinul  franciscan  e,  adecă,  singurul,  care 
exclude  pe  Români  din  rândurile  sale. 

6.  Radna  e  un  târguşor  pe  Mureşul  pur  românesc. 

Aceste  spuse,  întrebăm:  Cine  a  fost  la  serbările  dela  Radna 

Vampirul?  Desigur,  că  nefericitei  pleban.  Şi  dacă  ar  fi  să  mai 
fie  minuni  pe  acest  pământ,  era' locul,  ca  Sftul  de  piatră  să-l  fi 
lovit  peste  gură. 

Doamne,  doamne,  muită  ură  sălăşluit-ai  In  sufletul  păgân. 

lată  ce  se  petrece  la  Radna  un  târguşor  curat  ortodox.  La 
mănăstirea  franciscanilor  fraţii  noştri  uniţi  au  altar  comun  cu 
iezuiţii  unguri  cari  precum  vedeţi  ne  taxează  de  «Vampir». 

întrebăm:  ce  zic  preoţii  gr.  cat.  cari  participau  an  de  an 
îmbrăcaţi  In  ornate  la  pelerinajul  dela  Radna?  Ce  zice 
«Unirea»  din  Blaj.  care  contra  bisericei  noastre  româneşti  gă¬ 
seşte  numai  cuvinte  de  ocară?  («Biserica  şi  Şcoala»). 

* 

A  murit  cel  mai  mare  câlftu  al  lumii :  Djerzinski,  şeful 
organizaţiei  teroriste  «Ceka»  din  Moscova.  La  porunca  iui  au 
fost  executaţi  peste  1.200  000  de  persoane.  Cruzimea  cu  care-şi 
făcea  meseria  i-a  împrumutat  titlul  de  papa  cel  negru  al  bolşe¬ 
vismului. 


5 


i66 


REVISTA  TEOL'OOICÂ 


Se  crede  că  moartea  marelui  călău  n’ar  fi  fost  tocmai  aşa 
de  naturală  dupăcura  a  infăţişat-o  presa  «roşie».  Bănuiala  că 
el  ar  fi  fost  asasinat  sau  otrăvit  nu  e  lipsită  de  verosimilitate. 

Fireşte,  i  s’au  făcut  funerarii  populare,  cu  suspendarea  ge¬ 
nerală  a  lucrului,  cu  gardă  de  onoare  etc.  Numai  Lenin  a  mai 
avut  o  îngropăciune  ca  alui  Djerzinski.  Sicriul  mortului  a  fost 
purtat  de  Stalin,  Rykov,  Bukarin,  Troţki,  Kalinin,  Zinoviev, 
Kamenev  şi  Rakovski. 

Din  numeroasele  documente  găsite  la  locuinţa  lui  Djer¬ 
zinski  se  deduce,  că  şeful  organizaţiei  «Ceka»  a  primit  sume 
considerabile  dela  marii  industriaşi  străini,  pentru  a  le  face  con¬ 
cesiuni  in  Rusia.  Neculce. 


NOTE  şi  INFORMAŢII. 


A  apărut  cartea  Ut  din  lucrarea  părintelui  i.  Trifa,  redac¬ 
torul  «Luminii  Satelor»  —  Evangheliile  Duminecilor  de  peste  an 
ft  tălcuirea  lot.  Ceice  au  avut  ocazia  să  preţuiască  celelalte 
două  cărţi  apărute  mai  de  mult,  nu  vor  uita  să-şi  procure  nici 
această  ultimă  carte  de  mare  foios  pentru  păstorii  duhohniceşti 
ai  satelor  ca  şi  pentru  credincioşii  lor. 


Se  face  —  nu  se  face,  se  face  —  nu  se  face  —  iată 
schema  care  ar  putea  rezuma  discuţiile  cari  au  avut  loc  între 
guvernul  nostru  şi  Vatican,  pentru  încheierea  unui  concordat. 
De  luni  de  zile,  de  ani  de  zile  aceeaş  muzică  monotonă,  plic¬ 
tisitoare,  exasperantă.  Şi  —  ce  e  mai  trist  —  această  muzică 
plictisitoare  costă  foarte  scump. 

Noi  am  mai  avut  prilejul  să  ne  spunem  pe  larg  părerea 
tn  chestia  concordatului.  Dacă  revenim,  de  astă  dată  în  forma 
unei  simple  «note»  a<upra  problemei,  este  că  problema  a  ajuns 
din  nou  la  suprafaţa  preocupărilor  politice  ale  guvernanţilor 
noştri. 

După  unele  declaraţii  ale  dlui  ministru  prezident,  general 
Averescu,  «Concordatul  poate  fi  socotit  ca  încheiat».  Totuşi 
noi  nu  credem.  Fiindcă  —  am  mai  spus-o  —  nu  ne  putem 
Închipui  un  guvern  care-ar  fi  in  stare  să  pălmuiască  în  faţă 
Însuşi  principiul  fundamentai  de  guvernare:  al  Suveranităţii 

naţionale  (în  înţeles  bur)  şi  să  dea  o  aşa  de  grea  lovitură  (ca 
a  concordatului)  Bisericii  creatoare  şi  susţinătoare  de  neam. 

Neamul  nostru  este  de  o  toleranţă  şi  bunătate  dusă  până 
la  jertfelnicie  pentru  alţii.  O  dovedeşte  istoria.  Nime  nu  ne 
poate  dovedi  că  am  persecutat  vr’odată  vr'o  naţie  sau  vr’un 
cult.  Noi  am  fost  persecutaţi  totdeauna,  de  când  existăm,  totuşi, 
suntem  prea  buni  creştini  decât  să  fim  capabili  de  răsbunare. 

Constituţia  ţării  dă  cea  mai  deplină  libertate  cultelor  mino- 
ritare.  Această  libertate  se  va  preciza  în  noua  lege  a  cultelor 
—  care  este  în  pregătire.  In  cadrele  acestei  legi  se  va  desvolta 
şi  preciza  principiul  libertăţii  cultelor.  Dar  această  lege  o  facem 
noi  —  nu  papa. 

Un  concordat  care  ar  leza  prevederile  constituţiei  este  Im¬ 
posibil.  Iar  unul  care  ar  fl  o  copte  a  prevederilor  din  legea  spe¬ 
ciali  a  cultelor,  este  de  prisos.  Acesta  a  fost  şi  este  punctul 
nostru  de  vedere. 

Ştim  că  sunt  chiar  ierarhi  de  ai  Bisericii  noastre  cari  se 
mângâie  cu  gândul  că  diplomaţii  noştri  sunt  destul  de  înţelepţi 
şi  patrioţi  ca  să  nu  jertfească  în  nici  o  împrejurare  nimic  din 
drepturile  ţării.  Ei  se  complac  în  vorbe  ca  acestea:  «Nu  sânt, 
principial,  împotriva  concordatului,  aş  fi  însă  împotriva  -unul 
concordat  rău». 

Faţă  de  această  vorbă  noi  spunem  alta:  Vaticanul  cato¬ 
licismului  habsburgic  (sau  de  altă  marcă)  a  câştigat  totdeauna, 
şi  va  câştiga,  pe  urma  concordatelor.  Noi  în  special  nu  putem 
decât  pierde. 

Dar  să  presupunem  —  prin  absurd  —  că  n’am  pierde: 
Nu  noi  —  o  ţară  ortodoxă  —  suntem  chemaţi  să  consacrăm 
papei  un  drept  pe  care  i-l  refuză  până  şi  ţările  catolice. 

Ar  fi  timpul  deci,  să  nu  ne  mai  «pieptănăm»  când  «satul 
arde»... 


Aşa  de  mult  aşteptata  traducere  a  Noului  Testament,  fă¬ 
cută  de  talentatul  nostru  literat  Gala  Galaction  (părintele  Gr. 
Pişculescu),  s’a  pus  sub  tipar  şi  va  apărea  în  curând.  Dată  fiind 
îndoita  competinţă,  teologică  şi  literară,  a  iscusitului  traducător 
aşteptăm  cu  vie  nerăbdare  Noul  Testament  în  haina  pe  care 
i-o  împrumută  părintele  Gr.  Pişculescu. 

*  * 

Intr’o  biserică  din  Liverpool  (Anglia)  s’a  sfinţit  de  curând 
o  orgă  nouă  care  trece  de  cea  mai  mare  orgă  din  lume.  Ea  a 
costat  700,000  Mărci  germane  (peste  30.000,000  de  lei). 

* 

Bolşevicii  fşi  continuă  opera  drăcească  de  distrugere  a 
bisericii  ortodoxe  din  cuprinsul  republicii  roşii:  Cea  mai  nouă 
ispravă  a  lor  este  transformarea  celei  mai  mari  biserici  din 
Moscova,  in  local  pentru  o  uzină  electrică. 

• 

Două  luni  de  zile  (August— Septemvrie)  l.  P.  S.  Mitropolit 
Vasile  al  Ascalonului  a  fost  oaspele  părintelui  nostru  Mitropolit 
Nicolae.  înaltul  ierarh  a  avut  din  partea  P.  F.  Patriarh  al  Ieru¬ 
salimului  Damianos  onorifica  însărcinare  de  a  Întoarce  vizita 
I.  P.  S.  Mitropolit  Nicolae,  vizită  făcută  anul  trecut  cu  prilejul 
primului  pelerinaj  român  la  Locurile  Sfinte. 

Faptul  iese  totuşi  din  cadrele  unor  simple  vizite  de  rigoare, 
având  importanţa  unui  fericit  început  de  strângere  a  relaţiilor 
dintre  singuraticele  Biserici  autocefale  ortodoxe.  Roadele  acestor 
relaţii  nu  vor  întârzia  să  se  arete.  Iată  pentruce  avem  motiv  să 
ne  bucurăm. 

* 

—  «Aseară  s’a  întrunit  la  ministerul  instrucţiunii,  comi- 
siunea  de  reformă  a  învăţământului  secundar,  discutând  che¬ 
stiunea  materiilor  din  religie  şi  gimnastică.  S’a  stabilit  ca  obiectul 
religiei  să  fie  predat  numai  la  primele  cinci  clase,  iar  gimna¬ 
stica  de  trei  ori  pe  săptămână  în  fiecare  clasă  şi  nu  numai  o 
oră  cum  era  până  aci». 

Aceasta  este  ştirea  ce-o  publică  ziarele  fără  comentar. 
Noi  îi  închinăm  câteva  observaţii,  că  prea  e  nostimă,  tragic  de 
nostimă. 

Se  ştie  că  la  noi  fiecare  guvern  care  se  respectă  ţine  să 
reformeze  ceva  în  toate  domeniile  legislaţiei  noastre.  învăţă¬ 
mântul  nu  e  mai  cu  ciucuri  decât  altceva:  In  fiecare  an  e  re¬ 
format  şi  el,  pentru  a  merge  totuşi  —  aşa  cum  merge.  Reforma 
învăţământului  secundar  se  discută  —  deci. 

După  cum  se  vede  din  ştirea  de  mai  sus  obiectul  religiei 
e  menţinut  în  grupa . . .  dexterităţilor.  Se  discută  alături  de 
gimnastică,  E  şi  firesc:  «mens  sana  in  corpore  sano».  Suntem 
tradiţionalişti,  şi,  mai  ales  ţinem  la  dictoaneie  strămoşilor  noştri 
Romani. 

Dar  să  fim  serioşi:  legea  de  până  acuma  prevedea  câte 
două  ore  săptămânale,  de  fiecare  clasă  secundară.  Biserica  a 
luptat  mult  până  a  izbutit  să  convingă  cârmuirea  trecută  de 
adevărul,  că  religia  nu  e  mai  puţin  folositoare  decât  gimnastica. 
Şi  într’adevăr  pentru  stat  este  cel  puţin  tot  atât  de  important 
ca  cetăţenii  lui  să  aibă  un  suflet  tare,  ca  şi  un  trup  sănătos. 

Dar  dl  ministru  Petrovîci  vrea  să  reformeze  Învăţământul 
şi  în  această  privinţă.  «Obiectul  religiei  se  va  preda  deci 
de-aci  nainte  numai  în  primele  cinci  clase»  (probabil,  şi  în 
acestea,  numai  câte  o  oră  săptămânală).  Până  la  complecta  elimi¬ 
nare  a  acestui  «obiect»  nu  mai  este  decât  un  pas. 

După  cum  vedeţi,  mergem  vertiginos  spre  occidentalizare... 

In  schimb  gimnastica  va  avea  de-aci  înainte  câte  trei  ore 
de  fiecare  clasă.  Că  scopul  şcoalei  secundare  este  să  facă  oa¬ 
meni  tari  la  picioare  şi  slabi  la  «minte»  (vechea  «minte»  româ¬ 
nească)  şi  la  inimă. 

Domnul  ministru  Petrovici  înfiinţează  o  nouă  facultate  de 
teologie  şi  în  acelaş  timp  îşi  bate  joc  de  învăţământul  religios 
tn  şcoalele  secundare. 

E  o  contradicţie  prea  puţin...  filosofică. 

* 

Dacă  tn  legătură  cu  reforma  învăţământului  secundar  am 
avut  prilejul  trist  de  a  tăia  la  răboj  dispreţul  caracteristic  cu  care 
ministerul  instrucţiei  ţine  să  trateze  «obiectul»  religiei  în  şcoala 
secundară,  ne  bucurăm  că  alte  fapte,  la  rândul  lor,  ne  dau  prilej 
de  constatări  Îmbucurătoare,  cari  dovedesc  că  lumea  cu  jude 
cată  dreaptă  nu  încetează  să  dea  cuvenita  importanţă  proble¬ 
melor  educaţiei  religioase  a  neamului  nostru. 

Ne  gândim  de  astâdată  la  deosebit  de  fericita  inovaţie  re¬ 
dacţională  a  popularului  ziar  «Universul»  din  capitală.  De  câtva 
timp  acest  ziar  în  fiecare  număr  de  Duminecă  Îmbie  cititorului 
lumini  şi  îndemnuri  de  cea  mai  superioară  calitate.  .  «Pagina 
Culturali»  redactată  de  misionarii  fundaţiei  «Principele  Carol» 
poartă  un  timbru  vădit  religios.  Dahul  Evangheliei  străbate  prin 
tot  ce  se  scrie  tn  coloanele  acestei  pagini.  Misionarismul  pe 
care-!  împlineşte  «Universul»  în  atât  de  largile  cercuri  ale  nea¬ 
mului  românesc  face  cinste  direcţiei  ziarului  ca  şi  harnicilor  şi 
înţelepţilor  propovăduitori,  prin  scris,  ai  bunelor  îndemnuri- 

Amintim  Intre  aceşti  propovăduitori  pe  d-nii  Nichifor  Crainic, 
O.  Mugur,  Em.  Bucuţa,  Gr.  Oprişan  ş.  a. 

* 

Rugăminte.  P.  C.  Protoierei  şi  preoţi  cari  au  primit  spre 
desfacere  broşura  «La  cine  ne  vom  duce?»  (12  meditaţii  pa¬ 
storale)  sunt  rugaţi  să  binevoiască  a  trimite  costul  pe  adresa 
«Rev.  Teologice».  In  caz  că  broşurile  nu  s’au  putut  distribui, 
rugăm  cu  inzistenţă  înapoierea  lor  la  aceiaş  adresă. 


BIBLIOGRAFIE. 


Universitatea  din  Cluj:  Anuaml  Institutului  de  Istorie  Na¬ 
ţională,  publicat  de  Alex.  Lapedatu  şi  loan  Lupaş  prof.  univ. 
IU  1924  — 25;  Cluj,  Inst.  de  arte  grafice  «Ardealul»  1926.  Pag.  1045. 

Arhlm.  Titu  Simedtea:  Patriarhia  Românească.  Acte  şi 
documente.  Ediţie  complectă.  Bucureşti.  Tip.  Cărţilor  bisericeşti 
1926.  Pag.  226. 

R.  Cândea,  /.  Nlstor  şi  M.  tiacman:  Universitatea  din 
Cernăuţi.  Loviturile  politicianiste  ale  d-lui  P.  P.  Negulescu. 
Cernăuţi  1926.  Institutul  «Glasul  Bucovinei».  Pag.  60.  Lei  20. 

Şcoala  militară  l nţ  antene  Nr,  2  Sibllu:  Dare  de  seamă 
asupra  anului  şcolar  1925—1926.  Sibiiu  1926.  Tip.  Şcoalei  milit, 
Inf.  Nr.  2.  Pag.  96. 

Aurel  Cosma  junior:  Acordurile  de  la  Locarno.  Timişoara 
1926.  Edit.  ziarului  «Nădejdea».  Pag.  40,  Lei  20. 


irilin:ii;it::iiinniiiiiij:nniiii!'.i!ii inii-  nn-iiini  i!1» ;>::i;.iiii ifiih  ihiniîfiiui:  n  in  i  i  IJJjlijlJjritjj.  i  i  i  ii  l  irr.riiH  inr  i  M  U  n.ru  iţj  i  < 


Cerem  cititorilor  noştri  cuvenitele  scuze  pentru  întârzierea  ou 
care  apare  acest  număr  ai  „ Revistei  Teologice ».  întârzierea  se  da- 
toreşte  faptului,  că  redactorul  revistei,  di  prof.  N.  Colan,  a  fost 
peste  vară  in  străinătate,  de  unde  nu  s’a  tntors  decât  ia  sfârşitul 
tunel  Septemvrie.  Administraţia 

Asociaţia  clerului  „Andrei  Şaguna“. 


Nr.  16-1926. 


Convocare 

In  conformitate  cu  §-ul  10  din  Statutele  Asociaţiei  «Andrei 
Şaguna»  a  clerului  Mitropoliei  ortodoxe  române  din  Ardeal, 
Banat,  Crişana  şi  Maramureş  —  având  arhiereasca  binecuvân¬ 
tare  —  convocăm  al  Vll-lea  congres  ordinar  al  preoţimii  orto¬ 
doxe  din  Mitropolia  Ardealului  pe  zilele  de  10  şi  11  Noemvrle 
a.  e.  la  Timişoara,  cu  următorul 

PROGRAM: 

Ziua  I. 

A.  m. :  1.  La  ora  0  30  slujba  sf.  Liturgii  In  biserica  orto¬ 
doxă  din  Fabrică  cu  predică  şi  chemarea  Duhului  sfânt. 

2.  La  ora  11  deschiderea  Congresului  prin  prezidentul 
Asociaţiei,  Prot.  Dr.  Oh.  Ciuhandu.  (Sala  prefecturii  jud.) 

P,  m.:  La  ora  4  conferinţă  P.  C.  Prot.  Dr.  Şt.  Cioroianu 
despre  *Ro$tai  Societăţii  Sf  Gheorghe *  a  tinerimii  ort.  rom. 
Conferinţa  va  fi  încadrată  în  coruri  religioase  şi  naţionale. 

La  ora  6  conferinţa  Părintelui  prof.  Dr.  Or.  Cristescu  dela 
Acad.  teol.  din  Sibiiu,  despre  *lndramarea  tinerimii  noastre*. 

Ziua  II. 

A.  m.  1.  La  ora  9 :  Discuţie  asupra  problemei :  organi¬ 
zarea  tinerimii. 

2.  Raportul  Comitetului  Central. 

3.  Raportul  Cassieruiui. 

4.  Completarea  Comit.  Central. 

5.  Propuneri  (vor  fi  anunţate  Biroului  Central  cu  cel  puţin 
3  zile  înainte  de  Congres). 

Delegaţii  despărţămintelor,  aleşi  în  sensul  §-ului  6  pct  1. 
din  Regulament,  precum  şi  toţi  ceice  doresc  să  participe  la 
congres,  se  vor  anunţa  la  biroul  central  al  Asociaţiei  (Sibiiu). 

Membrii  Comitetului  Central  sânt  convocaţi  la  şedinţă  pe 
ziua  de  9  Noemvrie  a.  c.  ora  4  p.  m.  (sala  prefecturii).  In 
aceeaş  zi  la  ora  6  p.  m.  va  avea  loc  consfătuirea  membrilor 
prezenţi  ai  Asociaţiei. 

Sibiu,  din  şedinţa  Comitetului  Centra),  ţinută  la  12  Oc- 
tomvrie  1926. 


Dr.  Gh.  Ciuhandu, 

prezident. 


N.  Colan, 
secretar. 

Pentru  corurile  bisericeşti  recomandăm  următoarele  com¬ 
poziţii  muzicale  publicate  de  Timoiei  Popovlci  profesor  de  mu¬ 
zică  la  şcoala  normală  Andreiu  Şaguna  şi  dir.  al  corului  bisericii 
mitropoliei  din  Sibiiu: 

1.  Cântările  Utargiei  pentru  3  voci  egale,  ediţia  Uf.  Preţul 
unui  ex.  legat  frumos  20  lei. 

2.  Cântările  Utargiei  pentru  voci  mixte,  11  coaie  tipar  cu¬ 
prinde  Întreg  serviciul  liturgiei,  mai  multe  heruvice,  concerte 
bis.  (pricesne),  irmoasele  şi  troparele  celor  4  praznice  mari, 
cântările  când  serveşte  arhiereul,  fericirile  etc.  Pre{ul  unui  ex. 
legat  frumos  60  lei. 

La  comandare  se  va  adăugă  şl  spesele  de  transport  şi  re¬ 
comandare  de  3—5  lei. 

